













„Desigur, religiile aduc mult bine. Ele ne-au înzestrat cu 
multe dintre darurile civilizaţiei, ca de exemplu cunoaşterea, 
etica şi structura socială. Dar ele pot fi, de asemenea, surse 
ale răului. Bigotismul îngust şi intoleranţa, războaiele sfinte 
şi vînătorile de vrăjitoare, inchiziţia şi autodafeurile repre¬ 
zintă aspecte întunecate ale religiei." 

*** 

Budismul este un giuvaer din tezaurul spiritualităţii 
indiene. Lucrarea de faţă prezintă, într-un mod concis şi 
documentat, doctrina budistă, practica şi istoria ei, şi, de 
asemenea, explică: 

— Ce este de fapt budismul; 

— Cum a evoluat budismul; 

— Care sînt diferitele şcoli budiste; 

— Ce ne poate oferi budismul astăzi. 

Pentru fiica mea, SARAH SPELLING, 
cu multă dragoste. 



Toate învăţăturile lui Buddha au doar acest singur 
scop — de a ne purta dincolo de spaţiul gîndiriL 
Maestrul Ch’an Huang—po 

Cele mai multe studii asupra budismului sînt scrise 
din punctul de vedere al unei anumite şcoli sau tradiţii, în 
timp ce aici încercăm să schiţăm o viziune de ansamblu, 
concisă, nepărtinitoare, a doctrinei, practicii şi istoriei bu¬ 
diste. în cursul acestei încercări ecumenice, urmărim mo¬ 
durile în care anumite învăţături şi practici s-au schimbat 
şi dezvoltat de-a lungul mileniilor, în contexte diferite. 
Căci doctrinele şi practicile budiste nu sînt separate de 
viată ; ele sînt dinamice si schimbătoare, ca toate lucrurile 
vii. 

Budismul are două limbi canonice, pali şi sanscrita. 
Pentru a evita confuziile, am folosit termeni sanscriţi, am 
păstrat un număr minim de accente şi nu am utilizat sem¬ 
nele diacritice, care nu sînt familiare occidentalilor neli¬ 
cenţiaţi. De asemenea, în unele cazuri am schimbat grafia 
cuvintelor, redîndu-le în formă fonetică. Sensurile terme¬ 
nilor tehnici fiind explicate în text, nu am inclus nici un 
glosar. în notele de subsol sînt oferite indicaţii mai mult 
sau mai puţin importante. 

Aş dori să mulţumesc următorilor, pentru ajutorul lor 
amabil: Stephen Batchelor, Martine Batchelor, Ajahn 
Anando, Richard Hunn, Rob Preece, Roger Wheeler şi 
Diana St. Ruth. 

în sfîrşit, un avertisment pentru cititor. Deoarece bu¬ 
dismul are ca obiect ultim inefabilul, tot ceea ce e rostit 
trebuie privit ca fiind strict provizoriu. Spiritul, evaziv şi 
anarhic, nu poate fi cu adevărat încorsetat sau fixat. Pre¬ 
cum vîntul, el vine şi se duce, după propriile-i reguli mis¬ 
terioase. Prin urmare, tratati cu uşurinţă tot ce se află în 
această carte. Dacă vă ajută să vă găsiţi propriul drum, 
folosiţi-o. Dacă nu, îndepărtaţi-o. Să nu o trataţi nicio¬ 
dată ca pe un substitut pentru înţelepciunea care se naşte 
în şinele vostru în momentele de calm. 


Sharpham, Devon, 1990. 




INTRODUCERE 


Cu mulţi ani în urmă, pe cînd călătoream prin Hima- 
laya nepaleză, îndreptîndu-mă spre muntele Everest, 
m-am pomenit într-o seară într-un mic sat Sherpa. 
Neavînd altceva de făcut, am mers să privesc templul 
budist local, o clădire venerabilă, în stil tibetan, şi care 
părea puţin folosită. 

înăuntru, totul era întunecat, dar treptat, ochii mi s-au 
obişnuit cu bezna. Atunci, am putut zări o mulţime de ima¬ 
gini fantasmagorice ale unor zeităţi benigne sau mînioase, 
dansînd pe pereţi, culorile lor, strălucitoare cîndva, fiind 
acoperite de funinginea maronie a lămpilor de ulei care 
luminaseră pîlpîitor templul timp de secole. 

Strălucirea aurului si aramei mi-a atras atentia. Am 
> > 

păşit de-a curmezişul încăperii, strecurîndu-mă printre 
pilaştri purpurii şi perne străvechi, roase de molii, pînă la 
un mic altar. Acolo, am găsit un amestec de obiecte votive 
străvechi. Am început să le cercetez... 

Am fost aproape cuprins de sentimentul neliniştitor că 
eram urmărit. Am privit în spate... Nimic... în lături... 



12 


ELEMENTE DE BUDISM 


Nimic. în schimb, cînd m-am uitat în sus, am simţit un 
fior ascuţit, din cauza surprizei. Un imens Buddha aurit 
şedea, ascuns parţial de o coloană ca un şemineu, în spa¬ 
tele altarului principal, şi privea în jos spre mine, cu un 
zîmbet slab mijind pe buzele acelea colosale, ca şi cum era 
amuzat că nu fusesem de la început conştient de prezenţa 
lui. Era un surîs atît de blînd si binevoitor, încît n-am 
putut decît să-i răspund. De asemenea, părea să-mi spună 
ceva. 

Acest incident trebuie să se fi petrecut acum optspre¬ 
zece ani. Deşi destul de neînsemnat în sine, el a stabilit o 
legătură importantă. Am fost de atunci profund implicat 
în budism — cufundîndu-mă în marele mister al surîsului 
lui Buddha. Această carte mică reprezintă un rezumat a 
ceea ce am descoperit. 

Budismul este un giuvaer din tezaurul spiritualităţii 
indiene. El a apărut aproximativ acum două mii cinci sute 
de ani în cîmpia centrală a fluviului Gange, exact la sud de 
munţii Himalaya, care, în măreţia lor de zăpadă, se înalţă 
ca simboluri îndrăzneţe ale aspiraţiilor spirituale ale uma¬ 
nităţii. De-a lungul secolelor, budismul a fost transmis 
multor altor ţări şi, în timpul acestui proces, el a asimilat 
multe dintre tradiţiile locale, cunoscînd noi si interesante 
faze de dezvoltare ; dar elementele sale indiene au rămas 
întotdeauna centrale si fundamentale. 

i 

Forma religioasă prevalentă în India acum două mii 
cinci sute de ani era brahmanismul. O castă privilegiată 
de preoţi media între oamenii de rînd şi zei, stăpînind o 
serie de rituri religioase specializate. Această tradiţie — 

avînd ca scrieri sacre Vedele — era în general creaţia arie¬ 
nilor, care au invadat India în timpul primului mileniu 
înainte de Hristos; cu toate acestea, ea se baza, de aseme¬ 
nea, pe elemente indigene. 

Pe de altă parte, budismul s-a născut dintr-un curent 
alternativ şi mai degrabă diferit ale cărui origini sînt ante¬ 
rioare invaziilor ariene. Este vorba despre o străveche tra¬ 
diţie yoghină, care nu a avut iniţial nici o formă de 
organizare sau cult formal şi care accentuează în principal 
pătrunderea directă de către individ a misterelor ultime 

ale vieţii. 

> 

Din timpuri imemoriale, indienii credincioşi i-au 
venerat pe acei căutători spirituali care se retrăgeau sin¬ 
guri în munţii nepătrunşi şi în junglele sălbatice, pentru a 
descoperi adevărul pentru ei înşişi. A apărut o tehnică 
spirituală sofisticată, menită să le satisfacă necesităţile: 
practici yoga şi meditaţii speciale care, atunci cînd sînt 
aplicate corect şi sîrguincios, pot deschide ochiul înţelep¬ 
ciunii si revela Realitatea Fundamentală — cea care e 
» 

mereu căutată înăuntru, în inima omenească. Săpînd pe 
ruinele cetăţilor Mohenjo Daro şi Harappa, din valea 
Indusului, care decăzuseră cu mult înainte ca arienii să 
traverseze Indusul, arheologii au descoperit imagini 
foarte vechi ale unor yoghini şezînd cu picioarele încru¬ 
cişate în poziţia lotusului. 

Deşi iniţial nesistematic şi anarhic, prin anul 600 î.Hr., 
unele grupuri de yoghini, care se adunaseră în jurul anu¬ 
mitor maeştri sau shramana, au început să simtă nevoia de a 
oferi lumii o imagine mai coerentă şi mai bine structurată, 
în acele vremuri, în regiunea Gangelui mijlociu avea loc o 

revoluţie economică. Noua prosperitate crease oraşe şi 
cetăţi agitate, populate de clase nouveaux riches, care 
aveau atît răgazul, cît şi înclinaţia pentru cercetarea filo¬ 
zofică şi religioasă. Buddha era exact un asemenea maes¬ 
tru şi se spune că el şi-a atras mulţi discipoli din rîndul 
„tinerilor de familie bună“. Dintre celelalte grupuri shra- 
mana existente la început, singurul care supravieţuieşte 
astăzi este Nigrantha sau Jains: acela al adepţilor lui 
Mahavira. 

Pentru a înţelege budismul, este util să avem o idee 
clară cu privire la cosmologia în care s-au dezvoltat 
învăţăturile sale. 

Cei dintîi budişti acceptau viziunea asupra Universu¬ 
lui general admisă în India acelei epoci, deşi o modificau 
întrucîtva. Ideea esenţială este că timpul nu e linear, ci ci¬ 
clic. în consecinţă, Universul nu ia naştere „din nimic“ 
într-un anume moment şi nici nu va fi complet distrus 
într-un altul; el a existat şi va exista întotdeauna. Totuşi, 
în timp, el trece prin nesfîrşite cicluri de creaţie şi distru¬ 
gere, mereu şi mereu... 

Orice fiinţă născută în acest Univers ciclic este rezul¬ 
tatul a ceva petrecut înainte; sau, în termeni budişti, el 
sau ea este rodul (vipaka) unei cauze precedente sau al 
unei acţiuni voite (kaima). Aceasta e doctrina creaţiei cauzale, 
în schimb, cînd o fiinţă moare, el sau ea creează premisele 
naşterii unei noi făpturi. Prin urmare, nici unul dintre noi nu 
trăieşte vieţi separate, individuale, ci fiecare este o verigă 
într-un nesfîrşit lanţ, circular sau în spirală, care se întinde 
înapoi în trecutul fără început şi înainte în viitorul infinit. 
Acesta nu reprezintă tocmai reîncarnarea, căci nu aceeaşi 

Roata vieţii 

fiinţă este cea care trece din trup în trup de-a lungul epo¬ 
cilor. Legătura vitală dintre o existenţă şi cea care îi suc¬ 
cede este mai subtilă. Putem spune că nu aceeaşi făptură 
se mişcă de-a lungul lanţului, dar şi că acestea nu sînt 
fiinţe total diferite. Sau, dimpotrivă, că avem de-a face cu 
o fiinţă identică şi diferită în acelaşi timp. Cuvîntul potri¬ 
vit pentru a descrie acest proces este „renaşterea“. 

Principala problemă a fiecărei făpturi omeneşti este 
că viitoarea ei renaştere ar putea să nu aibă loc în formă 
umană. De fapt, există chiar foarte puţine şanse în acest 
sens. Budismul clasic precizează cinci sau şase domenii, 
sau „destinaţii" în care s-ar putea petrece renaşterea : 

1) cerurile (domeniul divin la care se adaugă unele zone 
mai rarefiate de deasupra lor); 

2) domeniul asuras, sau al titanilor care, la fel ca şi cores¬ 
pondenţii lor eleni, reprezintă vechile forţe războinice; 

3) domeniul fiinţelor omeneşti; 

4) al animalelor; 

5) preta, sau al spiritelor flămînde; şi 

6) regiunile iadului care, în scrierile budiste, sînt 
numeroase şi extrem de primejdioase 1 . Sistemul este 

1 Budiştii occidentali se întreabă adesea dacă aceste regiuni, mai cu 
seamă regiunile infernale, sînt „reale" sau reprezintă metafore ale unor 
stări psihologice. în scrierile budiste ele sînt, desigur, descrise ca reale, 
iar credincioşii din ţările budiste tradiţionale le privesc ca atare. Totuşi, 
aceasta nu rezolvă problema. Maeştrii spirituali şi autorii au recurs ade¬ 
sea la imaginarea unor infemuri înfiorătoare din motive pragmatice, 
pentru a-i îndepărta pe adepţii lor de „rău". 

astfel alcătuit, încît doar două destinaţii sînt plăcute, res¬ 
tul fiind pline de chinuri. 

Prin urmare, renaşterea este un proces de circulaţie 
nesfîrşită, incontrolabilă, printr-o varietate de situaţii, în gene¬ 
ral dureroase. A te naşte este, deci, după toate aparenţele, 
o veste proastă! 

Ce anume menţine Samsara, roata existentei ciclice în 
perpetuă mişcare ? în principal, trishna — setea/pofta/do¬ 
rinţa— nu doar în formele ei banale de aşteptare a lucru¬ 
rilor dorite si de evitare a celor nedorite, ci în forme mult 
mai subtile, precum esenţiala dorinţă subconştientă de a 
exista. Trishna apare pe un fond de înşelare/ignoranţă 
(avidya), care nu constituie o simplă şi o fericită naivitate, 
ci un fel de orbire voluntară ce refuză să privească în faţă 
adevărata realitate a unui Univers aflat într-o perpetuă 
schimbare şi suferinţă. Furia/ura, dvesha în sanscrită, se 
alătură lui trishna şi avidya, pentru a da naştere Grupului 
celor Trei, numit adesea Trei Focuri sau Otrăvuri. 

Aceasta indică în mod direct care este scopul principal 
al proiectului budist. El nu constă, precum în religiile occi¬ 
dentale, în descrierea şi proslăvirea unui Dumnezeu crea¬ 
tor. Deşi lui Buddha nu îi plăcea să vorbească despre zei, 
el nu le-a negat nicicînd existenţa ; dar în cosmologia sa, 
pînă şi cel mai înalt dintre ei este tot o victimă a sistemului, 
căci durata privilegiilor lui divine va lua într-o zi sfîrşit, 
chiar dacă ea se va întinde pe parcursul multor eoni; şi atun¬ 
ci, în mod inevitabil, el va suferi o foarte reală cădere în 
dizgraţie, urmînd a fi reintegrat în sistem. 

Scopul esenţial al budismului nu este nici asigurarea 
accesului la un soi de rai etern, după moarte. După cum 

am văzut, se credea în existenţa paradisului: cerurile zei¬ 
lor şi, deasupra acestora, ierarhii de „stări fericite", (dhyana), 
tot mai rarefiate, la care se poate ajunge prin disciplina 
yoghină. Printr-o practică ascetică extrem de riguroasă şi 
prin acumularea meritelor necesare, jainii căutau să 

obţină accesul la cele mai înalte dintre aceste zone. Dar si 

> » 

acela era strict temporar. 

Nu, ceea ce Buddha căuta era o Ieşire — eliberarea fi- 
nală şi totală din lanţul existenţei ciclice; o evadare din 
Samsara, o dată pentru totdeauna a nu mai fi niciodată 
supus renaşterii şi nenorocirilor care o însoţesc. Aceasta 
este Eliberarea, Moksha, Iluminarea, Nirvana... 

Fiecare religie importantă este întemeiată de ceea ce 
am putea numi un „originar spiritual", de unul dintre acei 
indivizi extrem de rari, dăruiţi cu îndrăzneala şi perspicacita¬ 
tea de a se aventura în labirintul propriei personalităţi, şi de 
a înţelege marele mister păstrat cu sfinţenie în străfundurile 
acestuia. O asemenea persoană cunoaşte pentru sine 
adevărul în mod direct, prin contactul nemijlocit cu sursa 
vie. Apoi el îi poate învăţa şi pe ceilalţi, dar imediat apar 
probleme. în primul rînd, de obicei, discipolii nu posedă 
talentul spiritual al maeştrilor lor ; iar în al doilea, există 
o limită a ceea ce poate fi învăţat, căci fiecare individ este 
unic, este o configuraţie complet nouă, care trebuie să-şi 
găsească, în ultimă instanţă, propria cale către centru. 

Legătura nemijlocită cu prezenţa inspiratoare a unui 
maestru le poate permite unora să depăşească aceste difi¬ 
cultăţi. Cît timp o învăţătură (sau o revelaţie) este nouă, 
există în ea o forţă specială. Cu toate acestea, cei mai mulţi 
dintre discipoli vor deveni imitatori, venerîndu-şi maestrul şi, 
eventual, ajungînd să fie buni organizatori şi misionari, ca- 

pabili să păstreze şi să difuzeze învăţăturile lui, cu rezultate 

foarte bune, dar privind întotdeauna din punctul de vedere 

al credinţei sau al loialităţii mai curînd decît din cel al 
> » 

gnozei (al adevăratei cunoaşteri). 

Moartea maestrului va constitui, inevitabil, o criză de 
un tip aparte. în acel moment învăţăturile lui — dintre 
care multe, dacă nu majoritatea, erau menite probabil să 
satisfacă necesităţile unor situaţii ad-hoc, nicidecum să fie 
generalizate — vor fi aşezate pe un piedestal. Vor fi for¬ 
malizate şi transcrise. Astfel încît, în timp, ele vor deveni 
mai mult sau mai puţin „osificate", „fără viaţă", precum flo¬ 
rile în plexiglas. De asemenea, vor interveni preoţii şi 
ierarhizările şi aceasta va forma o întreagă structură 
lumească, atrăgînd mari bogăţii şi putere, ceea ce va duce 
inevitabil la rivalităţi, schisme, carierism, dogmatism şi 
aşa mai departe. 

Aceasta este religia, care trebuie separată de ceea ce a 
precedat-o, de spirit. 

Desigur, religiile aduc mult bine. Ele ne-au înzestrat 
cu multe dintre darurile civilizaţiei, ca de exemplu, 
cunoaşterea, etica şi structura socială. Dar ele pot fi, de 
asemenea, surse ale răului. Bigotismul îngust şi intole¬ 
ranţa, războaiele sfinte şi vînătorile de vrăjitoare, inchi¬ 
ziţia şi autodafd-ul reprezintă aspecte întunecate ale 
religiei. în cel mai rău caz, religia se poate opune deschis 
spiritului (desigur, uzînd de cele mai bune motivaţii). 
Istoria este presărată cu exemple ale unor mari mistici, 
indivizi cu adevărat inspiraţi de Divinitate care au fost 
persecutaţi şi chiar omorîţi de către structurile religioase. 

în cele din urmă, sucombînd laturii sale întunecate, o 
mare religie poate deveni mai mult sau mai puţin străină 

de izvoarele inspiraţiei originale. Dar spiritul nu poate fi 
complet înrobit. El se va reafirma mereu. Dacă o mare reli¬ 
gie nu îi mai oferă seva, el se va îndrepta în altă direcţie... 

Ar fi naiv şi necinstit să pretind că budismul, aşa cum 
a fost dezvoltat de alţi bărbaţi şi femei după moartea lui 
Buddha, nu a căzut în unele dintre aceste capcane clasice 
amintite mai sus. Totuşi, Buddha însuşi era deosebit de 
preocupat nu să ofere formule dogmatice, ci să îi ajute pe 
oameni să înţeleagă adevărul şi să descopere pentru ei 
înşişi Eliberarea. De aceea un anume spirit liberal de cer¬ 
cetare nestingherită reprezintă elementul fundamental al 
învăţăturilor lui. Acest spirit este exprimat deschis în Kalama 
Sutta, care descrie vizita pe care Buddha a Scut-o clanului 
Kalama ce locuia în împrejurimile cetăţii Kesaputta. 
După formalităţile uzuale, cei din tribul Kalama i-au spus : 

„Au venit în Kesaputta unii oameni şi unii 
preoţi brahmani şi au predicat. Cît despre 
predicile altora, ei le-au luat în rîs. Apoi au 
venit alţii si au Scut la fel. Asa încît, ori de cîte 
ori îi ascultăm pe sfinţi sau pe preoţi, sîntem 
plini de îndoială şi şovăim în nesiguranţă, 
neştiindcine grăieşte adevărul şi cine minte." 

Buddha a răspuns limpede : 

„Da, voi, cei din Kalama, aveţi dreptate 
să vă îndoiţi si să şovăiţi în nesiguranţă. Dar 
nu vă lăsaţi înşelaţi de poveşti, de zvonuri 
sau de ceea ce se spune, folosindu-se autoritatea 
învăSturilor voastre tradiţionale. Nu vă lăsaţi 

i » » 

înşelaţi de cei care pomenesc adesea scripturile, 

nici de logică sau raţionamente; nici de 
reflecţia asupra unei simple păreri sau teorii, 
sau de respectul orbesc faţă de un sfînt ori 
un preot. Doar atunci cînd ştiţi voi înşivă : 
acestea sînt învăţăturile bune, care nu vă fac 
nici un rău, care sînt acceptate de înţelepţi şi 
care, puse în practică, aduc profituri şi feri¬ 
cire — abia atunci, voi, din Kalama, le puteţi 
primi şi vă puteţi bucura de ele...“ 

Cuvintele esenţiale sînt aici: doar atunci cînd ştiţi voi 
înşivă... Desigur că Buddha nu încerca să ofere celor din Kala¬ 
ma doar o altă religie sau ideologie, oricît de nobilă ar fi 

fost ea. Nu încerca să îi determine să i se alăture. Si nici 

» 

nu le oferea un set de reguli fixe şi dogme, căci acceptarea 
orbească a unor astfel de lucruri conduce prea uşor la un 
fundamentalism îngust. El le indica ceva din ei înşişi: un 
etern nucleu interior de înţelepciune. Iar acelei înţelepciuni 
se asociază invariabil o compasiune caldă şi blîndă faţă de 
ceilalţi care sînt prinşi în plasa suferinţelor. 

Toate consolările unei religii sînt oferite de budism 
celor care au nevoie de ele. Poţi opta să fii credincios sau 
nu, să fii devotat cu pioşenie sau nu. Dar principala che¬ 
mare este adresată întotdeauna individului, pentru ca acesta 
să urmeze exemplul lui Buddha şi să trezească într-un mod 
personal în el (sau ea, se înţelege) conştiinţa Adevărului. 
Iată ce face ca budismul să fie atît de important şi iată de 
ce el atrage atîţia adepţi în Occidentul de astăzi. Noi, 
vesticii, am avut destule religii organizate, împreună cu 
efectele şi rezultatele lor. Acum ne trebuie mai mult spi¬ 
rit, mai multă cunoaştere directă; avem nevoie să bem din 
apa vie. Sîntem, într-adevăr, teribil de însetaţi. 

Buddha Sakyamuni 































1. BUDDHA SAKYAMUNI 


în ciuda numeroaselor transformări suferite de tra¬ 
diţia religioasă care îi poartă numele, figura istorică a lui 
Buddha rămîne fundamentală. El este geniul întemeietor, 
eroul, deschizătorul de drumuri; căutătorul spiritual 
arhetipal, care urmăreşte dificila şi descurajanta încercare 
de eliberare pînă la capăt. Un fel de Parsifal oriental 
(dar, desigur, fără lance sau sabie). 

Şi totuşi, figura lui Buddha rămîne umbrită, deşi 
hagiografia budistă a sporit povestea vieţii sale şi a înfru¬ 
museţat-o cu o complexitate barocă de detalii miraculoase şi 
minunate. Se pare că s-a născut prin 566 î.Hr. într-o familie 
conducătoare a uneia dintre micile republici tribale care 
apăruseră în nordul Indiei. Domeniile poporului său, 
Sakya, se situează chiar la poalele Himalayei, o parte 
aflîndu-se în zona nepaleză de azi. în consecinţă, el 

este uneori numit Sakyamuni, „înţeleptul celor din 
Sakya“ ; numele lui a fost Siddhartha Gautama. 


Primii ani 

Legenda spune că, la scurt timp după naşterea lui Sid¬ 
dhartha, acesta a fost cercetat de Asita, un sfînt cu puteri 
supranaturale. Asita a prezis că Buddha va deveni ori un 
mare conducător al lumii, ori un mare maestru religios. 
Aceasta l-a dezamăgit pe tatăl copilului, Shuddhodana, 
care voia să-l vadă urmîndu-i paşii. Gîndindu-se că doar 
viaţa grea l-ar putea transforma pe tînărul Siddhartha într-un 
spirit religios, Shuddhodana i-a creat fiului său un mediu 
ermetic de plăcere şi lux. Prin urmare, băiatul a crescut 
ştiind foarte puţine cu privire la realităţile vieţii, deşi, 
după toate relatările, el era din belşug înzestrat cu talente 
si calităţi, fiind totodată si foarte mărinimos. 

în timp, Siddhartha a devenit un fel de erou de po¬ 
veste si s-a căsătorit cu o femeie frumoasă numită Yasho- 
> 

dhara. Totuşi, cam pe la vremea naşterii unicului său fiu, 

Rahula, el a început să fie mînat de curiozitatea de a afla 

care erau condiţiile vieţii de afară. Era, probabil, tot mai 

puţin satisfăcut de fericirea simplă a existenţei în palatul- 

închisoare, construit din marmură, cu grădini frumoase şi 

lacuri; plictisit de curtezane, dansatori şi muzicieni, gata 

mereu să îl distreze; sătul să lenevească în mătăsuri fine si 

să aibă la masă cele mai delicioase bunătăţi. 

» 

Shuddhodana a aranjat ca Siddhartha să fie dus în sat, 

ordonînd însă mai întîi ca toti cei care sufereau de vreo 

> 

invaliditate să fie ascunşi, pentru a nu tulbura natura sen¬ 
sibilă a prinţului. Totuşi, aranjamentele au dat greş, căci 
în primele trei vizite făcute de Siddhartha în sat, el a văzut 
lucruri care au avut un puternic efect traumatic asupra 
conştiinţei lui prea atent protejate. Pe scurt, el a fost rapid 
iniţiat în realitatea suferinţei, în trei dintre formele ei cele 
mai dureroase: bătrîneţea, boala şi moartea. Înţelegînd, 
aparent pentru prima dată, că şi el va trebui să fie într-o zi 
supus aceluiaşi destin, s-a întunecat imediat şi a devenit 
retras. Chiar şi în palatele sale — mai ales în palatele 

sale — viata nu mai era de folos. 

> 

Apoi, într-o a patra călătorie în sat, Siddhartha a 
întîlnit un sadhu, un om sfînt: unul dintre acei asceţi 
zdrenţăroşi, avînd poate o barbă lungă şi un păr încîlcit, 
care colinda încă străzile fierbinţi şi prăfuite ale Indiei, 
fără bani sau alte averi, depinzînd de bunătatea altora 
pentru a se întreţine. Totuşi, acest cerşetor fără locuinţă avea 
un anume aer de calm şi o nobleţe a ţinutei, care i-a sugerat 
lui Siddhartha că se împăcase cu bătrîneţea, boala şi moartea. 

Astfel, a ajuns la un punct de criză. Rezultatul a fost 
că Siddhhartha şi-a părăsit palatele. A renunţat la bogăţie 
şi privilegii. Şi-a tăiat chiar şi frumoasele plete negre pre¬ 
cum cărbunele, schimbîndu-si vesmintele fine de mătase cu 
acelea zdrenţuite ale unui sfînt. Apoi a rătăcit şi el prin 
lume, singur şi fără mijloace de trai, pentru a găsi un 
răspuns la problema suferinţei, ceea ce însemna descope¬ 
rirea unei căi către eliberarea din cercurile dureroase ale 

existentei ciclice. Avea atunci douăzeci si nouă de ani. 

> > 

Cercetarea spirituală 

Siddhartha a petrecut următorii cinci ani (536-532) 
într-o intensă căutare spirituală. în adăposturi din junglă, el 
a studiat mai întîi la picioarele lui Alara Kalama, unul 
dintre cei mai însemnaţi maeştri yoghini ai epocii. Alara l-a 
învăţat metodele meditaţiei profunde care conduceau la o 
dhyana (stare de transă) foarte înaltă şi subtilă. Elev mo¬ 
del, Siddhartha s-a dedicat din toată inima exerciţiului si a 
reuşit. Încîntat, Alara s-a oferit să îl promoveze la statutul 
de profesor coleg, dar Siddhartha a refuzat. Această 
învăţătură, şi-a spus el, nu va conduce la o totală eliberare 
de suferinţă, ci doar la o şedere prelungită în Domeniul 
Nimicului. Aşa că s-a dus la Udraka Ramaputra, alt impor¬ 
tant profesor de yoga şi, cu aceeaşi dăruire, i-a ascultat şi 
aplicat învăţăturile, doar pentru a ajunge la aceeaşi 
concluzie ca şi mai înainte, cu diferenţa că, de data aceasta, 
rezultatul ar fi fost o rămînere într-un domeniu care nu e 
nici al Percepţiei, nici al Non-Percepţiei. 

în acest moment, Siddhartha a înţeles două lucruri esen¬ 
ţiale. Mai întîi, el a descoperit că meditaţia concentrării 
(practica shamatha, descrisă mai amănunţit în capitolul 7) 
nu aduce eliberarea totală ; e nevoie de altceva. Iar în al 
doilea rînd, a înţeles că apare inevitabil un punct în care 
profesorii nu ne mai pot învăţa nimic. Atunci, oricît de 
dureroasă ar fi despărţirea, sîntem obligaţi să ne îndepărtăm, 
nemaiîncercând să aflăm izvoarele externe ale înţelepciunii, 
ci căutînd în propriul nostru suflet acea adevărată sursă. 

Astfel că Siddhartha l-a părăsit pe Udraka Ramaputra 
şi a încercat să îşi găsească propriul drum. A experimentat 

mai întîi unele practici ascetice extreme; trăind în cimitire, 
dormind pe paturi de spini, pîrjolindu-se în arşiţa amiezii 
şi îngheţînd sub razele lunii noaptea, el s-a înfometat şi şi-a 
pedepsit trupul ca astfel să distrugă toate dorinţele. Din 
nou, a acţionat din toată inima, astfel încît a atras în jurul 
lui un cerc de cinci yoghini care îl admirau. A fost şi la un 
pas de moarte. Atunci, în al unsprezecelea ceas, obosit de 
moarte şi fără vlagă, a priceput că tot nu descoperise ceea ce 
căuta şi că urma probabil să moară, dacă ar fi continuat. A 
abandonat deci această austeritate şi a luat puţină 
mîncare, greşeală care i-a dezgustat atît de mult pe cei 
cinci yoghini, încît aceştia au declarat că „Siddhartha a 
apucat calea vieţii uşoare" şi l-au părăsit imediat. 

Iluminarea 

Complet singur acum şi aflîndu-se într-o situaţie dispe¬ 
rată, Siddhartha s-a aşezat pe o pernă de iarbă kusha, sub un 
smochin indian — copacul Bo sau Bodhi — într-un loc 
numit Bodhgaya, aflat în statul Bihar din India modernă. 
Era hotărît să stea în acel „loc nemişcat" pînă cînd avea să 
găsească un răspuns problemei lui... sau să moară. 

Căutarea spirituală a lui Siddhartha a atins apogeul în 
acea noapte de mai cu lună plină, sub arborele Bodhi. Cu 
mulţi ani înainte, pe cînd era copil, fusese lăsat sub un co¬ 
pac, în timpul Serbării Aratului, pe care cei din tribul 
Sakya o celebrau în fiecare primăvară ; închisese ochii şi 
alunecase firesc într-o stare de meditaţie interioară. Repetă 
acum acel procedeu, începînd o adîncă explorare a propriu¬ 
lui eu. Multe elemente refulate sau subconstiente trebuie 

> 

să fi „apărut la suprafaţă", cum spun cercetătorii de azi: 

spaime întunecate, fantezii erotice, impulsuri de slăbiciune, 
fragmente de amintiri... dar nu s-a lăsat distras de ele. Ci, 
urmărind cu atenţie filmul său mintal, el a fost capabil să-i 
anihileze puterea ispititoare, iar conţinutul lui s-a estompat. 

Rămînînd concentrat, mintea i-a devenit calmă şi străluci¬ 
toare, ca o oglindă, aşa încît a putut să privească înăuntru, 
spre mecanismele de bază care creează şi întreţin Samsara. 
Si-a retrăit nenumăratele existente anterioare, din diferitele 
epoci ale lumii — epoci de expansiune sau neagră sufe¬ 
rinţă. Apoi, îndreptîndu-şi atenţia spre alţii, a văzut cum 
aceştia treceau prin ciclurile naşterii şi ale morţii şi că felul 
în care ei evoluau era determinat de calitatea morală a 
actelor lor (karma). A meditat asupra felului în care pot fi 
înlăturate „pîngăririle“ (pofte senzuale, ignoranţă şi aşa 
mai departe) care produc suferinţa şi, văzînd că acest lucru 
este, într-adevăr, posibil, s-a eliberat el însuşi. în fine, a 
urmărit cele douăsprezece legături ale lanţului Producerii 
Dependente care, într-adevăr, descriu modul în care naşte¬ 
rea conduce inevitabil, prin mijlocirea unor stadii previzibile, 
la moarte care, la rîndul său, este preludiul unei alte 

naşteri — ce nu va face decît să întoarcă Roata Vieţii într-o 
» > 

altă mişcare circulară, dacă procesul nu e oprit. 

Siddhartha trebuie să fi înţeles, de asemenea, că el 
însuşi era antrenat în acest proces orb, mecanic. Dacă me¬ 
canismele propriei făpturi puteau să-şi urmeze drumul, 
noţiunea unei fiinţe sau persoane individuale, separate, 
trebuia să apară în mod inevitabil — în cazul lui, Siddhar¬ 
tha Gautama — o persoană cu nume, trecut, rol social, 
amintiri, relaţii şi aşa mai departe. Dar aceasta era în 
întregime o construcţie fictivă. în profunzime, în adevărata 
sa natură, realitatea era foarte diferită. El nu era pur şi simplu 

Siddhartha Gautama, ci ceva mult mai minunat dedt atît 
Adevăratul său eu era, de fapt, deschis, imens, necondiţionat. 

Înţelegînd toate acestea, o imensă piatră i s-a luat de 
pe suflet. Era, în sfirşit, liber. Căci persoana Siddhartha 
Gautama era prizonieră a spiralei Roţii Vieţii, condamnată 
la cicluri de suferinţă. Adevăratul său eu se afla mai presus 
de dualităţile durerii şi plăcerii, spaţiului şi timpului, 
vieţii si morţii. Aceasta era Nirvana. 

> i » 

Cînd, spre răsărit, Siddhartha a privit în sus, el a văzut 
cu alţi ochi Luceafărul de dimineaţă ce se ridica pe cer — 
nu cu ochii lui Siddhartha Gautama, ci cu aceia ai lui Bud¬ 
dha : „Cel treaz“, „Cel care ştie“. 

Acesta n-a fost doar un eveniment cu semnificaţie perso¬ 
nală sau rasială ci, în conformitate cu hagiografia budistă, 
de proporţii cosmice. Relatări dintre cele mai bogate în ele¬ 
mente mitologice descriu cum fiinţele din ceruri şi infemuri, 
care priveau, de parcă s-ar fi aflat în tribune, staluri sau săli de 
teatru, la evenimentele trecătoare ce se întîmplau în centrul 
scenei lumii, au izbucnit în aplauze frenetice. Căci Dharma, 
Calea Eliberării, care fusese pierdută atîţia eoni, fusese 
redescoperită. Se încheiase o imensă epocă întunecată. în 
lume apăruseră o nouă speranţă şi lumină. Şi alţii puteau 
deveni iluminaţi; unii, pratyeka-buddha, păstrează pentru 
ei înşişi înţelepciunea; dar rolul specific al aşa-numiţilor 
buddha, a căror ramură apostolică poate fi urmărită, cu 
multe întreruperi, în ceţurile trecutului imemorial, este 
de a redescoperi şi proclama Dharma. Siddhartha Gauta¬ 
ma este Buddha epocii noastre. 

O vreme, Buddha a continuat să stea sub copacul Bo, 
bucurîndu-se de fericirea supremă a iluminării sale. S-a 
gîndit să predice, dar, iniţial, nu a sperat că mesajul Iui va 

fi primit cum se cuvine. Oamenii din lume erau, la urma 
urmelor, foarte puternic prinşi de ideea că ei erau per¬ 
soane şi, în consecinţă, îşi petreceau cea mai mare parte a 
timpului veghind asupra intereselor individuale, susţinîndu-şi 
propriile ambiţii, alinîndu-şi durerile personale şi 
încercînd să îşi rezolve problemele lor. Vor fi ei interesaţi 
să afle că, în profunzime, nu erau nicidecum persoane : că 
exista alt mod, mai vast, de existenţă, lipsit de suferinţă 
care însoţeşte întotdeauna personalizarea ? Buddha a 
hotărît că nu. Dar, în acel moment, i-a venit ideea că s-ar 
putea să existe oameni „care au doar puţin praf în ochi“ şi 
care ar putea fi eliberaţi, dacă ar fi abordaţi în mod potrivit. 


Cariera de învăţător 

9 

Astfel a început o perioadă de patruzeci şi cinci de ani 
de predici (531-486), în timpul căreia Buddha a hoinărit 
prin oraşe, sate şi cetăţi din cîmpiile meridionale ale Gan¬ 
gelui, mai cu seamă în regatele străvechi Magadha şi Kosala. 
De la început, se pare că el ar fi avut un fel de nimb care 
provoca o reacţie profundă la cei care îl întîlneau. Era, de 
asemenea, un învăţător deosebit de înzestrat şi, deşi nu s-a 
angajat niciodată ca rival al altor maeştri religioşi sau al 
preoţimii brahmane, există toate indicaţiile că era preocu¬ 
pat ca mesajul său să fie răspîndit. Dorea ca învăţăturile sale 
să fie exprimate în dialectele locale, pentru a fi pe deplin 
accesibile oamenilor de rînd. Reiese clar că un mare număr 

de oameni din toate clasele si de toate condiţiile au devenit 

> » 

iluminaţi de învăţăturile lui. 

» > 

Există multe poveşti în legătură cu faza aceasta a vieţii 
lui Buddha, dar cea a lui Kisagotami este un exemplu, la 

fel de bun ca oricare altul, în ce priveşte abilitatea de 
învăţător a lui Buddha. 

Kisagotami era o văduvă sărmană care îndurase multe 
necazuri în viaţă. Apoi ultima răsucire a cuţitului a fost 
moartea unicului ei copil care era tot ce avea pe lume. 
Era neconsolată şi nu voia să permită ca trupul să fie inci¬ 
nerat. Disperaţi, unii dintre consăteni i-au sugerat să îl 
viziteze pe Buddha. Ea a ajuns înaintea lui, strîngînd încă 
în braţe cadavrul copilului. 

— Dă-mi un leac care să-mi vindece copilul, l-a im¬ 
plorat ea. 

Buddha a înţeles de îndată că femeia nu putea accepta 
adevărul, aşa că s-a gîndit o clipă. Apoi i-a spus : 

— Da, te pot ajuta. Du-te şi adu-mi trei seminţe de 

muştar. Dar trebuie să le iei dintr-o casă în care moartea 

> 

nu a intrat niciodată. 

Kisagotami a pornit, cu speranţa reînnoită în inimă. 
Dar, mergînd din uşă în uşă, ea a auzit, una după alta, 
nenumărate poveşti ale unor pierderi care îţi frîngeau inima, 
în acea seară, cînd a revenit la Buddha, ea aflase că pier¬ 
derea nu era doar tragedia ei, ci o trăsătură a condiţiei 
umane — şi acceptase acest fapt. îndurerată, ea a pus jos 
trupul copilului său mort şi i s-a închinat lui Buddha. 

învăţăturile lui Buddha nu sînt doar pentru contem¬ 
plaţia intelectuală; ele implică practica : două lucruri 
care se fac si care cer disciplină si exerciţiu. Deşi mulţi 
dintre discipolii săi iniţiali erau mireni, existau şi oameni 
care doreau să renunţe la viaţa în lume şi în familie, pentru 
a-şi dedica în întregime timpul şi energia Dharmei. Astfel, a 
apărut Sangha — comunitatea călugărilor budişti în care au 
fost admise mai tîrziu şi călugăriţele. Iniţial, cei din Sangha 

trăiau extrem de simplu, ca cerşetori fără locuinţă, îmbrărîndu-se 
în zdrenţe, hrănindu-se doar din pomană şi căutînd adăpost în 
peşteri şi sub rădăcinile copacilor. Mai tîrziu, totuşi, mulţu¬ 
mită dărniciei mirenilor bogaţi — Buddha a numărat, prin¬ 
tre adepţii lui, regi, aristocraţi şi negustori bogaţi — ei au 
obţinut locuinţe mai comode şi permanente în timpul ano¬ 
timpului musonic (ploios). Acestea au fost începuturile 
mănăstirilor budiste (vihare). 

Mesajul lui Buddha era atît de pur şi de puternic, 
încît, la început, cei din Sangha nu au avut nevoie de nici 
o regulă care să le conducă existenţa. Totuşi, încet-încet, 
din cauza anumitor „alunecări", a fost creat un cod de 
legi — Pratimoksha — pentru călugări şi călugăriţe; de 
asemenea, unele principii de guvernare care erau foarte 
democratice. Se pare că Buddha nu a încercat niciodată să 
se erijeze în figură de autoritate sau să îşi raducă discipolii la 
statutul de adepţi fanatici. Cu toate acestea, în Sangha au 
apărut disensiuni interne şi, o dată, Buddha s-a retras, 
dezgustat de bufoneriile arţăgoase ale unora dintre 
călugării lui. Totuşi, singura schismă serioasă a fost provo¬ 
cată de vărul lui, Devadatta, care, în mod firesc, are o 
faimă proastă în toate scrierile budiste. După toate 
relatările, Devadatta era un maniac al disciplinei. El voia 
să înăsprească regulile — introducînd de exemplu vegeta- 
rianismul strict. Plănuia, de asemenea, să ia locul lui Buddha 
şi, atunci cînd nu a reuşit să obţină succesiunea, a atentat 
de cîteva ori la viata Maestrului. Toate încercările au eşuat, 

iar Devadatta a obtinut ceea ce merita, deşi cunoaştem din 
> 1 » > 

numeroase relatări istorice că adepţii lui erau încă activi 
în India la multe secole după moartea lui Buddha. 

Cel de pe urmă an 

Există relatări relativ detaliate despre ultimul an al 

vieţii lui Buddha. Ca de obicei, el rătăcea din loc în loc, 

oferind învăţături înţelepte şi pline de dragoste. A murit 

cam prin 486 î.Hr., cînd avea aproximativ optzeci de ani şi 

cînd nu se putea socoti norocos pentru că, spre deosebire de 

alţi mari inovatori spirituali, trăise atît de mult. Cauza 

morţii a fost otrăvirea cu nişte alimente care mai întîi l-au 
> > 

îmbolnăvit, făcîndu-1 să sîngereze şi să sufere — ceea ce el 
a îndurat cu acel curaj care îl caracteriza. Discipolii lui, 
atît călugări cît şi mireni, s-au adunat în jurul locului 
unde a fost în cele din urmă aşezat, într-un crîng de arbori 
sala din Kushinagara, nu departe de locul naşterii, Lumbini. 
Oameni fiind, ei erau, fireşte, extrem de îndureraţi. 
Ultimele sale cuvinte adresate lor au constituit o încapsu¬ 
lare concisă a întregii sale învăţături: 

Pieritoare sînt toate lucrurile vii. Străduiţi-vă conştient... 

Apoi a trecut în Parinirvana, o stare inefabilă, aflată 
complet dincolo de înţelegerea mintală sau descrierea 
verbală obişnuite. 

Si acesta a fost un eveniment cu o semnificaţie cos- 
> » 

mică. în toate cele şase Direcţii a fost simţită şi exprimată 
o mare durere, căci un buddha, un individ pe deplin ilumi¬ 
nat, care redescoperă şi proclamă Dharma, după ce 
aceasta a fost pierdută o atît de lungă şi întunecată 
perioadă, apare în lume doar foarte, foarte rar. 




2. BUDISMUL INDIAN 


Timp de secole, budismul nu a fost în India o prezenţă 
religioasă semnificativă. Dar el a înflorit în peninsulă la 
mai mult de o mie de ani după moartea geniului care i-a 
dat naştere. în această perioadă, el a suferit multe modi¬ 
ficări importante. Privind înapoi, putem urmări apariţia a 
trei tradiţii majore sau a unor noi „întoarceri ale roţii 
Dharmei", fiecare cu propriile-i şcoli şi secte compo¬ 
nente : 

1. Budismul fundamental, numit peiorativ, de către şcolile 
ulterioare, Hinayana sau „Micul Vehicul", ale cărui 
forme, învăţături şi practici sînt probabil cele mai apro¬ 
piate de cele ale personajului istoric Buddha. 

2. Mahayana sau „Marele Vehicul", care a deschis crea¬ 
tor un nou arsenal de moduri de abordare a marelui 
proiect al Iluminării: 

3. Vajrayana sau „Vehiculul de Diamant", calea tantrică 
ce a revitalizat budismul, introducînd tehnici yoghine şi 

magico-rituale speciale, pentru a asigura împlinirea Ilu¬ 
minării. 


Budismul fundamental 

Buddha a fost un învăţător-maestru spiritual dinamic, 
care a oferit învăţături în conformitate cu cerinţele 
situaţiilor specifice. Deşi, în virtutea cunoştinţelor sale, el 
avea o anumită autoritate naturală care, aparent, era 
extrem de evidentă (după unele relatări, el avea un nimb 
auriu), Buddha nu a încercat niciodată să se afirme drept 
figură conducătoare, nici nu şi-a numit un succesor. Evi¬ 
dent, el dorea să le inculce adepţilor săi încrederea în sine 
şi să evite toate capcanele care se ascund în autoritate şi 
putere. A indicat numai că, după moartea lui, în caz de 
nevoie, urmaşii se puteau călăuzi după Dharma, după 

învăţăturile sale. 

» 

Totuşi, la scurt timp după moartea şi incinerarea lui 
Buddha, călugării şi călugăriţele s-au adunat, din zonele 
îndepărtate unde rătăciseră, şi au ţinut un mare consi¬ 
liu — primul dintr-o serie — în care învăţăturile lui au 
fost repetate oral. O „versiune autorizată" a fost în cele 
din urmă stabilită, dar nu fără unele greutăţi. Ea a fost 
apoi încredinţată memoriei de către specialişti şi transmisă 
pe cale orală timp de peste patru sute de ani. O versiune 
scrisă nu a fost redactată dedt în secolul întîi în Sri Lanka. 
Acest imens volum de scrieri se numeşte Canonul pali, 
după limba folosită — pali — una dintre străvechile limbi 
moarte din India. Un alt nume este Tripitaka (în pali tipitaka) 

sau „Trei Coşuri", datorită împărţirii sale în trei secţiuni 
distincte. 

1. Vinaya Pitaka sau Coşul disciplinei, care cuprinde 
codul regulilor după care călugării şi călugăriţele trebuie 
să trăiască, precum şi alte materiale. 

2. Sutra Pitaka sau Coşul învăţăturilor: colecţia discursuri- 

i > > 

lor lungi, mijlocii şi scurte ale lui Buddha şi a altor discur¬ 
suri instructive. 

3. Abhidharma Pitaka sau Coşul învăţăturilor superioare. 
Compilatorii Abhidharmei au extras şi sistematizat ideile 
filozofice fundamentale, implicite în învăţăturile lui 
Buddha. 

într-un fel, toate acestea repetă un model cunoscut. 
Un mare maestru spiritual apare, îşi dăruieşte înţelepciunea 
adepţilor lui într-o manieră ad-hoc, apoi urmează drumul 
firesc al celor muritoare. El poate chiar să declare, precum 
marele înţelept modern J. Krishnamurti, că „nu există nici 
o învăţătură" şi că „adevărul este un teren virgin". Totuşi, 
întotdeauna pare să existe un imbold de a prinde şi a fixa 
litera afirmaţiilor sale. Poate spiritul lor, care, la urma 
urmei, este inima materiei, fi prins? Iar dacă există o mai 
mare încredere în literă decît în spirit, nu apare pericolul 
fundamentalismului: de a aplica, în situaţiile de viaţă, nu 
înţelepciunea inimii, ci precedente vetuste, păstrate cu 
veneraţie în scrierile sfinte ? 

3 

Şi în cazul Canonului pali trebuie luate în considerare 
aceste probleme. în mod cert, învăţăturile iniţiale ale lui 
Buddha nu au fost transmise în pali sau în sanscrită, limba 
înaltei preoţimi din India antică, ci în vreo altă limbă 

populară, probabil magadhi, limba regatului Magadha. 
Ele au fost apoi răspîndite de adepţii lui, în timpul acti¬ 
vităţilor misionare, în alte părţi ale Indiei, într-o multitu¬ 
dine de alte dialecte. în plus, nu toţi cei prezenţi la 
consiliu au fost de acord cu ceea ce au auzit; ei si-au 
păstrat propriile versiuni. Şi, mai mult, în timpul celor 
patru sute de ani de oralitate, trebuie să fi existat un 
spaţiu întins pentru schimbări minore: adăugiri şi 
înlăturări — desigur, făcute cu cele mai bune intenţii. 

Aşa că, deşi poate fi tentant să socotim unele părţi din 
Canonul pali ca reprezentînd Buddhavacama — Cuvîntul 
lui Buddha — ar fi cam neinspirat, precum şi contrar spi¬ 
ritului nefundamentalist al budismului, să procedăm 
astfel. Cea mai înţeleaptă atitudine ar fi, poate, să citim şi 
să studiem scripturile cu spiritul deschis, apreciativ şi cri¬ 
tic, urmărind nu atît să fixăm o înţelegere literală în min¬ 
tea cuiva, cît să ne pătrundem de spiritul lor latent. 

O altă dovadă istorică de după moartea lui Buddha a 
constituit-o faptul că Sangha însăşi a fost inevitabil 
supusă încordărilor interne. Existaseră unele disensiuni şi 
în timpul vieţii lui Buddha, cea mai notabilă fiind „afacerea 
Devadatta' 1 ; dar, o dată ce personalitatea unificatoare şi 
conciliantă a lui Sakyamuni a dispărut, dificultăţile cu pri¬ 
vire la reguli şi la interpretarea învăţăturilor au devenit 
mai numeroase şi mai greu de împăcat. Exista, de aseme¬ 
nea, o agitaţie stîrnită de dominaţia elitei călugărilor 
bătrîni (arhat), despre care se credea că au ajuns în Nirvana 
şi care dominau efectiv în perioada timpurie a Sanghei; şi, 
de asemenea, afirmarea drepturilor spirituale ale practi- 

canţilor mai puţin înflăcăraţi printre care se aflau şi mire¬ 
nii. 

Rezultatul în timp al tuturor acestora l-a reprezentat 
fragmentarea în aşa numitele Optsprezece Şcoli (care 
erau, de fapt, mai numeroase), incluzînd principalele şcoli 
filozofice, precum Sarvastivada (,,Toate-Lucrurile-Există“), ai 
cărei filozofi avansează un fel de teorie atomistă, clasificînd 
blocurile ultime ale realităţii (dharma) care, credeau ei, 
aveau un anume tip de existenţă reală. 

în general, povestea acestei perioade timpurii a fost 
mai ales una a succesului, iar aceasta se datora în parte 
faptului că budismul păstra încă, fără nici un dubiu, o 
mare parte a energiei sale iniţiale şi a vitalităţii, în ciuda 
tentativelor de a-1 organiza într-o religie. El se bucura, de 
asemenea, de patronajul unor conducători puternici — în 
special împăratul Ashoka (secolul al treilea î.Hr.), care a 
suferit o convertire dramatică după ce fusese martor al 
măcelului cauzat de una dintre campaniile sale. Aceasta 
l-a transformat dintr-un monarh convenţional, războinic, 
într-un om paşnic, iluminat, preocupat nu de sporirea şi 
îmbogăţirea imperiului său indian, ci de cultivarea 
calităţilor morale ale poporului său. Totuşi, nu este clar 
dacă Ashoka a îmbrăţişat propriu-zis budismul sau doar 
l-a preţuit foarte mult. 

Mahayana 

Buddha însuşi a prevăzut că învăţăturile sale îşi vor 
pierde cu timpul vitalitatea şi forţa. Totuşi, lăsînd cu abili- 

tate lucrurile flexibile şi deschise, el a permis unor noi 
valuri de creativitate şi dezvoltare să revitalizeze periodic 
tradiţia pe care o crease. Primul dintre acestea a fost aşa-nu- 
mitul Mahayana — Marele Vehicul. 

Ce este Mahayana ? Nu este uşor de răspuns la această 
întrebare. Cuvîntul este, de fapt, un fel de compus prin 
contaminare, care cuprinde o întreagă serie de transferuri şi 
modificări ce au început să îşi facă apariţia printre credin¬ 
cioşii budişti la cîteva sute de ani după moartea lui Buddha. 
Acestea erau în mod hotărît budiste, în sensul că cei ce le 
promovau se închinau în principal lui Buddha şi aderau la 
învăţăturile lui fundamentale, precum şi la idealul Ilu¬ 
minării. Dar ei reprezentau, de asemenea, înflorirea 
potenţialurilor ascunse care zăcuseră pînă atunci latent în 
tradiţie. Se poate ca acestea să fi fost iniţiate într-un sin¬ 
gur loc, dar este la fel de posibil ca ele să fi apărut simultan 
în locuri diferite, în epoci mai mult sau mai puţin apro¬ 
piate. Diverse influenţe budiste, poate chiar occidentale, 
trebuie că au încurajat apariţia lor. 

Peste secole, aceste modificări au început a fi asociate 
cu o anumită mişcare, ai cărei membri se considerau în 
mod conştient „mahayanişti“, prin opoziţie cu precursorii 
lor pe care, mai degrabă dispreţuitor, îi numeau „hainaya- 
nişti“. Totuşi, în calitate de budişti buni şi toleranţi, adepţii 
ambelor tradiţii trebuie să fi înţeles că ceva mai presus de 
diferenţele dintre ei îi unea. Astfel, deşi se poate să fi exi¬ 
stat anumite fricţiuni şi rupturi, coexistenţa era posibilă. 
Ştim, de exemplu, din povestirile călătorilor că, pînă în 
secolul al optulea, atît mahayaniştii, cît şi hinayaniştii lo¬ 
cuiau ca vecini în aceleaşi mănăstiri din India. 

> 

Din punct de vedere doctrinar, mahayaniştii înlocuiesc ide¬ 
alul spiritual al „celui nobil“ (arhat), care a dobîndit Ilu¬ 
minarea, cu cel al lui bodhisattva. Viziunea ortodoxă a 
mahayaniştilor este că arhat-ul a dobîndit salvarea Nirva- 
nei doar pentru sine, a atins deci un ideal mai mărunt şi, 
se înţelege, egoist. Prin contrast, bodhisattva are o moti¬ 
vaţie altruistă. El caută Nirvana nu pentru el însuşi, ci 
pentru a-i ajuta pe alţii. Din acest punct de vedere, el 
seamănă foarte mult cu un buddha — şi, într-adevăr, în 
Mahayana conceptele de buddha şi boddhisattva par să se 
suprapună. 

Diferitele trepte (bhumi) pe Calea Bodhisattva sînt 
amănunţit descrise în Mahayana şi, de asemenea, virtuţile 
perfecte corespunzătoare acestora (paramita). Facultatea 
„upaya“ sau „îndemînarea în ce priveşte mijloacele" este 
şi ea puternic accentuată căci, chiar şi un bodhisattva, din 
belşug dăruit cu compasiune, ar fi neputincios dacă i-ar 
lipsi talentul de a imagina moduri eficace pentru a trans¬ 
pune în practică bunăvoinţa sa. Dar cea mai importantă 
virtute Mahayana este compasiunea (karuna): o preocu¬ 
pare caldă, plină de dragoste pentru ceilalţi, animată de 
dorinţa profundă de a le uşura suferinţele. împreună cu 
înţelepciunea (prajna), ea e ridicată la rangul de virtute 
supremă. 

Cît despre Buddha, în Mahayana el este mai degrabă 
considerat manifestarea unui principiu supraomenesc 
decît o persoană în carne şi oase. Pentru a apărea aşa cum a 
făcut-o, în multe regate şi epoci diferite, „el" dispune de 
trei trupuri minunate: 1. Nirmanakaya, trupul în care 
apare în lume (deşi acesta nu este un trup „real", ci o 

invocaţie magică pentru raţiuni de compasiune); 2. Sam- 
bhogakaya, în care apare în împărăţiile cereşti pentru a-i 
instrui pe bodhisattva şi pe rudele lor; 3. Dharmakaya, un 
fel de trup cosmic, înrudit cu Dharma absolută, chintesenţa 
calităţilor buddha, desăvîrşire a Golului (Shunyata—vezi mai 
jos). Personajul istoric Buddha este, de asemenea, numit Ta- 
thagata: cel ce a înţeles „felul“ sau „modalitatea" (tathata). 

De asemenea, Mahayana a dat naştere unui minunat 
panteon de personaje cosmice şi celeste, buddha şi bodhi¬ 
sattva, cum ar fi: Amitabha, Buddha al Luminii Infinite, 
care locuieşte în Paradisul vestic Sukhavati şi Manjushri, 
Boddhisattva al înţelepciunii, a cărui spadă adamantină 
înlătură iluziile şi părerile. 

Astfel de evoluţii au bătătorit calea pentru apariţia 
unor noi culte de credinţă şi devoţiune, pentru că budis¬ 
mul pre-Mahayana se concentra foarte mult asupra 
mănăstirilor şi era interesat îndeosebi de lupta eroică 
pentru obţinerea Nirvanei prin efort personal. El nu era 
deci pentru oamenii de rînd, ci pentru elita educată şi 
pentru cei puţini, dedicaţi şi pregătiţi să renunţe la lume. 
Oamenii de rînd, simţindu-se frustraţi, pentru că erau 
lăsaţi deoparte, au început, inevitabil, să ceară un statut 
mai solid, iar aceste forme noi au fost prin urmare dezvol¬ 
tate, pentru ca ei să îşi poată exprima credinţa simplă şi, 
de asemenea, conştienţi de propriile limite, să poată che¬ 
ma în ajutor factori externi. 

La cealaltă extremă a spectrului, pentru cei sofisticaţi 
din punct de vedere spiritual, au apărut noi şcoli şi cu¬ 
rente filozofice, toate fiind profund ezoterice. Neîndoielnic 
că şi acestea au fost iniţiate pentru a răspunde unor nevoi 
reale. Multe dintre şcolile filozofice pre-Mahayana îşi 

pierdeau forţa şi începeau să devieze, chiar dacă uşor, în 
noroaiele şi mlaştinile iluziilor. Noul val de filozofi Mahayana 
a initiat crearea unor noi metode si sisteme filozofice, 
care să conducă la adevăratele puncte de vedere, adică la 
acelea conforme cu ceea ce predicase de fapt Buddha. 
Deci, într-un anume sens, acestea erau nu atît filozofii noi, 
cît upaya sau „mijloace abile“ nou imaginate pentru a 
ajunge la perceperea directă a vechilor adevăruri. Nu erau 
nici sisteme de filozofie pur speculativă, aşa cum există în 
Vest, ci erau întotdeauna asociate cu practici meditative, 
astfel încît ele trebuia să indice conceptual tipuri de expe¬ 
rienţă sau instituţii obţinute deja în sala de meditaţie. 

Pentru a avea o idee a noii energii revitalizante pe 
care a eliberat-o Mahayana, nu avem decît să-i privim vas¬ 
tul canon de scripturi. Textele lui nu sînt în general cărţi 
de fiecare zi, scrise într-o limbă clară si transmitînd idei 
într-o formă logică şi coerentă. Ele sînt mai curînd exube¬ 
rante revărsări poetice din punctul culminant al Ilu¬ 
minării însăşi. Se pot petrece lucruri uimitoare. Cititorul 
poate fi transportat pe cale magică pînă la marginile cos¬ 
mosului, poate vizita nenumărate împărăţii celeste, împo¬ 
dobite cu giuvaeruri şi scăldate într-o lumină supranaturală; 
poate întîlni mulţimi de buddha, bodhisattva şi alte fiinţe 
uimitoare care îndeplinesc fapte miraculoase. 

Aceste texte sînt, de obicei, greu de citit de către occi¬ 
dentalul modern. Ce-i drept, unele sînt concise şi la obiect; 
dar cele mai multe sînt de proporţii mari şi foarte mari, fiind, 
evident, opere de compilaţie şi nu creaţii individuale. Din 
punct de vedere stilistic, există adesea multe repetiţii, pre¬ 
cum şi alte procedee ce pot constitui prilej de plictiseală. 
Putem deduce doar că ele erau menite a fi citite nu aşa cum 

citim astăzi cărţi, ci erau copiate, cîntate cu voce tare, 
învăţate pe dinafară — şi nu atît pentru a extrage înţele¬ 
gerea vreunui argument fundamental, ci mai mult cu acte 
devoţionale. 

Vajrayana sau Tantra 

Cel care călătoreşte astăzi prin India întîlneşte ;n anu¬ 
mite centre religioase acel tip stînjenitor de sadhu, sau 
sfînt, în care se întrunesc două atitudini etern ireconcilia¬ 
bile : ascentismul şi erotismul. El rătăceşte în pielea 
goală, cu trupul murdar de cenuşă, cu barbă şi păr lung şi 
încîlcit, avînd mîzgălite pe frunte hieroglife colorate şi o 
privire sălbatică, chiar nebunească, în ochi. Acesta este un 
tantrika, un adept al Tantrei, se şopteşte; frecventează 
capelele mortuare şi alte locuri macabre, îndeplinind 
practici şi rituri indescriptibile. 

Astfel de oameni sfinţi sînt anarhişti spirituali. Ei 
atacă toate convenţiile prudente ale religiei ortodoxe în 
ceea ce au ele mai important. Totuşi, în toleranta Indie, nu a 
fost niciodată negat că soluţia tantrică este una valabilă, 
deşi se poate să nu se potrivească tuturor căutătorilor. 

Cînd, la rîndul său, budismul Mahayana a început să 
îşi piardă vitalitatea iniţială, în curentul fundamental al 
budismului a apărut Tantra şi a stimulat încă o fază de 

revitalizare si înnoire — a treia răsucire a rotii Dharma. 

> » 

Nu ştim multe despre originile ei, dar prin secolul al şap¬ 
telea era deja bine înrădăcinată. O numim acum Vajrayana 1 , 

1 Are şi alte denumiri: de exemplu, Mantrayana sau Şcoala Mantra 
Secretă, deci probabil că aceasta a fost creală într-o fază timpurie. 

Vajra fiind un simbol budist, derivat de la fulgerul mitic al 
zeului indian Indra: o uriaşă descătuşare de energie pro¬ 
teică, înlăturînd iluzia si iniţiind Iluminarea. Este un sim- 
bol foarte potrivit, pentru că adepţii căii Tantra susţin că 
aceasta este foarte rapidă, realizînd în timpul unei singure 
vieţi ceea ce în Hinayana sau Mahayana ar avea nevoie de 

nenumărate existente. 

» 

Scopul practicii tantrice este acela de a transforma, 
prin mijloace yoghice speciale, trupul, vorbirea şi spiritul 
în cele ale unui buddha pe deplin iluminat: pentru a 
atinge acest scop, au fost create o mulţime de metode 
rituale şi magice, implicînd folosirea unor anumite forme 
specializate, precum mandala (modele simbolice ale cos¬ 
mosului), mantra (formule sacre) şi mudra (mişcări ale 
mîinii) şi a unor instrumente precum vajra, pumnalul 
ritual (phurba), clopotul (ghanta) şi toba de mînă (damaru). 
Puterea acestora rezidă în faptul că în Tantra totul este 
învestit cu energie cosmică. Un simplu sunet poate deci să 
producă, în virtutea încărcăturii sale imanente, puternice 
efecte spirituale. De asemenea, practicanţii lucrează cu 
anumite zeităţi (numite în tibetană yidam), care pot fi 
blînde sau mînioase, dar sînt întotdeauna pătrunse de 
calităţi pozitive. 

După tradiţia tibetană, există patru categorii de Tantra: 
Tantra Acţiunii (Kriyatantra), Tantra Realizării (Carya- 
tantra), Tantra Yoga (Yogatantra) şi Tantra Yoga Su¬ 
premă (Anuttarayogatantra). Uneori, aceasta din urmă 
este împărţită în trei subcategorii: Malta Yoga, Anu 
Yoga şi Ati Yoga, dînd în total o schemă cu şase ele¬ 
mente. După Sfinţia sa dalai dama, „setul de tantre din 
Tantra Yoga Supremă este superior celorlalte", iar meto- 

dele ei o fac să fie mai rapidă, pentru că „mintea depinde 
de trup" 1 . Mai precis, yoghinul lucrează cu trupul subtil, 
prin care energia cosmică circulă în canale şi centre 
mistice. Inversînd sensul energiei, yoghinul linişteşte spi¬ 
ritul. 

Tantra îşi are propriile texte tainice — o „tantra“ este 
o scriere — dar ea dă o maximă importanţă maestrului 
spiritual (guru). El este acela care îl poate îndruma pe elev 
(cheia) prin fantasmagoriile periculoase ale lumii psihospi- 
rituale spre tărîmul sigur al Iluminării. în ochii elevului 
(cheia), guru ar trebui să apară egalul lui Buddha. De ase¬ 
menea, Tantra este învăluită în mister — ceea ce a dus la 
multe confuzii — iar practica nu poate începe fără ritul de 
iniţiere (abhisheka) în care iniţiatul păşeşte în mandala 

zeităţii alese de el. 

> 

Aşa după cum se poate subînţelege din cele mai sus, 
Tantra a introdus în budism elemente practice de yoga şi 
magie. Magia nu operează cu mintea raţională, ci prin 
invocarea unor structuri mai puţin dezvoltate, dar nu mai 
puţin puternice, ale psihicului (inclusiv emoţiile şi ins¬ 
tinctele). Psihologii dezvoltării au izolat, de fapt, o pro¬ 
gresie evolutivă a fazelor psihice prin care a trecut specia 
umană în drumul către deplina raţionalitate. în stadiul 
magic, care a predominat în ceţurile preistoriei, lumile 
exterioară şi interioară se întrepătrundeau. Lucrurile ima¬ 
ginate erau la fel de „reale“ ca şi cele materiale; de aici, a 
apărut proverbiala putere a spiritului asupra materiei. 
Acum, cînd aşa-numitele faze „superioare" au fost atinse, 
stadiile acestea timpurii, deşi neglijate, nu sînt în nici un 

1 The Buddhism of Tibet and the Key to the Middle Way, Tenzin Gyatso, 
cel de-al paisprezecelea dalai lama, Londra, 1975, p. 30. 

caz moarte, ci pot fi redeşteptate şi „puse la treabă". Iată 
ce încearcă să realizeze yoghinii tantra. 

Fără informaţii concrete, nu ne putem decît imagina 
că cei dintîi budişti tantrişti reprezentau reminiscenţe ale 
pitoreştilor hinduişti moderni sau ale adepţilor vechilor 
şcoli tantrice din Tibet — adică siddha (adepţi), bogaţi în 
„înţelepciune nebunească", rătăcind prin lume, singuri 
sau cu însoţitoare de sex feminin; ori yoghini căsătoriţi 
care, pe lîngă practici mistice, îndeplineau în localităţile 
lor servicii oculte: divinaţie, exorcism, aducerea ploii şi aşa 
mai departe. Astfel de oameni au reprezentat poate, după 
cum scrie L. O. Gomez „o despărţire radicală de modestia 
călugărilor budişti" şi „o tentativă de a scoate comunitatea 
din complezenţa făţarnică" 1 . Dar, inevitabil, pe măsură ce 
tradiţia tantrică s-a stabilizat ea însăşi, au fost făcuţi paşi 
spre „însănătoşirea" şi organizarea ei. A fost transformată 
în monasticism şi conciliată cu filozofia şi practica 
budismului ortodox. în cele din urmă, au fost create 
sisteme integrate, care plasau Vajrayana în vîrful unei 
triple ierarhii, iar celelalte tradiţii budiste — aşa numitele 
tradiţii „Sutra" — dedesubt. 

Şi azi pot fi auziţi exponenţi ai Vajrayanei reformate, 
declarînd că sistemul lor conduce la o realizare superioară 
mai rapidă decît o pot face celelalte tradiţii. Şi ceea ce i-a 
dat Vajrayanei puterea regeneratoare — calitatea ei anar¬ 
hică — a fost într-o mare măsură îndepărtată prin 
reformă, în scopul de a crea un fel de Tantra „sigură". 

1 „Buddhism in India", de L. Gomez, în The Encyclopaedia ofReligion, 
voi. 2, editat de M. Eliade, New York şi Londra, 1987, p. 377. 

Dar poate fi Tantra „sigură“ vreodată ? Şi, într-a- 
devăr, poate adevărata spiritualitate să fie „sigură“ ? 
Poate ea fi comodă, sigură şi prudentă — mediocră ? 
Acestea sînt întrebări foarte importante. Dacă privim îna¬ 
poi la exemplul lui Buddha însuşi, vedem că el nu a făcut 
să progreseze spiritualitatea stînd în palatele sale luxoase, 
bucurîndu-se de privilegiile sale înalte şi de statutul pe care îl 

avea. El a trebuit să renunţe la tot si să se aventureze sin- 

> > 

gur în marele Necunoscut. A trebuit să înfrunte misterul şi 
pericolul. Adevăraţii săi moştenitori spirituali sînt, deci, 
acei yoghini solitari, precum tibetanul Milarepa şi unii 
dintre cei dinţii maeştri chinezi Zen, care au plecat în 
locuri îndepărtate, pentru a-şi descoperi propriile căi 
unice, mai curînd dedt cei se alătură instituţiilor sau altor 
grupuri. 

Cam prin secolul al şaptelea budismul indian a intrat 
în declin. Prin secolul al zecelea, el era literă moartă pen¬ 
tru mai toată lumea. Mitologia populară susţine că inva¬ 
ziile musulmane sau influenţele degenerate ale Tantrei 
l-au distrus. Totuşi, au existat şi alţi factori mai impor¬ 
tanţi, unul dintre ei fiind acela că tradiţia hindu, care a 

continuat să existe datorită mai marii sale flexibilităţi si mai 

» > 

marelui impact asupra vieţii obişnuite a oamenilor, a 

dobîndit o nouă vitalitate, absorbind în propriul său şuvoi 

o mare parte a budismului. Acesta a suferit, de asemenea, 

din cauza concentrării în mănăstiri, dintre care unele, ca 

Nalanda si Vikramalashila deveniseră mari universităţi 
> » 

monastice, unde era predată o întreagă serie de arte spiri¬ 
tuale si stiinte. Cînd musulmanii au atacat, budistii, slăbiţi 
deja, erau uşor de descoperit şi de... „lichidat 1 *. 




3. DIASPORA BUDISTA 


Declinul si căderea budismului în India nu au consti- 

> 

tuit nicidecum sfîrşitul poveştii. învăţăturile şi practicile 
budiste fuseseră deja transmise mult dincolo de graniţele 
peninsulei, pînă în locuri unde, venind în contact cu noi 
influenţe şi împrejurări, aveau să cunoască în timp faze de 
dezvoltare regeneratoare. 

Putem urmări trei direcţii fundamentale de răspîndire: 

1) O răspîndire spre sud, care a purtat budismul către 
multe zone din sud-estul Asiei, aflate între graniţele unor 
state contemporane precum: Sri Lanka, Birmania, Thai¬ 
landa, Laos, Cambodgia. 

2) O răspîndire spre nord, care a dus budismul spre nor¬ 
dul şi estul Asiei, în Tibet, China, Mongolia, Coreea, Japo¬ 
nia, Vietnam şi aşa mai departe. 

3) O răspîndire modernă, spre Vest, care l-a adus în ulti¬ 
ma sută de ani în Europa (Marea Britanie, Franţa, Belgia, 

Germania, Rusia şi aşa mai departe) şi în America de 
Nord — ca şi în alte părţi ale lumii. 


Răspîndirea către sud 

Deşi Mahayana şi Vajrayana au fost introduse cu 
multe secole în urmă, ramura budistă care predomină în 
zilele noastre în sud-estul Asiei este Theravada, literal 
„Drumul Bătrînilor“, ale cărei origini pot fi urmărite pînă 
la stadiul iniţial, al şcolii pre-Mahayana. 

Cel dintîi efort misionar budist încununat de succes a 
avut loc în Sri Lanka. Budismul Theravada a fost adus în 
această insulă-giuvaer în secolul al treilea de către fiul şi 
fiica împăratului Ashoka, Mahinda şi Sanghamitta. 
Amîndoi erau membri predestinaţi ai Sanghei. Regele 
Devanampiyatissa i-a primit bine, dăruindu-le o suprafaţă 
de pămînt pe care s-a construit cea dintîi mănăstire, 
înflăcărat de entuziasmul de a vedea budismul bine 
împămîntenit în regatul său, conducătorul a fost asigurat 
de către Mahinda că acest lucru s-a întîmplat cu adevărat 
atunci cînd un om născut în Sri Lanka a fost hirotonisit 
călugăr într-o sima (zonă consacrată) din Sri Lanka. 

Mai tîrziu, au ajuns în Sri Lanka şi budismul Mahayana, şi 
cel tantric, iar adepţii lor au intrat în conflict cu cei ai 
Theravadei ortodoxe. Totuşi, problema a fost rezolvată de 
un conciliu din 1160, care a suprimat toate şcolile care nu 
aparţineau Theravadei. Mai tîrziu, Sri Lanka a suferit 

răsturnări politice din cauza colonizării europene şi a inva¬ 
ziei din sudul Indiei, iar pe la mijlocul secolului al optspre¬ 
zecelea, starea budismului era atît de precară, încît, pentru 
salvarea tradiţiei, a fost necesară aducerea din alte părţi a 
unor călugări (bhikshu). în timpul ultimei părţi a secolu¬ 
lui al nouăsprezecelea, s-a făcut simţită o revitalizare, 
generată, totuşi, atît de budiştii locali, dt şi de simpatizanţii 
europeni, precum primii teozofi, H. S. Olcott şi H. P. Blavatsky. 
O tradiţie destul de sănătoasă, deşi cam conservatoare, şi 
cu o tendinţă savantă, supravieţuieşte astăzi în teritoriul 
sfîşiat de lupte din Sri Lanka, dar, de asemenea, există o 
tradiţie a pădurii, specifică pentru călugării şi călugăriţele 
care meditează retraşi. 

Forme diverse de budism au fost, de asemenea, intro¬ 
duse în Birmania şi, între secolele al treisprezecelea şi al 
cincisprezecelea, o minunată cultură budistă a înflorit în 
Pagan. Totuşi, din cauza diferitelor schisme şi disensiuni, 
„o succesiune monastică valabilă din punct de vedere 
canonic" a fost introdusă din Sri Lanka în secolul al cinci¬ 
sprezecelea, de cînd Theravada srilankeză este tradiţia 
predominantă. în timpul ocupaţiei britanice (1185-1948), 
budismul s-a asociat cu naţionalismul birmanez De la obţine- 

) i 

rea independenţei, Birmania a fost stat socialist şi, de curînd, unul 
cu foarte multe probleme, dar budismul supravieţuieşte, 
iar astăzi Birmania este faimoasă pentru eficientele me¬ 
tode meditative dezvoltate cu mare succes de maeştri, pre¬ 
cum Mahasi Sayadaw, U. B. Khin şi S. N. Goenka. 

Theravada srilankeză a fost instituită ca tradiţie pre¬ 
dominantă în Thailanda în secolul al patrulea d.Hr.. 

Astăzi, budismul thai este extrem de bine ierarhizat si or- 

’ » 

ganizat. De asemenea, el se află sub un anumit control al 
statului, iar regele este patriarhul suprem. în mod deloc 
surprinzător deci, „biserica" locală îşi are radicalii şi 
reformatorii ei, precum şi conservatorii neclintiţi. Totuşi, 
o mare parte a vitalităţii sale se păstrează în afara oraşelor, 
în zonele rurale împădurite, acolo unde practicanţi serioşi 
hirotonisesc şi se ocupă cu conştiinciozitate de budism. 
Un binecunoscut maestru modern al tradiţiei pădurii este 
Ajahn Chah, cel care a pregătit mulţi călugări occidentali — 
în special pe Ajahn Sumedho, fondatorul american a patru 
mănăstiri Theravada în Marea Britanie si a altora, aiurea. 

Influenţa thai a fost, de asemenea, răspunzătoare de 
predominanţa Theravadei srilankeze în Laos şi Cambodgia. 
Din nefericire, lupte politice distrugătoare au decimat 
tradiţiile budiste ale ambelor ţări. în Laos, o reminiscenţă 
Sangha încearcă în prezent să ajungă la un compromis cu 
marxismul local. în schimb, situaţia este extrem de neclară 
în Cambodgia, unde genocidul lui Pol Pot, faimos pentru 
„Cîmpurile Morţii", a exterminat Sangha, împreună cu 
alte „elemente burgheze", ce reprezentau vechea ordine. 
Ironia face ca o glorioasă civilizaţie budistă să fi înflorit acum 
o mie de ani în regiunea Angkor, sub vechii regi khmeri. 

Indonezia se mîndreşte cu cel mai mare monument 
budist din sud-estul Asiei: masivul templu-stupa de la 
Borobodur, în Java. Există şi alte dovezi că în regiune s-au 
transmis în trecut diverse forme de budism, dar acestea au 
fost eclipsate de sosirea islamului în secolul al cincisprezece¬ 
lea. Totuşi, astăzi se fac eforturi modeste de a reînvia atît 
budismul Theravada, cît şi pe cel Mahayana. 

Răspîndirea nordică 

în special această transmitere a budismului constituie 
o saga a unei înalte aventuri spirituale; şi totuşi, ca o iro¬ 
nie, deşi au fost transmise toate şcolile, în cele din urmă, 
aveau să supravieţuiască Mahayana şi Vajrayana mai 
curînd decît Theravada ortodoxă. Acest amănunt trebuie 
să reprezinte în sine un comentariu extrem de semnifica¬ 
tiv asupra temperamentului şi a înclinaţiilor popoarelor din 

nordul si estul Asiei. 

» 

Răspîndirea nordică a avut forma unei stele şi a pornit 
dintr-o regiune pe care am putea s-o numim „trambulina 
nord-vestică“. A cuprins părţile nord-vestice ale Indiei şi 
Pakistanului modern, Afganistanul, Asia Sovietică cen¬ 
trală şi Sinkiangul chinez. 

Cîndva, aceasta era o regiune dinamică, prin care tre¬ 
ceau marile drumuri comerciale şi ale emigranţilor, 
confluenţă a multor culturi şi loc de stabilire a multor po¬ 
poare : tocharienii, kapisanii, soghidanii, grecii bactrieni, 
veniţi cu Alexandru cel Mare; de asemenea, kushanii, 
cunoscuţi în China drept Yueh-chi, iar în Occident ca 
indo-sciţi şi al căror mare rege Kanishka a creat în 
regiune un puternic imperiu. Ar fi fost de aşteptat ca 
regele Kanishka sau conducătorul grecilor să fie ostili, sau 
cel puţin indiferenţi, faţă de budism. N-a fost aşa. Dintr-o 
mulţime de motive, ei erau foarte bine pregătiţi să-l prote¬ 
jeze şi încurajeze. Rezultatul a fost o puternică înflorire, în 
special a Mahayanei, iar state precum Gandhara, situat în 
nord-vestul regiunii de frontieră, avînd drept capitală 
Purushapura (actualul Peshawar), au fost imortalizate în 

mitul şi legenda budistă ca locuri unde, cîndva, Dharma a 
înflorit cu strălucire. Din păcate, toate acestea fuseseră 
şterse de pe faţa pămîntului pînă în secolul al şaptelea. 

în China, budismul a ajuns în primul secol, purtat de pe 
trambulina nord-vestică, de-a lungul Drumului Mătăsii, 
de către comercianţi, călători şi călugări budişti. Mici gru¬ 
puri budiste au apărut în capitala Loyang şi în alte oraşe, 
printre comunităţile de expatriaţi, şi au început să fie tra¬ 
duse texte. Chinezii păreau circumspecţi faţă de budism, 
în primul rînd pentru că tradiţia lor confucianistă predica 
noţiuni foarte diferite. Dar ei au fost convertiţi în timpul 
Perioadei de Dezbinare, care a urmat căderii fostei dinastii 
Han. Budismul, cu învăţăturile lui despre anitya (efemeri- 
tate) şi deuhkha (suferinţă) a oferit, desigur, consolări pe 
care elita intelectuală şi aristocratică nu le puteau găsi în 
tradiţiile ei native, în această epocă tulbure şi nesigură. 

în timpul Perioadei de Dezbinare (220-589), budismul 
a devenit o religie protejată şi încurajată de dinastiile 
străine care s-au stabilit în nord. Ea a fost, de asemenea, 

favorizată de curţile conducătorilor Han din sud. Bine- 

> 

cuvîntarea regală, ca şi susţinerea din partea literaţilor, i-au 
adăugat succesul Qrnnd, un număr imens de chinezi se dedica 
monasticismului — în jurul lui 514, aproximativ două 
milioane —^se construiau minunate mănăstiri şi temple, 
iar munca de traducere în chineză a scripturilor era pre¬ 
luată cu multă dăruire. Erau create „echipe speciale de 
traducători 11 , adesea conduse de către un mare maestru, 
precum Kumarajiva, care fusese adus în China ca prizonier. 
Forme populare ale budismului au pătruns la oamenii de 

rînd care n-au devenit niciodată exclusiv budisti, dar au 

» 7 

practicat această religie împreună cu tradiţiile indigene 
taoiste, confucianiste şi ale culturilor populare. 

Budismul a atins apogeul în China în timpul dinastiilor 
Sui şi T’ang (581-907). O dată desăvîrşită munca de 
importare şi asimilare, şi-a făcut apariţia un budism chi¬ 
nez, modelat de interacţiunea creatoare a învăţăturilor in- 
diene cu tradiţiile locale, mai ales cu taoismul, şi de însuşi 
geniul chinez. Patru dintre multele şcoli care au înflorit în 
această epocă au reprezentat inovaţii specific chineze: 

1) Hua-yen, Şcoala Podoabei de Flori (Avatamsaka); 

2) Tien-t’ai, Şcoala Lotusului Alb; 

3) Ching t’u, Şcoala Tărîmului Pur; 

4) Şcoala Zen (Ch’an). 

Succesul budismului dăduse si înainte naştere unor 

* » 

lovituri pe la spate, dar în 845 „biserica", destul de bogată 
şi puternică acum pentru a-1 eclipsa pe strîmtoratul 
împărat, a fost ţinta unui atac draconic, de pe urma căruia 
nu şi-a revenit niciodată pe deplin. Budismul nu a fost 
propriu-zis scos în afara legii, dar călugărilor şi călugăriţe¬ 
lor li s-a cerut să revină la viata laică, mănăstirile si tem- 
piele au fost închise, iar teritoriile, sclavii şi tezaurele 
acestora confiscate. Şcolile Ch’an şi a Tărîmului Pur au 
fost destul de flexibile pentru a supravieţui acestui holo¬ 
caust, dar, ulterior, budismul chinez a intrat într-un declin 
aproape fatal. Ce-i drept, o mie de ani mai tîrziu, în prima 
parte a acestui secol, au fost făcute eforturi pentru regene¬ 
rarea lui, adesea cu ajutorul simpatizanţilor occidentali; 
dar Revoluţia Comunistă din 1948 şi, mai mult, Revoluţia 
Culturală din 1966-1976 au dat noi lovituri sălbatice remi¬ 
niscenţei deja vătămate a acestei tradiţii strălucite. în cli- 

matul mai relaxat al anilor ’80, budismului i s-a acordat 
un grad de toleranţă, mănăstirile au început să funcţio¬ 
neze, iar oamenii au îmbrăcat roba, deşi nu în număr prea 
mare. Atîta timp cît marxiştii ţin frîiele puterii, este extrem 
de puţin probabil orice tip de renaştere, dar, dacă ea ar avea 
loc, aceasta s-ar întîmpla cu ajutorul şi încurajarea Vestului. 

Odinioară, China stăpînea Coreea şi o mare parte a 
regiunii cuprinzînd Vietnamul modern, astfel că şi acolo 
s-au transmis forme ale budismului. în ambele regiuni, au 
existat încercări de sincretism. în Vietnam, a apărut şi s-a 

bucurat de succes o combinaţie a Şcolilor Tărîmului Pur 

» > 

şi Zen, iar în Coreea, Zen (numit acolo Son) a devenit 
şcoala predominantă, dar influenţată de cea a Tărîmului 

Pur si de alte elemente. Zen-ul coreean a trăit un fel de 

» 

revigorare în timpurile moderne, dar aceasta vine după 
vreo şase secole de declin. 

Începînd din secolul al şaselea, şi Japonia a primit 
Buddhadharma, în primul rînd din China. Şi aici favoarea 
regală a asigurat iniţial succesul, liderii locali crezînd că 
budismul avea puteri speciale ce puteau fi invocate pentru a 
proteja atît statul, cît şi dinastia. D. T. Suzuki descrie 
budismul perioadei Heian (794-1184) ca fiind „plin de un 
ritualism magic". Şcoala tantrică Shingon era, în mod 
natural, foarte populară; de asemenea, şcoala Tendai 
(„Tendai" fiind echivalentul local al chinezului „T’ien- 
t’ai“) care şi-a dezvoltat propriul ritualism ezoteric. Budis¬ 
mul a trebuit să se împace cu un cult indigen, Shinto a cărui 
preoţime a opus iniţial o viguroasă rezistenţă. Totuşi, o 
acomodare a budismului cu Shinto a fost realizată cu 
succes şi ea a durat pînă în 1868. 

Epoca de aur a budismului japonez a constituit-o tur¬ 
bulenta perioadă Kamakura (1185-1333), cînd clasa 
samurailor a preluat puterea de la aristocraţia imperială 
decadentă şi a stabilit Şogunatul, sau guvernul militar, la 
Kamakura. Samuraii, care erau luptători profesionişti, au 
considerat că învăţăturile antifilozofice, pline de sensuri, 
ale şcolii Zen se potriveau perfect nevoilor lor, şi le-au 
adoptat cu hotărîre. Valorile şi metodele de antrenament 
ale samurailor s-au infiltrat si ele în mănăstirile Zen, în 
special în acelea ale şcolii Rinzai (Linchi). Cealaltă im¬ 
portantă şcoală Zen, Soto, (Ts’ao-tung) s-a transmis, de 
asemenea, din China în plus, culturi devoţionale au răspîndit 
budismul, care fusese pînă atunci în mare măsură privile¬ 
giul claselor superioare, spre straturile inferioare. în acest 
context sînt importante dezvoltările locale cunoscute de 
şcoala Tărîmului Pur, Jodo-shu si Jodo Shin-shu. 

După această perioadă plină de roade, budismul japonez 
şi-a pierdut din vigoarea creatoare şi a intrat într-o fază 
de declin. Situaţia a fost agravată de faptul că importante 
centre budiste erau dezbinate din motive politice, iar reli¬ 
gia a fost luată sub controlul paralizant al statului. Din nou, 
tradiţia Zen a supravieţuit cel mai bine. O dată cu Restau¬ 
rarea Meiji (1868), cînd conducerea imperială a fost reins- 
taurată în urma dispariţiei şogunatului Tokugawa, a 
survenit o altă lovitură antibudistă. Ea a fost cauzată de 
un val crescînd al sentimentului naţionalist şi de o revigo¬ 
rare Shinto. Dar budismul era deja destul de puternic 
înrădăcinat în Japonia, nu doar pentru a rezista furtunii, 
dar chiar pentru a intra într-un fel de renaştere. în timpu¬ 
rile moderne, după trauma înfrîngerii Japoniei în Cel de¬ 
al Doilea Război Mondial, sectele laice Nichiren, în 

special Soka Gakkai/Nichiren Sho-shu, au atras în masă 
noi adepţi. 

S-au făcut încercări de a introduce budismul chinez 
Zen în Tibet şi, într-adevăr, la mănăstirea Samy6 de lîngă 
capitala Lhasa a avut loc o mare dezbatere cîndva între 
792-794, cînd un maestru chinez, numit Ho-Shang 
Mahayana, a vorbit în numele sectei sale, a Iluminării 
Imediate, împotriva apropierii treptate, susţinute de pandi¬ 
tul indian Kamalashila. Kamalashila a cîştigat şi, după 
aceea, tibetanii s-au orientat către budismul indian. Mai 
cu seamă magia şi misterul Vajrayanei tantrice au atras 
temperamentul lor naţional, potrivindu-se şi interacţio- 
nînd cu succes cu tradiţiile indigene ale lui Bon (iniţial un 
cult al morţii) şi ale religiilor populare animiste. 

Putem urmări două momente principale de transmi¬ 
tere a budismului în Tibet: unul iniţial, care a debutat în 
secolul al şaptelea, şi un al doilea, începîrid în jurul anului 
1000. Hiatusul a fost creat de o scurtă, dar dăunătoare 
persecuţie a budismului, lansată de un rege numit Langdarma, 
la mijlocul secolului al nouălea. Aceasta a adus cu sine o 
epocă întunecată, în timpul căreia Tibetul s-a dezmembrat 
din punct de vedere politic, iar budismul a degenerat Totuşi, 
mai tîrziu, un nou val de maeştri budisti a venit din India, au 

fost traduse mai multe scrieri si a avut loc o nouă fază de 

> 

dezvoltare, care urma să dureze exact pînă la desăvîrşirea 
anexării Tibetului de către China comunistă în 1959. 

în timpul primei faze (aproximativ 640-838), au 
apărut atît budismul monastic, cît şi cel tantric. Tantra s-a 
transmis în primul rînd printr-un adept numit Padmasam- 
bhava şi supravieţuieşte încă în Nyingma sau „Vechea" 
şcoală a budismului tibetan. De asemenea, s-a început tra- 

ducerea în tibetană a textelor budiste. Pe de altă parte, în 
timpul celei de-a doua faze, s-a stabilit un număr de „Sar- 
ma“ sau şcoli „Noi“, cele mai multe fiind variante tantrice 
epurate, în care erau integrate laolaltă elemente „Sutra“, 
nontantrice şi tantrice. Mai bine organizate decît Nyingma, 
cu baze monastice solide, unele dintre aceste scoli au 
dobîndit mari bogăţii, precum şi putere. 

Nu putem vorbi cu adevărat de o transformare tibe¬ 
tană a budismului, aşa cum se întîmplă cu varianta chineză. 
Pentru tibetani, India era un fel de ţară sfîntă, iar 

învăţăturile budiste care soseau de acolo erau sacro- 

> 

sancte. După ce budismul indian fusese anihilat, tibetanii 
s-au considerat păstrătorii acelor tradiţii sacre. Totuşi, nu 
putem nega că sus, pe înălţimile retrase ale platoului 
tibetan, separat efectiv de lumea exterioară prin nişte 
bariere geografice formidabile, cei o mie de ani în care 
tibetanii au păstrat budismul Vajrayana i-au conferit aces¬ 
tuia un nou ton si o nouă culoare. A fost un fel de miracol 
> 

că acesta s-a menţinut aproape intact pînă la mijlocul seco¬ 
lului nostru, ceea ce face distrugerea în timpul Revoluţiei 
Culturale (1966-1976) cu atît mai dureroasă. 

Varianta tibetană a budismului s-a extins în Mongolia, 
în cîteva părţi ale Chinei şi chiar în Rusia, unde s-a stabi¬ 
lit la buriaţi, cei care, înainte de colectivizare, îşi hrăneau 
turmele şi cîrdurile de păsări la estul lacului Baikal, în 
Siberia de est, şi la kalmuci, care l-au purtat cu ei în 
migraţia lor din Asia spre regiunea Volgăi inferioare. A 
ajuns totodată în regatele himalayene Bhutan, Sikkim, 

Nepal şi Ladakh. în nici una din aceste zone nu a existat o 
dezvoltare originală spectaculoasă. 


Răspîndirea vestică 

învăţăturile budiste au ajuns în Vest încă din ceţurile 
antichităţii, povesteşte legenda, dar legături semnificative 
şi durabile nu au fost stabilite pînă în secolul al nouăspreze¬ 
celea. Ca o ironie, imperialismul a fost o cauză puternică 
ce a acţionat indirect. Administratorii, cărturarii si misio- 
narii europeni care lucrau în coloniile orientale au început 
să se intereseze de tradiţiile budiste, dispărute sau aflate în 
declin, să cerceteze din punct de vedere arheologic şi, pe 
măsură ce deprindeau subtilităţile limbilor sanscrită, pali, 
chineză şi aşa mai departe, să traducă şi să studieze conţinu¬ 
tul textelor. Abia atunci a fost Occidentul — şi în egală 
măsură Estul — conştient pe deplin de măreţia panora¬ 
mei budismului. 

în acelaşi timp, eşecul religiei vestice de a oferi o veri¬ 
tabilă hrană spirituală şi deziluzia crescîndă provocată de va¬ 
lorile ştiinţifice şi materialiste i-au făcut pe mulţi să 
înceapă să exploreze religiile estice. Au apărut noi 
mişcări, printre care teozofia, un ambiţios sincretism ima¬ 
ginat de o rusoaică extraordinară numită Helena Petrovna 
Blavatsky. Canoanele teozofiei proclamă că religiile lumii 
sînt rămăşiţe ale unei mari „religii a înţelepciunii", care a 
exista’t cîndva şi cu care budismul se aseamănă cel mai 
mult. Este discutabil dacă ei înţelegeau cu adevărat chiar 
budismul, dar cei dintîi teozofi l-au încredinţat cu mult 
folos atenţiei publicului occidental, au muncit extraordi- 

nar pentru a reînvia religia în Sri Lanka şi în alte părţi şi 
au uşurat drumul renaşterii moderne în Occident. 

în timpul primei părţi a secolului al douăzecilea, 
budiştii occidentali au început să se elibereze treptat de 
„vesmintele" teozofice si să studieze învăţăturile în vede- 
rea punerii lor în practică. Au fost tipărite jurnale, iar 
cîţiva vizionari îndrăzneţi au acceptat hirotonisirea; mai 
ales englezi şi germani, precum Allan Bennett (venerabilul 
Ananda Metteya, hirotonisit în 1902) şi Anton Gueth 
(Nyanatiloka Maha Thera — 1904). Trauma Primului 
Război Mondial a sporit interesul şi, în perioada interbe¬ 
lică, au început să înflorească noi societăţi, au sosit misio¬ 
nari din Orient (inclusiv D. T. Suzuki, „omul care a adus 
şcoala Zen în Vest") şi au apărut propagandişti deosebit 
de eficienţi (precum faimosul avocat Christmas Hum- 
phreys şi protejatul lui, Alan Watts). 

La cîtva timp după Cel de-al Doilea Război Mondial, 
cel puţin în Marea Britanie, budismul a continuat să fie 
un privilegiu al intelectualilor, artiştilor şi profesionişti¬ 
lor. Toate acestea aveau să se modifice dramatic în anii 
’60, cînd un enorm număr de oameni din toate categoriile 
sociale au început să graviteze în jurul budismului, în spe¬ 
cial tineri, care erau nu doar nemulţumiţi de valorile ma- 
terialiste convenţionale, ci şi destul de înzestraţi pentru a 
putea explora şi experimenta căi alternative. O dată cu 
diaspora lamaiştilor de după anexarea chineză a Tibetu¬ 
lui, în 1959, a apărut în fine şansa unui acces la învăţătu¬ 
rile budismului tibetan, în vreme ce, pînă atunci, 
Theravada şi Zen fuseseră mai uşor de descoperit şi, deci, 
mai populare. De asemenea, a existat o nouă înclinaţie 
către practică, în special spre meditaţie, ceea ce confirma 

că faza uşor diletantă trecuse şi că apăruse o nouă atitudine, 
mai serioasă. Hirotonisirile au continuat şi, pe la începutul 
anilor ’80, călugări (bhikshu) Theravada îmbrăcau rasa 
monahală pe pămînt occidental, dovedind astfel, prin 
convingătorul test al venerabilului Mahinda, că budismul era 
bine şi cu adevărat stabilit în această emisferă. 

Au existat foarte multe cercetări budiste de înaltă calitate 
în Vest şi un enorm număr de texte a fost publicat, mai 
ales în traducere engleză. Se vorbeşte chiar, astăzi, de dez¬ 
voltarea unei „yana“ (vehicul) vestic; o transformare 
occidentală a budismului. Pe de altă parte, se spune 
adesea că au fost necesare multe sute de ani pentru apa¬ 
riţia unui budism autohton în China, aşa că poate este 
încă prea devreme să vorbim despre astfel de lucruri. 

De asemenea, în ultimul secol, budismul a atins atît 
coasta estică, precum, şi pe cea vestică a Statelor Unite. 
Pe cea estică, el a atras atenţia intelectualilor din Noua 
Anglie, precum D. H. Thoreau şi Ralph Waldo Emerson, 
iar pe coasta vestică, budismul Ch’an şi al Tărîmului Pur 
făceau parte din bagajele imigranţilor chinezi, care veneau 
să lucreze la construcţia căilor ferate sau în prospecţiunile 
aurifere. Mai tîrziu, imigranţii japonezi au adus cu ei şi 
tradiţia lor. O importantă piatră de hotar a constituit-o 
Parlamentul Mondial al Religiilor, convocat în 1893, la 
Chicago. Acesta l-a adus pe maestrul Zen Soyen Shaku în 
S.U.A. şi l-a făcut pe elevul său D.T. Suzuki să petreacă 
un număr de ani muncind în Statele Unite. Au urmat alţi 
profesori Zen, de exemplu Nyogen Senzaki şi Sokei-an 
Sasaki, rezultatul fiind că Zen-ul japonez — există acum 
şi un curent în variantă coreeană — a devenit principala 
formă de budism. între timp, în Alan Watts, care emi- 

grase în S.U.A., americanii receptivi şi în special adepţii 
psihedelici ai Contraculturii Californiene din anii ’60, au 
descoperit un popularizator budist şi taoist convingător şi 
lucid. Tot în anii ’60, au început să sosească lamaişti tibe- 
tani care au găsit, de asemenea, o primire entuziastă prin¬ 
tre tinerii americani. 

Astăzi, deşi budismul Zen şi tibetan sînt foarte 

răspîndite, cel ortodox Theravada este foarte slab 

răspîndit în S.U.A Există totuşi o nouă mişcare laică ce 

se bazează pe meditaţia vipashyana (în pali, vipassana) şi 

care îsi are centrul la Societatea de Meditaţie Interioară de 
» > 

la Barre, Massachusetts. Totuşi, în mod curent, secta 

budistă cu cel mai mare succes si cea mai la modă este 

> 

Nichiren Sho-shu, al cărei accent viguros lumesc şi a cărei 
practică incantatorie, de o evidentă eficacitate, i-au adus, 
în special în California, o popularitate de masă. 

Direcţii şi probleme 
occidentale contemporane 

Dacă nu a apărut o „yana“ occidentală deocamdată, 
s-au ivit diferite probleme pe care budiştii occidentali va 
trebui să le rezolve. 

Una este chestiunea femeilor. în mod tradiţional, în 
societatea orientală, femeilor li se acordă un rol inferior, iar 
această tendinţă a pătruns pe deplin şi în budism. De 
exemplu, în toate tradiţiile bazate pe Vinaya, o călugăriţă 
budistă cu mulţi ani de „stagiu" este socotită mai prejos 
decît un călugăr hirotonisit doar de cîteva ore. Unele tradiţii 
orientale transmit chiar ideea că este dificil, dacă nu 

imposibil, ca femeile să obţină Iluminarea ; tot ce pot face 

este să dobîndească destule merite în această viaţă pentru 

a dobîndi într-una viitoare o renaştere masculină. în 

> 

climatul contemporan de egalitate între sexe, astfel de ati¬ 
tudini ridică probleme considerabile. 

Altă problemă interesantă este cea a acţiunii sociale, 
în mod tradiţional, budiştii sînt „liniştiţi" din punct de ve¬ 
dere social şi politic sau „supuşi", mereu pregătiţi să 
coexiste cu cele mai crude regimuri. într-adevăr, pînă de 
curînd, concepte occidentale precum democraţie, justiţie şi 
libertatea expresiei au fost aproape necunoscute în Est, 
unde formele feudale ale vieţii politice au predominat. 
Urmînd această tradiţie, „politica" a început să fie privită ca 
un cuvînt murdar în unele cercuri budiste occidentale, ca si 
cum orice lucru amintind cît de cît de ea ar contamina puri¬ 
tatea virgină a Dharmei. Pe de altă parte, multor budişti din 
Vest le este imposibil să întoarcă spatele unor probleme 
precum represiunea, exploatarea economică, rasismul, mili¬ 
tarismul, distrugerea mediului şi genocidul. Aceştia au fost 
puternic inspiraţi de viaţa şi învăţăturile călugărului expa¬ 
triat vietnamez Thich Nhat Hanh, creatorul conceptului 
„budism angajat", care se află acum în satul francez Plum, 
unde acţionează pentru uşurarea suferinţelor poporului 
său şi pentru promovarea cauzei păcii. Desigur că unii ac¬ 
tivişti ai budismului ar dori să evite stilul clasic de luptă al 
angajamentului politic, cu psihologia lui „noi-şi-ei“, care 
conduce atît de uşor la controverse dure şi distructive. 
Dar totodată, ei nu pot sta pe pernele lor de meditaţie, 
străduindu-se să obţină cu oricîte eforturi propria salvare, 
în timp ce restul lumii suferă. 

în fine, pe măsura extinderii în Vest, budismul trebuie 
să ia în consideraţie trăsăturile distinctive ale spiritului 
occidental, în primul rînd, individualismul şi simţul dez¬ 
voltat al eului, (care, desigur, nu trebuie confundat cu 
egoismul primitiv). Dezvoltîndu-se în condiţii feudale, 
şcolile budiste tradiţionale au ajuns să se fundamenteze 
pe metodele feudale, de exemplu, în Zen-ul japonez Rinzai, 
relaţia profesor — elev aminteşte de cea dintre stăpînul 
samurai al clanului şi obedienţii săi supuşi. în acest 
context, există puţin loc pentru concepte, precum inde¬ 
pendenţă de gîndire şi acţiune ; individul era un element 
pasiv dintr-o colectivitate dirijată de sus. Occidentalii 
moderni se pot conforma unor asemenea situaţii doar 
suportînd o serie de distorsiuni psihice sau, altfel, refu- 
giindu-se într-un fel de relaţie părinte-copil, evitînd prin 
aceasta responsabilitatea adultă. Prin urmare, o adevărată 
dezvoltare pozitivă reclamă ca budismul occidental de azi 
să acorde un rol şi ego-ului matur. 



4. ÎNŢELEPCIUNEA 1: 
DOCTRINELE FUNDAMENTALE 


învăţătura şi practica budistă sînt, în mod tradiţional, 
divizate în trei categorii: 

1) Shila, sau cumpătarea morală; 

2) Samadhi, „concentrarea" care cuprinde o întreagă 
gamă de „tehnici spirituale" ce se înscriu în categoria ge¬ 
nerală a Meditaţiei; 

3) Prajna : înţelepciunea. 

Toate trei ar trebui dezvoltate mai mult sau mai puţin 
simultan, căci, dacă una avansează în detrimentul celor¬ 
lalte, apare dezechilibrul. De exemplu, dacă înţelepciunea 
rămîne nedezvoltată sau lipseşte, ne-ar putea fi imposibil să 
înţelegem viziunile care apar în timpul meditaţiei şi, astfel, 
pentru a împrumuta cuvintele lui T. S. Eliot, „putem 
avea experienţa, dar îi pierdem sensul" 1 .Pe de altă parte, 


1 Four Quartets , T.S.Eliot (secţiunea „Dry Salvages“), Londra, 1956, 
p. 39. 

fără meditaţie, orice înţelegere obţinută va fi pură teorie 
şi, deci, nu va fi pe deplin pricepută. în fine, fără morali¬ 
tate, s-ar putea să nu avem puterea necesară pentru a stăpîni 
energiile psihospirituale, foarte puternice, care pot fi elibe¬ 
rate în timpul meditaţiei. 

Ne vom referi mai întîi la înţelepciune, apoi la morali¬ 
tate şi, în fine, la meditaţie. 

într-un anume sens, înţelepciunea reprezintă atît înce¬ 
putul, cît şi sfîrşitul drumului, acolo unde ea îşi asumă o 
formă cu mult mai înaltă sau transcendentă. 

înţelepciunea aflată la început o constituie înţelegerea 
învăţăturilor fundamentale ale lui Buddha. Acestea nu repre¬ 
zintă fragmente de credinţă ce trebuie acceptate în între¬ 
gime. Buddha a recunoscut că adevărul nu poate fi stabilit 
o dată pentru totdeauna. Ceea ce era bun săptămîna tre¬ 
cută sau acum un an poate fi depăşit în noile condiţii de 
azi. „Poţi fixa norii de pe cer sau îi poţi lega cu sfoară ?“ 
întreabă maestrul Zen. 

Astfel, în spiritul liber al lucrării Kalama Sutta, învăţătu¬ 
rile lui Buddha trebuie privite ca mijloace potrivite (upaya) 
pentru obţinerea anumitor rezultate. Sîntem invitaţi să le 
încercăm, pentru a vedea dacă sînt valabile pentru noi în 
contextul vieţii noastre cotidiene. 

Duhkha 

Mai curînd decît întrebări abstracte, precum „Cine a 
creat lumea ?“ şi „Ce se întîmplă după moarte ?“, ceea ce l-a 
şocat pe Buddha, angajîndu-1 în căutarea spirituală, a fost 

problema „duhkha". Tradusă de obicei prin „suferinţă", 
duhkha acoperă de fapt un întreg spectru de stări psiho- 
emotionale, de la senzaţia că lucrurile nu sînt tocmai în 
regulă pînă la o intensă durere fizică şi mintală. De aseme¬ 
nea, se poate înţelege că nu există pace şi odihnă durabilă în 
viaţă, că sîntem mereu sub presiune şi supuşi distrugerii. Nu 
trebuie să se deducă de aici, totuşi, că budiştii consideră că 
toată viata este o suferinţă — o eroare frecventă. Sukha, 
opusul termenului duhkha — sentiment plăcut — este pe 
deplin admisă. Dar plăcerea şi cele care îi sînt subordo¬ 
nate ne confruntă cu puţine probleme. în schimb, duhkha 
este problematică, şi de aceea trebuie să facem ceva în 
ceea ce o priveşte. 

Desigur, speţa umană este veşnic optimistă. Chiar şi în 

condiţiile cele mai sumbre, ea poate imagina noi şanse de 

speranţă ; de asemenea, poate inventa moduri ingenioase 

de înlăturare a laturii dureroase sau întunecate a vieţii. în 

> 

epoca noastră, cu distracţiile ei totale, am devenit experţi în 

asta. Ceea ce ar putea fi aprobat ca semn al unui spirit 

sănătos... dacă nu ar conţine un element de orbire volun- 

> 

tară, un refuz de a vedea lucrurile aşa cum sînt în reali¬ 
tate — si întunecate, si luminoase. 

Cel care doreşte să aibă numai plăceri şi refuză dure¬ 
rea consumă o imensă cantitate de energie pentru a rezis¬ 
ta vieţii şi, în acelaşi timp, pierde enorm. Se află, în orice 
caz, angajat într-o luptă sortită eşecului, căci, exact cînd 
evităm anumite forme de suferinţă, cădem inevitabil vie- 
timă altora. Strălucitoarea noastră cultură modernă, 
bazată pe consum, are la bază o profundă subnutriţie spi¬ 
rituală şi o boală care se manifestă prin tot felul de simp- 

tome : dereglări nervoase, solitudine, alienare, lipsa unui 
ideal... 

Deci, evitînd, fugind, îngropîndu-ne capetele în nisip 
sau în casete video, nu vom ajunge nicăieri pînă la urmă. 
Dacă vrem cu adevărat să ne rezolvăm problemele — şi pro¬ 
blemele lumii, care au aceeaşi origine — trebuie să ne des¬ 
chidem şi să acceptăm pe deplin conştienţi realitatea 
suferinţei fizice, emoţionale, mintale şi spirituale în clipa 
în care ne loveşte. 

Atunci, oricît de ciudat ar părea, obţinem mari 
recompense. Căci suferinţa are latura sa pozitivă. Din ea ex¬ 
tragem experienţe profunde, precum cea a deplinătăţii 
umanităţii noastre, ceea ce ne pune în contact total cu alţi 
oameni si cu restul Universului. De asemenea, suferinţa 
poate da la iveală deplina grandoare a rasei noastre, po¬ 
tenţialul ei eroic cel mai bun. 

Marele scriitor american H. Miller a scris: 

„Doar în tristete si suferinţă, omul se 
apropie de seamănul său; se pare că abia 
atunci viata lui devine frumoasă." 1 

i 

Deşi nu sînt un erou, ştiu că cei şaisprezece ani pe care 
i-am petrecut bolnav de leucemie m-au pus în legătură cu 
viaţa şi adevăratele ei priorităţi într-un mod foarte direct. 
Boala m-a ajutat să fac faţă fricii de moarte şi, devenind 
profund conştient că viaţa este precară şi efemeră, am 
renunţat la o serie de pasiuni prezente şi trecute, precum 
şi la o serie de planuri şi proiecte pentru viitor; toate 


1 The Colossus of Maroussi, Henry Miller, Londra, 1950, p. 203 

acestea ne fac să fim atît de inflexibili şi înţepeniţi, încît 
curentul vital nu se poate revărsa liber prin noi. O dată ce 
renunţarea a avut loc, totuşi, inima se deschide şi, chiar 
dacă te afli într-o condiţie clinică nefastă, spiritual te 
înalţi. Iar alţi oameni, simţind aceasta, pot fi profund im¬ 
presionaţi. 

Dacă, deci, vrem să trăim ca fiinţe umane complete, tre¬ 
buie să fim pregătiţi să-i urmăm de bunăvoie şi conştienţi pe 
vechii eroi în labirinturile întunecate şi să înfruntăm pe 
locuitorii lor cei înfricoşători. Nu trebuie să ne temem 
decît de propria teamă. Pentru a ne apăra, avem nevoie 
doar de curaj şi de o îndrumare înţeleaptă. 

Iluzie şi „non-eu“ 

Iluzia este una dintre cauzele esenţiale ale suferinţelor: 

> > 

incapacitatea noastră de a vedea lucrurile aşa cum sînt cu 
adevărat, ci într-o manieră distorsionată, datorată unei 
orbiri subtil-conştiente. De fapt, lumea este o unitate 
dinamică : un organism unic ce se schimbă în permanenţă. 
Totuşi, mintea noastră o „despică" în fragmente şi bucăţi 
separate, statice, pe care încearcă apoi să le manevreze 
fizic şi mintal. 

Una dintre creaţiile cele mai dragi ale minţii este 
ideea de persoană — şi, cea mai apropiată, ideea unei per¬ 
soane foarte speciale pe care fiecare dintre noi o numeşte 
„eu“ : un ego, sau un sine permanent, separat. într-o sin¬ 
gură clipă, deci, universul acesta organic este separat în 
două : Există un „eu" şi există tot restul. Aceasta înseamnă 
conflict — şi durere, căci „eu" nu poate controla imensita¬ 
tea nepătrunsă alături de care este aşezat. Va încerca, 

desigur, aşa cum un purice s-ar înverşuna împotriva unui 
elefant, dar este o întreprindere inutilă. 

Un loc central în învăţătura lui Buddha îl ocupă doc¬ 
trina lui „anatman“ — non-sinele. Aceasta nu neagă rolul 
unui „eu“ în viaţa de zi cu zi. Avem, de fapt, nevoie de un 
ego solid, stabil, pentru a funcţiona în societate. Totuşi, 
„eu“ nu este real în ultimă instanţă. Este un „nume" ; un 
artefact care nu are niciodată de-a face cu realitatea. Din 
cauza acestei disjuncţii se nasc tot soiul de probleme. 

O dată ce creierul a construit noţiunea de „eu“, ea 
devine punctul central de referinţă. Ne ataşăm ei şi ne 
identificăm cu ea pe deplin. încercăm să promovăm ceea 
ce pare a constitui interesele ei, să o apărăm împotriva 
unor ameninţări şi pericole, reale sau imaginare. Şi la fie¬ 
care pas avem grijă de afirmarea egoului: este o confir¬ 
mare că există şi sîntem preţuiţi. Nodul gordian al 
preocupărilor, care se naşte din aceasta, ne absoarbe exclusiv, 
pînă la limita obsesiei de a fi. Există în noi ceva mai mare 
şi mai profund, deşi noi nu îl putem vedea, cînd sîntem 
prinşi învîrtejul ego-ului: un fel total diferit de a fi. 

Cînd am sosit în India, în 1971, musonul înainta rapid, 
aşa încît am urcat pînă la staţiunea Mussoorie, de pe dea¬ 
lul himalayan, pentru a scăpa de umiditatea excesivă de la 
cîmpie. Din fericire, am găsit masă şi locuinţă în camera 
din spate a unui restaurant mic condus de refugiaţi tibetani. 
în fiecare zi, din văile şi trecătorile ascunse se înălţau nori 
grei care întunecau înălţimile subalpine dimprejur. Şi, de 
asemenea, ploua fără încetare. De fapt, era atîta umezeală, 
încît în fiecare dimineaţă, cînd mă trezeam, cureaua de piele 

avea mucegai pe margini. Cu toate acestea, deşi practic nu 
vedeam nimic, ieşeam mereu să mă plimb prin localitate. 

Atunci s-a petrecut o schimbare miraculoasă. într-o 
seară, după ceai, m-am aventurat în vîrful unei stînci şi am 
descoperit că musonul încetase brusc. Pentru prima dată, 
se vedea clar în toate direcţiile. Şi am contemplat un 
minunat apus. Bolta cerului arăta de parcă ar fi fost stro¬ 
pită cu conţinutul unui uriaş creuzet plin cu aur topit. Am 
văzut, de asemenea, la o distanţă de sute de mile parcă, 
peste dealurile verzi, înghesuite, cum la marginea orizon¬ 
tului, munţii înzăpeziţi captau lumina soarelui ce apunea, 
reflectînd-o cu o strălucire dublă. 

Cînd eşti absorbit de identificarea cu ego-ul este ca şi 
cum ai rătăci în norul musonului. Eliberîndu-ne de ego, 
fie şi pentru o secundă, devenim conştienţi de o imensi¬ 
tate şi frumuseţe neimaginate care se află tot timpul 
acolo, dar pe care preocuparea de sine ne împiedică să le 
vedem. 


Skandha 

Dacă ideea de „eu“ este o ficţiune, ne putem pe drept 
cuvînt întreba în primul rînd cum apare ea. Răspunsul 
budismului clasic ar suna cam aşa: Dacă, de exemplu, 
luăm un automobil, sîntem foarte siguri cu privire la ceea ce 
avem... pînă cînd începem să-l desfacem piesă cu piesă. 
Dar o dată ce am îndepărtat caroseria, am desfăcut moto¬ 
rul, am scos cutia de viteze şi transmisia, am dat la o parte 
roţile şi aşa mai departe — ce mai rămîne ? Nu mai avem 
o maşină, ci doar un set de piese. 

Acelaşi lucru se întîmplă şi cu o persoană. Şi ea poate 
fi desfăcută în componentele de bază, divizate în mod tra¬ 
diţional în cinci categorii: aşa numitele „grupe“ (skan- 
dha). Există: 

1. categoria celor fizice, care cuprinde corpul şi cele cinci 

simţuri; 

» ' 

2. cea a sentimentului; 

3. a percepţiei; 

4. a formaţiunilor mintale (impulsuri şi emoţii); 

5. conştiinţa, sau mintea. 

Cînd aceste grupe de componente se unesc într-o 
ordine funcţională, există condiţiile pentru apariţia iluziei 
unui sine şi a unei persoane. Dar cînd ele se despart şi îşi 
urmează drumurile separate — aşa cum se întîmplă la 
moartea fizică, de exemplu — atunci şinele sau persoana 
nu poate fi găsit(ă). 

Ceea ce a rămas nu este totuşi nimicul, anihilarea. Buddha 
a definit această părere ca fiind eronată. Nici nu este vorba 
de un fel de ceva etern — altă idee greşită. Există o „cale de 
mijloc" evazivă care transcende atît negativismul, cît şi 
eternalismul — si toate dualităţile, inclusiv viata si moar- 
tea. Acolo trebuie să căutăm adevărul. 

Dharma 

în Abhidharma, sistematizările filozofice ale primelor 
şcoli budiste, căutarea elementelor ultime ale procesului 

mundan este dusă pînă la nivelul cel mai mic. Aceste ele¬ 
mente ultime sînt numite „dharma“ — în sistemul Sarvas- 
tivadin ele sînt în total şaptezeci şi cinci şi sînt considerate 
aparenţe insubstanţiale; sau, în cuvintele lui T. Stcherbatsky, 
„scînteieri momentane în lumea fenomenală, provenite 
din izvoare necunoscute." într-o stare de perpetuă agi¬ 
taţie — aproximativ asemănătoare minusculelor boabe de 
fasole mexicane — pînă cînd, în cele din urmă, se liniştesc în 
Nirvana. Ele sînt mai degrabă forţe decît substanţe. 

Adevărata realitate, deci, este reprezentată de dansul aces¬ 
tor dharma, misterioase şi evanescente, care se adună în 
grupuri şi curg în ceea ce par a fi curenţi (santana). Min¬ 
tea, care se înşală, discerne aici, totuşi, „lucruri" şi „perso¬ 
nalităţi", la fel cum un om care priveşte cerul poate zări 
forme ale unor feţe sau hărţi, sau copaci, acolo unde nu 
sînt, de fapt, decît configuraţii ale norilor; sau cum un om 
însetat, aflat în deşert, poate vedea un lac cu apă răco¬ 
roasă care este, de fapt, doar un miraj. 

învăţătura cu privire la dharma — ca, de altfel, toate 
învăţăturile lui Buddha — nu trebuie acceptată pe încre¬ 
dere. Practicantul devotat trebuie să fie în stare să îşi cal¬ 
meze, să îşi purifice şi să îşi liniştească într-atît mintea, 
încît să poată chiar vedea aceste „scînteieri" infinitezi¬ 
male, cuprinse în număr mare într-o fracţiune de secundă. 
Astfel, el va pătrunde o dată pentru totdeauna în jocul 
obscur al universului existenţei aparente şi nu va mai fi 
niciodată amăgit de el. Desigur, este inutil să mai pre¬ 
cizăm că doar un meditator foarte înzestrat şi care a exer- 

sat mulţi ani, în condiţii ideale, va putea atinge acest nivel 
de maestru. 


Producerea dependentă 

Doctrina producerii dependente (Pratitya Samutpada) 
oferă o explicaţie populară a felului în care acţionează le¬ 
gea cauzalităţii în ciclurile vieţii şi morţii. Am văzut deja 
că Buddha a respins noţiunea unui Dumnezeu Creator sau 
a unui Agent Primordial Toate fenomenele din Univers se 
produc în virtutea unor legi interne. Cu alte cuvinte, fiecare 
fenomen este cauza altuia care, la rîndul său, va fi cauza 
altuia... şi aşa mai departe, ad infinitum... 

în cuprinsul vieţii oricărei fiinţe omeneşti, pot fi dis¬ 
tinse douăsprezece legături active separate („nidana"): 1) 
ignoranţa , acea orbire voluntară care duce la 2) actul voli¬ 
tiv. La rîndul lui, acesta conduce la 3) conştiinţa condiţio¬ 
nată care are nevoie de 4) un vehicul sau corp (nume şi 
formă ) pentru a o purta prin lume. Acel corp va avea 5) 
uşi şi ferestre, organele de simţ (aşa-numitele şase baze — 
adică cele cinci simţuri şi mintea) asupra cărora vor acţio¬ 
na stimulii ce vor crea 6) senzaţii care, la rîndul lor, vor 
genera 7) sentimente ce conduc la 8) dorinţă. Dorinţa este 
un fel de otravă care ne face să ne agăţăm orbeşte de tot 
ceea ce considerăm dezirabil (şi să respingem, desigur, ceea 
ce ni se pare respingător). Deci, este creat 9) ataşamentul , 
iar acesta declanşează 10) devenirea, din care rezultă 11) 
naşterea care, aşa după cum Buddha a explicat neobosit, 

produce în mod inexorabil 12) bătnneţea, moartea şi, de 
asemenea, toate cele zece mii de dureri şi tristeţi pe care 
le moşteneşte oricare muritor. 

Pare dificil, dar şi în Vest avem idei asemănătoare. Zicala 
„din una, dai în alta“ este de fapt un rezumat al producerii 
dependente! 

Dar să luăm alt exemplu. Un tînăr vede o maşină 
strălucitoare, sport, care îi inspiră sentimente puter¬ 
nice — îşi imaginează înălţarea pe care ar trăi-o, 
conducînd-o pe şosea cu o sută de mile pe oră, cu capota 
coborîtă, vîntul fluturîndu-i prin păr şi avînd alături o fată 
frumoasă. Astfel se naşte dorinţa : să aibă maşina. Aşa că 
împrumută bani pentru a o cumpăra. O dată ce o are, 
viaţa i se schimbă. Trebuie să muncească din greu pentru 
a avea grijă şi a întreţine maşina — şi să îşi plătească 
datoria. Este o luptă, dar este atît de ataşat de maşină, 
încît nu poate suporta ideea de a o pierde. Lucrurile se 
complică, aşa încît îşi ia mai mult de lucru. Treptat, stresul şi 
munca peste măsură îi şubrezesc sănătatea. Se 
îmbolnăveşte de rinichi. Cîtiva ani mai tîrziu moare, ceea 
ce, la timpul potrivit, va conduce la o nouă naştere. Expli¬ 
caţia budistă va spune că totul s-a petrecut astfel pentru că 
el s-a înşelat: a crezut că adevărata desăvîrşire constă în 
obţinerea maşinii aceleia sport, cînd, de fapt, aceasta l-a 
condus la o serie de greutăţi cresdnde. Renaşterea care 
rezultă din moartea lui nu va face decît să repete un 
proces similar... pînă cînd lecţia este învăţată şi apare o 

hotărîre fermă de a scăpa din ciclurile nesfîrşite ale 
vechilor erori. 


Karma 

Ce forţă leagă fiecare verigă din lanţul Producerii De¬ 
pendente, menţinînd Roata Vieţii în mişcare ? Răspunsul 
este karma. Cuvîntul — a cărui formă corectă este, în 
sanscrită, karman — a pătruns de acum în conştiinţa occi¬ 
dentală, deşi într-un mod oarecum distorsionat, cel puţin 
din punct de vedere budist. El este adesea numită „Legea 
Cauzei şi a Efectului" ; se referă, deci, la urmările acţiuni¬ 
lor trupului, cuvîntului şi minţii. Iar consecinţele sînt 
foarte importante în budism. 

Orice acţiune voită, chiar şi în mod foarte subtil, de 
persoana care o îndeplineşte, va produce un mugur şi, în 
cele din urmă, un fruct de o calitate morală similară, căci în 
sfera umană, karma acţionează etic. Deci, un act imoral va 
provoca un ecou de acelaşi fel în această viaţă sau în una 
viitoare; acelaşi lucru este valabil şi pentru acţiunile bune 
sau neutre din punct de vedere moral care sînt realizate 
voit şi liber. Biblia spune ceva asemănător: că vom culege 
ceea ce semănăm. Dacă vrem să înaintăm din punct de vedere 
spiritual — sau cel puţin să trăim o înrăutăţire minimă — 
se cuvine, prin urmare, să fim atenţi la modul în care vor¬ 
bim şi ne comportăm, căci nu putem scăpa de urmări în 
nici un fel. După cum se spune în Dhammapada : 

„Dacă un om vorbeşte sau acţionează cu 
mintea necurată, durerea îl urmează, tot astfel 

precum îl urmează roata pe boul care trage 
la jug." 1 

Această doctrină nu trebuie însă folosită ca pretext 

pentru judecăţi răutăcioase. De exemplu, dacă cineva se 

îmbolnăveşte, o persoană „critică" ar putea declara :„A, păi 

ăsta e rezultatul karmei trecute. Nu culege decît ceea ce a 

semănat" Aceasta înseamnă să ignorăm faptul că în joc intră 

şi forţe non-karmice. Indiferent de felul cum ne comportăm, 

corpurile noastre organice sînt supuse dezvoltării şi decăderii. 

Diverşi factori circumstanţiali au, de asemenea, un cuvînt 

de spus în modul în care se întîmplă lucrurile. în orice 

caz, cine este acela care întreprinde o acţiune ? Dacă ego- 

ul este în ultimă instanţă o iluzie, nu există nici un agent, 

doar faptul. în ce rezidă deci responsabilitatea morală ? 

Mai mult, în zilele noastre, oamenii de ştiinţă descoperă 

că legile — iar în termeni budişti, karma este o lege — 

funcţionează doar pînă la un anumit punct. După aceea se 

poate întîmplă orice, literalmente orice. Prin urmare, inde- 

terminarea si incertitudinea se află în creaţiile fundamentale 
» » 

ale Universului. Poate că la asta făcea aluzie însusi Buddha 

> 

atunci dnd îl certa pe discipolul său credincios Ananda, 
pentru că acesta afirmase că a înţeles pe deplin Karma. 

Renaşterea si moartea 

9 9 

După cum probabil este deja foarte clar, budismul nu 
e adeptul viziunilor nihiliste ale morţii. Nu există un abis 


1 Dhammapada, capitolul 1, versetul 1. 

al nimicului pur care se cască şi în care dispărem în cele 
din urmă. Există doar Samsara, procesul mundan ciclic, şi 
evadarea din el. 

Se crede adesea că budiştii sînt adepţii ideii de 
reîncarnare, ceea ce nu este strict adevărat. Reîncarnarea 
presupune că un fel de suflet sau de esenţă eternă, ceva cu 
trăsături personale neschimbate, se transferă dintr-un trup 
intr-altul în cursul timpului. Aşa cum am văzut însă, Buddha a 
negat existenţa unui suflet care s-ar putea reîncarna. Ceea 
ce a admis el a fost oarecum diferit, care s-ar putea numi 
renaştere. Aceasta susţine existenţa unei legături cauzale 
între o viaţă şi cea care îi urmează; totuşi, nimic nu se trans¬ 
mite mai departe; viaţa următoare este una complet nouă. 
Dar forma pe care o ia este condiţionată de cea ante¬ 
rioară. Este mai curînd asemenea unei bile ce se rosto¬ 
goleşte pe suprafaţa verde a unei mese de biliard. Loveşte 
altă bilă, iar aceea porneşte cu o viteză şi într-o direcţie care 
datorează ceva primei bile (şi, de asemenea, altor factori acci¬ 
dentali), dar nu preia nimic material sau esenţial din cea 
dintîi. Altă analogie o oferă transmiterea flăcării de la o 
lumînare la alta. 

Strict vorbind, noi murim şi renaştem în fiecare 
secundă. Acest lucru poate părea la prima vedere o exage¬ 
rare, dar, dacă ar fi să privim două fotografii ale aceleiaşi 
persoane, făcute la douăzeci-treizeci de ani distanţă, am 
vedea aceeaşi persoană, acelaşi chip şi trup, şi aceeaşi pri¬ 
vire în ochi ? Sau ar fi toate acestea — şi, de asemenea, 
lucruri nevăzute precum atitudinile, credinţele şi stările 

emoţionale şi mintale — foarte diferite ? Răspunsul este 

de la sine înţeles. 

> 

Moartea fizică însă este, indiscutabil, una mult mai evi¬ 
dentă şi mai stînjenitoare decît „morţile" mai mici care ni 
se întîmplă în fiecare clipă. în budismul tibetan, descoperim 
o analiză amănunţită a stărilor care apar în „bardo", sau sta¬ 
rea intermediară dintre o viată si alta. Bardo constituie o 

» i 

fantasmagorie înfricoşătoare, în care tot soiul de spectre, 
zeităţi, demoni şi alte apariţii se arată conştiinţei rătăcite şi 
lipsite de trup 1 care trece pe acolo. Apar, de asemenea, 
„străluciri minunate", dintre care cea dintîi este adevărata 
Dharmakaya în care se află eliberarea; dar conştiinţa care 
traversează bardo va fi de obicei prea confuză pentru a ob¬ 
serva ce reprezintă acestea, fiind astfel purtată înainte spre 
renaştere, care va avea loc în maximum patruzeci şi nouă de 
zile. Dacă urmează să fie o renaştere omenească, viitorii 
părinţi vor fi văzuţi fâcînd dragoste, dorinţa se va ivi, iar 
conştiinţa va încerca să se interpună, dar se va vedea împie¬ 
dicată. Iritarea pe care o simte atunci va pecetlui zămislirea. 

Se spune că şansele unei renaşteri omeneşti, singura 
prin care se poate scăpa de Samsara, sînt foarte reduse. 
Dacă o ţestoasă oarbă, care înoată într-un ocean imens, ar 
ieşi la suprafaţă o dată la o sută de ani, ce probabilitate ar 
exista ca ea să îşi pună capul într-un jug de aur care ar 
pluti la suprafaţa apei ? Deci, dacă ni s-a dăruit o „preţioasă 

1 N-ar trebui să vorbim de fapt de o singură conştiinţă care traversează 
bardo. Este mai degrabă asemenea unor momente de întrepătrundere 
cauzală a unor fluxuri ale conştiinţei. L-am putea deci numi un „conti- 
nuum al conştiinţei". 

renaştere umană", ar trebui să avem grijă să o folosim 

cum se cuvine în vederea obţinerii eliberării, căci altfel 

putem fi „expediaţi" către alte „destinaţii" înfricoşătoare — 

zonele infernale, zona spiritelor flămînde şi aşa mai 

departe — şi ne-am putea mişca acolo eoni întregi înainte 

de a dobîndi o altă sansă. 

> 

Schimbare si efemer 

9 

Buddha a insistat asupra naturii dinamice a existenţei. 
Aceasta se potriveşte cu ideile unora dintre primii filozofi 
greci, precum Heraclit, care susţinea că „Totul curge" şi că 
„Nu putem intra de două ori în apa aceluiaşi rîu.“ 

Acum, toate acestea sună ca nişte locuri comune. Si 
totuşi, în minţile si emoţiile noastre există ceva care se 
opune ideii de schimbare. încercăm tot timpul să rupem 
dansul dinamic al lumii, care este unitar, în „lucruri" 
separate pe care apoi să le condensăm în gheaţa gîndului. 
Dar dansul lumii refuză cu încăpăţînare să rămînă frag¬ 
mentat şi îngheţat. El continuă să se învîrtă modificîndu-se 
de la o clipă la alta şi rîzînd de toate tentativele noastre jal¬ 
nice de a-1 organiza şi controla. 

Pentru a trăi cum se cuvine, în armonie cu universul 
dinamic, este esenţial să acceptăm realitatea schimbării şi 
efemerului. Cel înţelept călătoreşte, prin urmare, cu uşu¬ 
rinţă şi cu minimum de dezordine, păstrînd proverbialul 
„spirit deschis" în toate situaţiile, căci el ştie că realitatea 

zilei de mîine nu va fi aceeaşi cu cea a zilei de azi. El va fi 

> 

învăţat, de asemenea, arta divină a renunţării — care 
înseamnă să nu fii ataşat de persoane, posesiuni şi situaţii, 

ci, mai curînd, atunci cînd vine vremea despărţirii, să-i 
permiţi să aibă loc cu blîndeţe. 

în opera clasică Walden, scriitorul american din secolul 
al nouăsprezecelea, H. D. Thoreau, descrie, amuzant, dar 
obiectiv, pe mulţi dintre tovarăşii săi din Noua Anglie, 
„aproape striviţi şi sufocaţi' 1 de povara proprietăţii lor, 
constînd „dintr-un hambar de şaptezeci şi cinci de 
picioare pe patruzeci, din grajdurile lui Augias, 
necurăţate niciodată, şi o sută de acri de teren, pămînt 
arat, cosit, păşune şi pădure." 1 

Apoi, cît de multe chinuri în plus ne provoacă ataşamen¬ 
tul nostru faţă de relaţii, prieteni şi cei dragi. 

Privind înapoi, îmi dau seama că această realitate a 
schimbării/efemerului m-a şocat puternic cu mulţi ani în 
urmă, înainte să fi studiat sau practicat budismul. Stăteam 
într-o după-amiază la fereastra apartamentului de la eta¬ 
jul întîi, pe care îl ocupam cînd eram student, şi priveam 
jos, în stradă, la oamenii care treceau încoace şi încolo. 
Deodată, a apărut o femeie care împingea în susul dealu¬ 
lui un cărucior. Nu era nimic şocant în aspectul ei. Părea 
puţin iritată, ca orice tînără mamă, oarecum neglijentă 
faţă de înfăţişarea sa, dînd probabil o fugă să cumpere cîte 
ceva de prin magazine între două treburi ale casei. Uşor 
uimit, am început să recunosc ceva familiar în ea. Era o 
persoană cu care avusesem o scurtă relaţie cu cîţiva ani 
înainte. Atunci, totul fusese complet altfel. Ea avea 
optsprezece ani, tocmai plecase de acasă pentru a-şi 
începe primul an de facultate şi nu era foarte frumoasă, 

1 Walden de H.D.Thoreau,'retipărită în Thoreau: Walden and Other 
Writings , editată de J.'W.Krutch, New York, 1962, p. 108. 

dar radia acea dragoste de viaţă pe care o poate simţi o 
fată de vîrsta ei atunci cînd existenţa pare un darnic corn 
al abundenţei. Mi-am amintit chiar şi cînd o întîlnisem pen¬ 
tru prima oară. Chipul, şi mai ales zîmbetul său, mi se 
întipărise în memorie, ca într-o fotografie color... deci, 
frumuseţea nu era ceva care să dureze, era un eveni¬ 
ment — şi încă unul extrem de scurt. Femeia de pe stradă 
nu era fata pe care o iubisem. Era altcineva, cineva 
complet diferit. 


Dorinţa 

9 

Dacă ţelul fundamental al practicii curentului esenţial 
budist este să demaşte iluzia eului, una dintre direcţiile 
principale ale atacului este îndreptată împotriva dorinţei. 
Dorinţa are o faimă foarte proastă în scrierile budiste. Este 
o otravă, o boală, o nebunie; nu se poate trăi într-un trup su¬ 
pus dorinţei, căci el este ca o casă în flăcări. 

Acum, dorinţa există şi se dezvoltă pentru că este 
satisfăcută. Pe de altă parte, dnd nu e satisfăcută, prin apli¬ 
carea restricţiilor etice si a conştiinţei, ea se stabilizează si 
începe să scadă, deşi nu este un proces uşor sau comod, 
căci vechile impulsuri reclamă mult timp satisfacerea lor. 

Acest tip de practici, desigur, se împotriveşte direct 
principalelor curente ale societăţii moderne de consum, 
unde dorinţa este încurajată cu putere şi este ridicată la noi 
niveluri şi valori prin eficientele servicii de marketing şi 
publicitate. Dar el se împotriveşte şi dorinţelor mai mode¬ 
rate— dorinţa unei familii etc. — aprobate în societăţi 
mai simple şi mai tradiţionaliste, inclusiv în cea în care s-a 

născut Buddha... Nu putem fi niciodată liniştiţi cît timp 
dorinţa nu ne dă pace. 

Contrară dorinţei este aversiunea, un refuz a ceea ce 
ne displace, care se opune „încleştării" de lucrurile ce ne 
plac. Şi aversiunea trebuie evitată. 

Dorinţa, aversiunea şi ceea ce le însoţeşte, iluzia, 
constituie principalele erori sau slăbiciuni ale caracterului 
care ne conduc prin ciclurile dureroase ale Samsarei. Ele sînt 
reprezentate simbolic chiar lîngă butucul Roţii Vieţii de un 
cocoş, un şarpe şi un porc, care se alungă unul pe altul şi îşi 
muşcă unul altuia cozile, într-un lanţ circular neîntrerupt. 


Calităţile superioare şi virtuţile 

Luînd medicamentul prescris de înţeleptul doctor Bud¬ 
dha— adică, printr-o practică regulată şi, de obicei, de o 
durată destul de lungă — multe dintre complicatele pro¬ 
bleme care apar în viaţă se vor rezolva singure, foarte 
natural. Timpul şi energia sînt în egală măsură eliberate 
pentru a inocula calităţi morale precum : răbdarea, bunăta¬ 
tea, hotărîrea, bucuria înţelegătoare faţă de succesele 
altora, compasiunea pentru suferinţele lor şi aşa mai departe. 
Există, de asemenea, mai mult loc pentru studiu şi meditaţie. 

Pe măsură ce practica devine mai profundă, vor apărea 
calităţi tot mai specializate, inclusiv forma superioară de 
înţelepciune amintită mai înainte. Aceasta oferă practican¬ 
tului posibilitatea de a vedea lucrurile aşa cum sînt în rea¬ 
litate, dar fără lentilele deformate ale imaginaţiei bazate pe 
dorinţă, ale proiectelor şi aşa mai departe. 

Detaşarea de lume şi sine creşte pe măsură ce proce¬ 
sul avansează spre apogeu. Zgomotul impulsurilor inte- 

rioare — roade ale vechilor rădăcini karmice — se estom¬ 
pează pînă cînd, în cele din urmă, practicantul este în stare 
de o asemenea acceptare a tuturor vicisitudinilor vieţii, 
încît nici chiar moartea nu îl mai sperie. 

Există o cunoscută poveste care spune că, odată, o 
armată rebelă a pătruns într-un oraş din Coreea şi toţi 
călugării templului budist Zen din zonă au fugit, cu 
excepţia stareţului. Generalul rebel a intrat în templu şi s-a 
mîniat, pentru că stareţul nu i s-a prosternat imediat. 

— Nu ştii, a strigat el, că ai în faţă un om care ar 
putea să te străpungă fără să clipească ? 

— Iar tu, a replicat stareţul, ai în faţă un om care ar 
putea fi străpuns fără să clipească. 

Generalul a fost surprins. După o clipă, s-a înclinat 
respectuos şi s-a retras. 1 

Sau, cum a scris marele poet irlandez modern, W. B. 
Yeats, în propriul său epitaf: 

„Aruncă privirile reci 
Asupra vieţii şi morţii 
Călăretule, treci..." 2 

Nirvana 

Sfîrsitul drumului este asemuit în cele dintîi scrieri stin- 

> 

gerii unei luminări, atunci cînd aceasta nu mai are 
combustibilul care să o menţină aprinsă. Aceasta este 

1 Adaptat din The Tiger’sCave, Trevor Legget, Londra, 1977, p. 160. 

2 Din „Under Ben Bulben 1 ', în The Collected Poerns of W.B. Yeats, Londra, 
1961, p .401.. 

Nirvana. Identificarea cu un sine a încetat; într-adevăr, 

toate impulsurile de a exista ca persoană — sau de a exista în 

vreun fel — au încetat. Dorinţa si aversiunea au fost 

» » 

liniştite. Iluzia a fost înlocuită de clarviziune. La nivel mi¬ 
nim, agitaţia dharmelor a fost cu totul calmată. Existenţa 
ciclică, naşterea şi moartea sînt depăşite. 

Trebuie să fim atenţi, pentru a nu considera acestea 
toate ca fiind pur şi simplu „nimicul" — sau un „ceva“ 
supratranscendent. Este ceva aflat mai presus de naştere 
şi moarte, existenţă şi nonexistenţă — şi cu mult mai pre¬ 
sus de puterea minţii de a cunoaşte şi a cuvintelor de a 
exprima. Sîntem totuşi asiguraţi că ea reprezintă cea mai 
mare binecuvîntare. Viaţa trupească poate continua şi, de 
asemenea, mai este loc şi pentru învăţătură — precum în 
cazul lui Buddha — dar, în cele din urmă, are ioc o „tre¬ 
cere" mai departe, la fel de inefabilă, o dată cu moartea 
fizică. Aceasta este Parinirvana. Despre trecerea lui 
Buddha însuşi sau Parinirvana stă scris: 

„Precum o flacără stinsă de vînt 

Se duce la loc de odihnă şi nu poate fi definită, 

Astfel înţeleptul, eliberat de individualitate 
Se duce la loc de odihnă şi nu poate fi definit. 

Dincolo de toate imaginile 
Dincolo de puterea cuvintelor." 1 


1 Majjhima Nikaya, 245-246. 

Pentru că Buddha a spus că toate lucrurile sînt supuse 
schimbării, era în deplin acord cu principiile fundamen¬ 
tale ca generaţiile ulterioare de budişti să modifice, refor- 
muleze şi dezvolte învăţăturile lui. în acest capitol, vom 
urmări principalele evoluţii care şi-au făcut apariţia după 
crearea Mahayanei. Vreau să examinez în mod special re- 
formulările doctrinei anatman, pe care mulţi o consideră 
ca reprezentînd teoria-cheie care distinge budismul de alte 
sisteme religioase indiene. 

Avem azi, desigur, tendinţa de a separa budismul de 
alte tradiţii indiene, ca şi cum ar fi avut o viaţă autonomă, 
doar a lui. De fapt, el a fost în foarte mare măsură o parte 
integrantă a „laboratorului filozofic care era India din tim¬ 
pul lui Buddha“ (T. Stcherbatsky) — şi aşa a continuat să fie 
pentru încă un mileniu după aceea. Gîndirea şi practica 
budiste au influenţat şi, la rîndul lor, au fost influenţate 
de cele aparţinînd altor şcoli indiene ne-budiste. 

Iniţial, doctrina anatman a fost mai mult o reacţie 
împotriva noţiunii de atman, care este un element central 
al principalului curent religios brahmanic. Brahmanii şi ris- 
hi-i cred în existenţa unei Realităţi sau Sine Ultim(e), pe 
care ei o (îl) numesc Brahman şi care poate fi descoperit 
nu în vreo sferă cerească, ci în inima omului, în care caz este 
numit atman sau şinele. De fapt, nu există nici o diferenţă 
între Brahman si atman ; Şinele si şinele sînt totuna. 

Marii rishi şi yoghini ai Upanishadelor au accentuat 
natura incognoscibilă a lui Brahman/atman. Tot ce puteau 
face era să îl descrie în termeni negativ: Neţi, neţi („Nici asta, 
nici asta“). Desigur, problema este că mintea nu poate lăsa 
lucrurile astfel. Ea va conspira mereu pentru a le atrage în 
plasa gîndului şi pentru a le descrie prin mijlocirea cuvin¬ 
telor, chiar atunci cînd este avertizată să nu o facă. Aşa că 
treptat, ideea de atman a început să degenereze. Imagini, idei 
şi vorbe se proiectau pe ecranul gol al acelui mister — pînă 
cînd a încetat să mai fie un mister. 

Prin urmare, misiunea lui Buddha era în principal una 
reformatoare. El voia să purifice atman de toate acele 
proiecţii şi să-i redea incognoscibilitatea. Deci, atunci 
cînd predica despre anatman, el nu afirma că nu există 
atman, sine (şi, de aici, Sine, Realitate Ultimă), aşa cum 
au crezut într-adevăr mulţi budişti. El susţinea mai 
degrabă că orice lucru pe care îl gîndeşti sau spui despre 
atman nu este atman. Atman se află mai presus de toate 
cuvintele şi ideile. Nu îl poţi cuprinde cu ajutorul intelec¬ 
tului. Dar, eventual, te poţi purifica şi deschide, ca el să se 
reverse asupra ta. Atunci, tu poţi fi el. 

Deci, chiar si în măsura în care este si ea verbal- 
conceptuală, formula lui Buddha cu privire la doctrina lui 
atman nu poate fi perfectă şi definitivă. Nu este, aşadar, 
de mirare că, nu mult după moartea lui, în perioada înflori¬ 
rii în India a celor optsprezece şcoli pre-Mahayana, au 
început să se strecoare uşoare distorsiuni ale învăţăturii. 
Aceasta începuse, probabil, să piardă din vitalitate. O dată 
cu apariţia Mahayanei, au fost făcute noi încercări de a re- 
vitaliza şi reface puritatea originală a doctrinei. în timpul 
acestui proces, aşa cum vom vedea, toată povestea cunoaşte 
o schimbare de o sută optzeci de grade, de la formulări 
negative pînă la unele pozitive. 

într-adevăr, putem urmări schimbări chiar în descrie¬ 
rea lui Buddha. De exemplu, în Marea sutta a distrugerii 
poftei \ Buddha îl mustră plin de asprime pe Sati, fiul pes¬ 
carului, pentru ideea după care conştiinţa (vinnana) şi 
nimic altceva rămîne în viată si dintr-o viată în alta, 
această conştiinţă fiind „cea care vorbeşte si simte, cea 
care suferă roadele cele bune sau rele ale karmei“. 
Adevărul, susţine Buddha, este că conştiinţa apare doar în 
dependenţă de „bazele conştiinţei 11 (ayatana) ; conştiinţa 
vizuală, de exemplu, apare doar împreună cu simţul văzu¬ 
lui şi cu obiectele vizibile. în Brahmajala Sutta 1 2 , pe de altă 
parte, Buddha vorbeşte de „vinnanam anidassanam anan- 
tam sabbato pabham 11 (conştiinţa care este fără caractere, 
fără sfîrşit şi etern-strălucitoare). Deci, în primul caz, el 
pare să nege că Realitatea Ultimă este conştiinţa pură, în 

1 Majjhima Nikaya, 36. 

2 Majjhima Nikaya, 49; şi, într-o formă uşor diferită, în Digha Nikaya, 11. 

vreme ce în al doilea, pare să admită tocmai acest lucru. 
De asemenea, în Udana, el afirmă existenţa unui „Nenăscut, 
Nedevenit, Nefăcut şi Necondiţionat". 

Ar fi greşit să privim aceste lucruri ca pe nişte simple 

inconsecvenţe. Buddha fiind un profesor pragmatic, 

învăţăturile sale nu erau menite să constituie afirmaţii de- 
> > 

finitive ale adevărului, ci, mai curînd, erau structurate pentru 
a se potrivi nevoilor de moment şi indivizilor cărora li se 
adresa. Probabil că Sati era prea ataşat ideii conştiinţei ca 
Realitate, iar Buddha voia doar să-i redeschidă spiritul. 

Shunyata 

O dată cu apariţia Mahayanei, găsim Doctrina Anatman 
reformulată în conceptul de Shunyata (Golul) 1 . Desigur 
că acest Gol nu reprezintă nimicul pur; nu este nici ceva 
transcendent. Este mai degrabă un „medicament" pentru 
vindecarea puternicelor obiceiuri înşelătoare ale minţii 
noastre, în special a tendinţei acesteia de a considera 
persoanele şi lucrurile ca existînd separat, auto-create şi 
auto-întreţinute. 

Shunyata indică, prin urmare, nu prezenţa a ceva, ci, 
mai curînd, o desăvîrşită absenţă, sau vid, în mod special o 
lipsă a existenţei intrinsece, sau a unei „naturi proprii" 
(svabhava). Acest lucru este valabil atît pentru dharme, 
acele esenţe ultime ale devenirii lumii, cît şi pentru oameni şi 
obiecte. în Abhidharma, există o tendinţă generală de a 

1 De fapt, noţiunea de Shunyata a apărut printre şcolile Hinayana, dar a 
fost pe deplin dezvoltată, devenind o piatră de hotar a Mahayanei. 

considera că dharmele sînt oarecum reale, deşi nu pînă la 
a poseda atman. Totuşi, în Mahayana, dharmele sînt 
considerate indubitabil goale, la fel ca toate celelalte. 
Chiar şi Golul este, în ultimă instanţă, gol! 

Bodhisattva şi compasiunea 

Se spune că înţelegerea Shunyatei, la fel ca şi risipirea ilu¬ 
ziei, dă naştere unei profunde compasiuni (karuna) pentru 
suferinţa celorlalte fiinţe sensibile. Compasiune înseamnă 
„a suferi împreună cu“, a împărtăşi şi a simţi durerile 
altora ca pe cele proprii. Este evident că aici a avut loc o 
sfărîmare a graniţelor psihice care despart „eul“ de alţii. în 
doctrina Mahayana se crede că prin compasiune sîntem 
conduşi către o hotărîre profundă de a împlini scopurile 
vieţii spirituale, pentru a-i ajuta pe alţii să se elibereze — 
mai cu seamă, să se elibereze de durere. Aceasta are denu¬ 
mirea tehnică de bodhicitta (spiritul iluminării), iar 
prezenţa lui înalţă o persoană la statutul de bodhisattva 
(persoană iluminată). 

Trebuie să fii destul de avansat pe acestă cale pentru a 
deveni un bodhisattva. Trebuie să fi înţeles pe deplin 
învăţăturile lui Buddha cu privire la karma, renaştere, 
producere dependentă şi aşa mai departe; trebuie să fi 
pătruns Golul şi să fi simţit emoţiile compasiunii pro¬ 
funde. Se spune, în unele texte, că anumiţi bodhisattva 
avansaţi au atins de fapt Iluminarea — cu alte cuvinte, ei 
sînt buddha, pur şi simplu. Totuşi, în altele se sugerează 
că ei îşi „amînă“ propria Iluminare. Cu toate acestea, cel 

mai adesea, termenul este folosit evident pentru a desem¬ 
na pe cineva care este pe-cale-de-a-deveni-buddha, avînd 
mai curînd motive altruiste decît egoiste. 

O frumoasă imagine a ceea ce înseamnă în mod prac¬ 
tic să încerci să trăieşti viata unui bodhisattva este oferită 
> > 

de învăţătorul indian Shantideva în poemul său clasic Bo- 
dhisattvachajyavatara („Ghid pentru felul de viaţă a unui 
boddhisattva") 1 . Este nevoie de un foarte mare grad de 
idealism si de seriozitate, asa cum există foarte rar — dacă 
există — în lumea contemporană nouă. 

în primul rînd, Shantideva este şocat de grozăvia im¬ 
plicaţiilor vieţii în Samsara. în orice clipă poţi fi purtat în 
camera de tortură sau lovit de boală. Trupul este „ca un 
obiect împrumutat doar pentru o clipă" şi cînd „înfricoşătorii 
mesageri ai morţii" te cheamă, ceea ce se poate întîmpla 
oricînd, nu îţi ajută la nimic bogăţiile, faima sau cei dragi. 
Părăseşti viaţa complet gol şi singur. 

„Cine îmi poate oferi o protecţie reală împotriva tutu¬ 
ror acestora ?“ strigă el cu adevărat îngrozit. 

Există o protecţie adevărată... şi o cale de salvare — 
calea lui bodhisattva în care subzistă un „ocean de vir¬ 
tuţi". Shantideva se decide să o urmeze şi să fie doctor, 
remediu şi îngrijitor „al tuturor fiinţelor bolnave din lume 
pînă cînd toţi vor fi vindecaţi." Astfel este trezită la viaţă 
bodhicitta şi se renunţă la orientarea egoistă, înţelegînd 
că, departe de a aduce fericirea şi satisfacţia căutate, 

1 Ceea ce urmează se bazează pe traducerea în limba engleză a operei 
lui Shantideva Bodhisaccvachar)’avatara, retipărită, Biblioteca Operelor şi 
Arhivelor Tibetane, Dharamsala, 1987. 

aceasta perpetuează doar suferinţa. Căindu-se din toată i- 
nima pentru păcatele dinainte, el se hotărăşte să lege ele¬ 
fantul nebun al minţii. Căci „nimic în afara minţii nu-i de 
temut“; ea este originea tuturor acţiunilor care produc o 
suferinţă infernală. îşi va examina deci mintea înainte de a 
face sau spune ceva, iar dacă va găsi că motivaţia este jos¬ 
nică, va „rămîne nemişcat'*. 

De asemenea, va fi tot timpul deschis şi, uneori, „va fi ele¬ 
vul oricui*' — un sfat excelent! Si, conştient că un 
moment de furie poate anihila binele făcut prin faptele 
bune „de-a lungul a o mie de eoni", va exersa răbdarea. 
Dacă cineva îl va lovi, va considera aceasta doar ca pe un 
rod al karmei trecute şi nu va purta ranchiună. Va fi într- 
adevăr „fericit să aibă un duşman", căci acesta îi oferă pri¬ 
lejul de a-şi exersa răbdarea şi, astfel, îl ajută în pregătirea 
sa. De asemenea, îşi va reţine pasiunile sexuale. 

Bodhisattva va folosi în mod conştient entuziasmul pen¬ 
tru a contracara orice tendinţă către lene, care i-ar putea 
împiedica practica. Apoi, „observînd egalitatea sinelui cu 
ceilalţi", va renunţa la orice „autopreţuire" şi va exersa 
„secretul sfint: schimbarea sinelui cu ceilalţi". îi va 
concepe pe aceştia ca fiind „eu", propriu-i sine, trupurile 
lor — trupul său, şi va lua asupra-i suferinţa lor — deşi, 
desigur, datorită stăpînirii înţelepciunii („cei care vor să 
calmeze durerea trebuie să dea naştere înţelepciunii", ne 
spune, dedicînd un întreg capitol acestui subiect) el ştie 
că, în ultimă instanţă, nu există nici un „eu" şi, deci, nici 
un posesor al suferinţei. Cultivîndu-şi generozitatea, el va 
renunţa la orice, chiar şi la trupul său. Şi toate acestea vor 
fi realizate nu dintr-un simţ meschin al datoriei, ci cu o bucu- 

rie sinceră. Nu poate face niciodată destul pentru ceilalţi. 

Va pătrunde chiar în cele mai adînci infemuri pentru a le 

uşura suferinţele. 

» » 

în final, în maniera unui adevărat bodhisattva, Shanti- 

deva dedică tot meritul (karma cea bună), care îi poate reveni 

lui, eliberării tuturor fiinţelor de peste tot şi speră că acestea 

vor „dobîndi un ocean de fericire si mulţumire". Căci 

compasiunea adevăratului bodhisattva nu este niciodată 

limitată la cîtiva beneficiari aleşi. Ea se revarsă în mod 
> > 

egal asupra întregii lumi, la fel precum căldura soarelui. 
Aceleaşi calităţi de bunăvoinţă, prietenie şi dorinţa de a 
nu vătăma sînt dăruite tuturor, fără discriminare, „ca şi 
cum ei i-ar fi mamă, tată, fiu sau fiică". 


Drumul desăvîrsirii lui 

3 

Bodhisattva 

Bodhisattva cultivă anumite virtuţi pînă la desăvîrşire. 
Există şase sau, uneori, zece astfel de „paramita" : 

1) dana (dărnicia); 

2) shila (moralitatea); 

3) kshanti (răbdarea); 

4) virya (strădania); 

5) dhyana (meditaţia); 

6) prajna (înţelepciunea); 

7) upaya (abilitatea practică); 

8) pranidhana (hotărîrea); 

9) bala (forţa); 

10) jnana (cunoaşterea). 

Dezvoltarea acestor virtuţi corespunde drumului în 
zece etape al lui Bodhisattva. în Dashabhumika Sutra, aces¬ 
tea sînt descrise după cum urmează: 

1) Pramudita (cel mulţumit); 

2) Vimala (puritatea); 

3) Prabhakari (splendoarea); 

4) Arcishmati (strălucirea); 

5) Sudurjaya (dificil de cucerit); 

6) Abhimukhti (prezenţa); 

7) Duramgama (depărtarea — de la acest stadiu nu mai e 
posibilă „alunecarea înapoi"); 

8) Acala (cel neclintit); 

9) Sadhumati (spiritul bun) ; 

10) Dharmamegha (norul dharmei), însăşi apoteoza drumu¬ 
lui, acolo unde bodhisattva vrea să protejeze şi să ilumi¬ 
neze toate celelalte fiinţe, să fie omniscient, „stăpîn al 
celor zece puteri" şi aşa mai departe. 

Absolutul si relativul 

9 

Profesorii Mahayana nu neagă existenţa unei lumi 
convenţionale, doar că aceasta nu este ceea ce considerăm 
noi de obicei a fi; adică, reală, permanentă, autoîntreţi- 
nută, conţinînd entităţi separate şi aşa mai departe. 

Această lume are şi ea adevărul său, dar el este unul rela¬ 
tiv, compromis prin însăşi natura lui, imperfect. Există 
totuşi şi un alt model de referinţă, necompromis. El 
reflectă cu acurateţe realitatea. Adevărul absolut obţinut 
aici se numeşte paramartha satya, iar adevărul lumesc, sau 
relativ, se numeşte samvriti satya. Le-am putea numi 
adevăr profund şi adevăr superficial. Ele corespund celor 
două perspective: cea transcendentă (lokottara) şi cea lu¬ 
mească sau relativă (laukika). 

Prajnaparamita 

Prima învăţătură Mahayana importantă a fost Prajna¬ 
paramita sau „Desăvîrşirea înţelepciunii'* (aşa numita 
„înţelepciune care a trecut dincolo"). Găsim aici un 
număr de texte dificile, de lungimi diferite. Unul foarte 
scurt, de exemplu, susţine că întreaga învăţătură poate fi 
rezumată în litera A (Ah în sanscrită). Altuia îi sînt nece¬ 
sare o sută de mii de versuri pentru a o prezenta. Sutra ini¬ 
mii şi Sutra diamantului sînt cele mai cunoscute texte 
concise. 

Toate operele sînt declamate din punctul de vedere 
transcendent (sau lokottara). Adică, dintr-o poziţie abso¬ 
lută, aflată mai presus de orice gînd discriminatoriu sau 
construcţie verbală. Privind din acest sublim loc privile¬ 
giat, care nu este de fapt diferit de Iluminare, nu există 
nici un Buddha, nici o Iluminare, nu există pîngărire, 
purificare, producere (de dharme) şi nici extincţie; nu 
există karma si nici consecinţe ale acesteia. Nu există fiinţe 

> » 9 

care să fie salvate, prin urmare nici bodhisattva care să le 

salveze. Forma se întrepătrunde cu golul, Samsara cu Nir¬ 
vana. 

Cum sînt posibile astfel de lucruri ? Desigur, Buddha 
nu putea gîndi „Eu sînt Buddha“, de exemplu, căci aceasta 
ar fi însemnat că avea în minte ideea unei persoane care 
poseda calitatea de buddha. Fiind Buddha, el este totuna cu 
calitatea de buddha, nu există dualitate ; deci, pentru Bud¬ 
dha nu există nici un buddha. Tot astfel, „Iluminarea" este 
o idee care le apare doar celor care nu sînt iluminaţi. Ei se 
află, intr-adevăr, la o mare distanţă de aceasta. Cei care sînt cu 
adevărat pe aproape sînt „aceia care nu se gîndesc dacă 
sînt departe de Duminare sau lîngă ea.“ Şi, din nou, „Nirvana" 
şi „Samsara" nu sînt decît concepte în minţile celor care 
operează discriminatoriu. Pentru ceilalţi (buddha şi bo- 
dhisattva) „Samsara şi Nirvana devin exact acelaşi lu¬ 
cru"... 

Deci, toţi termenii, inclusiv cei cu prestigiu spiritual, pre¬ 
cum „buddha", „Iluminare", „bodhisattva", „karma" şi 
„dharma" sînt doar construcţii convenţionale. Buddha si 
bodhisattva le folosesc doar ca pe mijloace capabile să 
ajute fiinţele suferinde — deşi, desigur, în ultimă instanţă, 
nu există nici fiinţe, nici suferinţă. Astfel, buddha şi 
bodhisattva îi privesc pe cei pe care îi ajută ca fiind nu 
mai reali decît o armată de fantome invocată de un magi¬ 
cian abil. 

Atunci, care este înfăţişarea pe care o are Prajnaparamita ? 
Textele spun că ea poate fi comparată cu vacuitatea şi puri¬ 
tatea spaţiului. Buddha şi bodhisattva care „se mişcă în el“ 
nu se opresc nicăieri şi în nimic, nici condiţionat, nici 
necondiţionat. Ei nu caută sprijin psihic, totuşi poziţia lor 

este la fel de solidă ca a diamantului; ea nu se va sfărîma, 
precum Samsara şi toate creaţiile ei. Căci, se accentuează 
mereu, Samsara „nu are suflet" : 


„Ca pe stele, ca pe o părere sau o lampă 

Ca pe un spectacol fals, stropii de rouă sau un balon, 

Un vis, un fulger sau un nor 

Trebuie să privim ceea ce-i condiţionat." 1 

Prajnaparamita triumfă în propria-i perspectivă trans¬ 
cendentă pe care o însufleţeşte poetic, în vreme ce 
conspiră pentru a ne lipsi de toate propoziţiile afirmative 
şi de toate construcţiile mintale/verbale, conducîndu-ne 
înspre acel minunat Dincolo. 

Madhyamaka 

Tradiţia spune că învăţăturile amorfe din Prajnaparami¬ 
ta au fost sistematizate de un înţelept pe nume Nagarjuna 
(din secolul al doilea), maestru fondator al Şcolii „Căii de 
Mijloc" (Madhyamaka). Foarte vestit, el este uneori 
caracterizat ca un al doilea Buddha. 

Nagarjuna provenea din rîndurile brahmanilor din 
sudul Indiei. Iniţial, el stăpînea magia, pe care o folosea 
cu succes pentru a deveni invizibil, astfel încît putea 

1 The Short Prajiwparamiki Icos, traducere în lb. engl. E.Conze, Londra, 
1973, p. 138. 

seduce cu uşurinţă femeile din palatul local. Totuşi, cînd 
trei dintre prietenii lui apropiaţi au fost prinşi şi executaţi, 
pericolele dorinţei i-au fost puternic revelate, iar el a înce¬ 
put imediat să practice budismul Hinayana. Mai tîrziu, a 
promovat la Mahayana. O sursă susţine că a fost instruit 
de naga, o specie de cobra divină care trăia pe fundul 
mării. în sens figurat, aceasta poate însemna că el a fost 
autorul unei importante învăţături noi; sau cuvîntul „naga“ 
poate să fi fost, pur şi simplu, numele unui trib din sudul 
Indiei. Ulterior, el a compus texte, între care de menţio¬ 
nat este Mulamadhyamaka-karika (Versurile Căii de Mij¬ 
loc) ; există, de asemenea, sugestii conform cărora el ar fi 
autorul unor texte Prajnaparamita. El a apărat cu abilitate 
Mahayana, într-o dezbatere deschisă cu adepţii altor şcoli 
budiste şi Hindu, precum Samkhya, Vaishesika şi Nyaya. 
Extrem de preţuit, el şi-a petrecut ultimii ani într-o 
mănăstire construită pentru el de către un rege generos, 
apoi şi-a pus capăt zilelor. Principalul său discipol a fost 
un alt brahman din sudul Indiei, Aryadeva. 

Nagarjuna nu a adus în budismul Mahayana o poziţie 
filozofică nouă, creatoare, ci o metodă critică ce, aplicată co¬ 
rect, va distruge toate părerile şi opiniile, demonstrîndu-le 
absurditatea şi redînd mintea stării ei native de Prajnapara¬ 
mita, liberă de orice formaţii conceptuale dualiste. După 
cum el însuşi o spune, în încheierea lucrării Mulamadhya¬ 
maka-karika : „Mă plec cu reverenţă în faţa lui Buddha 
care, din compasiune, m-a învăţat adevărata doctrină, 

pentru a renunţa la toate părerile .“ Aceasta este deci filo¬ 
zofie care nu ajunge la nici o concluzie. De fapt, ea pune 
capăt speculaţiilor şi tuturor reflecţiilor — sau, cu alte 
cuvinte, ea măsoară limitele ultime a ceea ce poate fi gîndit 
şi spus, păstrîndu-se un sens. în această privinţă, ea se 
aseamănă cu filozofia ştiinţifică modernă a lui Ludwig 
Wittgenstein. 

Metoda lui Nagarjuna este numită „dialectică" în sen¬ 
sul că ea exploatează natura ironică, dualistă a limbii, 
pentru a combate toate propoziţiile. în acest scop, el 
foloseşte diverse metode, printre care faimoasa tetralemă 
prin care o propoziţie poate fi redusă la patru forme 
logice : 1) A; 2) non-A; 3) şi A şi non-A; 4) nici A, nici 
non-A. Pentru a lua un exemplu concret: 1) Totul este 
real; 2) Totul este ireal; 3) Totul este atît real, cît şi ireal; şi 
4) Totul nu este nici real, nici ireal. 

De asemenea, Nagarjuna face o paralelă între Shunyata 
(Golul) şi Pratitya Samutpada (Producerea dependentă). 
Conform părerii lui, importanţa celei din urmă constă în 
aceea că indică dependenţa sau relativitatea tuturor lucru¬ 
rilor din universul convenţional. Ele sînt asemenea părţi¬ 
lor unei catedrale, toate contribuind la păstrarea şi 
susţinerea reciprocă, astfel că, dacă una singură este 
înlăturată, întreaga structură se va prăbuşi. A vedea astfel 
dependenţa şi relativitatea înseamnă a vedea Shunyata şi 
a fi eliberat. Această eliberare depinde, deci, de o schim¬ 
bare de percepţie şi cunoaştere, de nimic altceva. Lumea 

nu se schimbă, căci nu există distincţie între Samsara si 
Nirvana— „limita Samsarei este limita Nirvanei" 

Influenţa lui Nagarjuna şi a şcolii lui a fost enormă. 
Madhyamaka ortodoxă a devenit filozofia dominantă în 
Tibet şi a rămas astfel pînă la anexarea comunistă din 
1959. Ea s-a transmis, de asemenea, cu succes atît Chinei, 
cît şi Japoniei, şi este în prezent studiată cu entuziasm în 
Vest. 


Yogacara 

Deşi Nagarjuna voia să demonstreze inutilitatea tutu¬ 
ror punctelor de vedere atît pozitive, cît şi negative, natura 
tranşantă a metodei lui, pe care un scriitor a numit-o „un 
fel de sadism filozofic' 1 , are o tendinţă nihilistă. Pentru a 
contracara aceeastă dispoziţie negativistă, a apărut mai 
tîrziu o subşcoală, Svantantrika lui Bhavaviveka şi a colegi¬ 
lor săi, care a adoptat o linie pozitivă. 1 Tot pozitivă a fost 
şi direcţia maeştrilor şcolilor Yogacara şi Vijnanavada 
care afirmau primatul conştiinţei. Obiectele lumii exte¬ 
rioare nu sînt nicidecum „reale" sau exterioare, susţineau 
ei, ci constituie metamorfoze ale conştiinţei sau mintii. în 
sprijinul tezei lor, ei arătau că în spirit pot apărea lucruri, 
atunci cînd nu există nici un obiect „exterior" prezent — 

1 Linia negativistă dură a fost între timp perpetuată de subşcoala lui 
Buddha pălită şi a colegilor lui. 

de exemplu, într-un vis sau prin practica vizualizării ima¬ 
ginative. 

în alte şcoli aceasta este cunoscută ca doctrina Citta-ma- 
tra sau „Numai Spiritul". în Occident, este numită idea¬ 
lism (noţiunea după care doar mintea şi evenimentele 
mintale există) şi se opune materialismului, concepţia că 

există doar materia. Cel mai distins susţinător al idealis- 

» 

mului vestic este episcopul Berkeley (1685-1753), care 
afirma că a exista înseamnă a fi perceput şi că percepţiile 
sînt doar idei ale minţii. Prin urmare, s-ar putea pune între¬ 
barea : dacă un copac, de exemplu, există doar cînd este 
perceput, ce se întîmplă cu el atunci cînd nu este nimeni 
în preajmă care să îl perceapă ? Dispare el, plin de bună- 
cuviinţă ? Nu, va replica venerabilul episcop, el continuă 
să existe chiar şi atunci, pentru că toate lucrurile sînt 
cuprinse în mintea lui Dumnezeu... 

După hagiografia budistă, maestrul care a dat naştere 
şcolii a fost o figură obscură numită Maitreyanatha. Succe¬ 
sorii săi cei mai cunoscuţi au fost doi fraţi, Vasubandhu si 
Asanga (ambii din secolul al patrulea d.Hr.), născuţi în Gan- 
dhara. Asanga a studiat mai întîi cu maeştri ai şcolii pre- 
Mahayana Mahishasaka, dar, după ce a petrecut 
doisprezece ani în meditaţie solitară, simţind că nu obţinuse 
nimic, el şi-a pierdut toate speranţele. Atunci a întîlnit un 
cîine rîios care i-a inspirat o milă profundă. Acesta a fost 
norocul său, deoarece cîinele era viitorul Buddha Mai- 
treya, deghizat. Maitreya l-a iniţiat rapid pe bunul Asanga 

în Mahayana şi i-a dictat multe texte, inclusiv Yogacara- 
bhumi (Cele zece trepte ale drumului yoghinului). 

între timp, Vasubandhu se alăturase Şcolii Sautrantika, 
deşi petrecuse patru ani în Kaşmir, studiind sistemul 
Abhidharma, al grupului de cărturari Sarvastivadin-Vai- 
bhashika. El a fost iniţial dispreţuitor faţă de nou-descoperita 
înţelepciune a fratelui său, un sistem, spunea el, „atît de 
greu şi împovărător, încît putea fi purtat doar de un ele- 
fant.“ Avea să regrete aceste cuvinte sarcastice. Auzind 
mai tîrziu nişte texte citite, a fost atît de brusc iluminat, 
încît a vrut să îşi taie limba. A citit pînă la capăt o sutra 
uriaşă în doar cincisprezece zile şi nopţi, stînd într-o baie 
de ulei de susan pentru a se menţine treaz. După aceea a 
devenit el însuşi un mare autor şi comentator de texte 
Mahayana, un polemist experimentat, fondatorul unor 
mănăstiri pentru bărbaţi şi femei, al unor săli de oaspeţi 
(dharamsala) şi spitale, precum şi profesor al fiului 
împăratului Govindagupta. 

în conformitate cu Yogacara, mintea este supusă unui 
număr de trei niveluri de modificări posibile. Mai întîi, citta, 
care include cele şase feluri de conştiinţă senzorială ; apoi 
mana, conştiinţa eului. Acestea se dezvoltă din alaya- 
vijnana, aşa numitul nivel al „conştiinţei de înmagazi- 
nare“, un fel de subconştient, în care experienţele 
trecutului sînt păstrate ca „seminţe 11 (bija) ale unor expe¬ 
rienţe viitoare. Acesta produce un fel de flux temporar al 

conştiinţei, ale cărui valuri încetează cînd toate semin- 

> » ' 

ţele sînt folosite. 

Yogacara nu a fost doar o şcoală filozofică specula¬ 
tivă. După cum sugerează şi numele său, ea se baza pe 
practica yoga. Astfel, se spunea că Vasubandhu „încerca 
să explice ceea ce este mai presus de puterea cuvintelor de 
a exprima, lucruri de care lua cunoştinţă pe calea miste¬ 
rioasă a meditaţiei profunde." Aspectul filozofic constituie 
deci doar upaya, mijloace capabile a-1 îndruma pe adept spre 
o perspectivă interioară mai profundă care poate fi obţinută 
doar prin practică efectivă. Aceasta este aşa numita „revo¬ 
luţie la bază“ (ashraya-paravrtti). Cînd o persoană înţelege, 
în sfîrşit, că obiectele exterioare sînt doar proiecţii ale pro¬ 
priei conştiinţe, ea îşi dă seama că nu există nici un obiect 
care să fie perceput şi nici o persoană care să îl perceapă. 
Aceasta duce la calea Perspectivei Interioare, care permite 
accesul către o stare ultimă unde, toate seminţele din 
alaya-vijnana fiind irosite, survine calmul total, într-o 
samadhi profundă a conştiinţei pure. Aceasta este complet 
golită de conţinut, dincolo de dualismul subiect-obiect şi, 
ca atare, este identică cu Dharmakaya. în cuvintele maestrului 
Vasubandhu : 


„Cînd conştiinţa nu percepe nici un 

obiect-al-constiintei ea este situată în «numai 
> » 

conştiinţă», căci neexistînd un obiect de 

y y 7 

perceput, nu există o percepţie a sa. 




ÎNŢELEPCIUNEA 2: DEZVOLTĂRILE MAHAYANA 107 

Ea este fără citta, fără percepţie, şi este 
cunoaştere supralumească, este o revoluţie 
la bază, sfârşitul celor două feluri de sensibi¬ 
litate la durere. 

Este uluitorul, beneficul, terenul 
neschimbător, nesupus durerii, fericirea şi 
trupul-eliberării, numit trupul-dharma al 
înţeleptului." 1 

Tathagatagarbha 

Ideea pozitivă că misterul esenţial al omului şi al Uni¬ 
versului asunde un „ceva" mai degrabă decît un „nimic" 
poate fi, de asemenea, regăsită în doctrina Tathagatagar¬ 
bha, expusă în texte ca Trezirea credinţei în Mahayana, al lui 
Ashvaghosa, Shurangama Sutra şi Tathagatagarbha Sutra ., 
Aceasta sugerează că Secare persoană este un receptacol, 
sau o matrice, conţinînd potenţialitatea sau embrionul 
calităţii de buddha. Este nevoie doar de o practică adec¬ 
vată pentru a da la iveală această Realitate eternă, 
îndepărtînd impurităţile care o acoperă. 

Desigur că aceasta înseamnă să considerăm budismul 
periculos de aproape de o doctrină despre atman, fapt 
care nu a fost pierdut din vedere de unii apologeţi care au 
afirmat că doctrina fusese folosită doar ca o upaya, ca mij¬ 
loc capabil să-i atragă de partea budismului pe hinduşii 

1 Sevene Works of Vasubandhu, traducere în Ib. engl. Stephen 
Anacker,Varanasi, 1984, p. 189. 

ignoranţi, ataşaţi fără speranţă ideii de atman. Desigur că, 
mai tîrziu, ei vor afla de greşeala căilor lor... 

Sofistică, oare ? 


Hua-Yen 

Mulţimea textelor sacre create de budism poate să ui¬ 
mească peste măsură o minte obişnuită. Este deci de 
înţeles faptul că în China medievală au existat încercări de a 
organiza şi clasifica textele, indicîndu-se pe care dintre ele 
Buddha le adresase celor cu mai mare putere de înţele¬ 
gere şi pe care celorlalţi. Şi, în consecinţă, au apărut 
diverse şcoli. în fiecare caz, era considerat proeminent un 
anume text, privit ca o veritabilă Summa a învăţăturii lui 
Buddha. 

Şcoala Tien-t’ai (în japoneză Tendai), sau Şcoala Lotusu¬ 
lui Alb, a fost construită tocmai în jurul unui astfel de 
proiect, adepţii săi venerînd Saddharmapundarika. O alta a 
fost Şcoala Hua-yen, sau Şcoala Podoabei de Flori, ai cărei 
adepţi preferau Avatamsaka Sutra, o vastă compilaţie de 
texte dintre care unele proveneau, fără nici o îndoială, din 
India şi fuseseră adunate la un loc în Asia centrală, probabil 
în secolul al treilea sau al patrulea. 

în ultima cartea lucrării Avatamsaka, Gandavyuha, ni 
se povesteşte cum un pelerin credincios numit Sudhana 
este trimis în căutarea Iluminării de către Maiijushri, cum 

el traversează cele zece etape ale Drumului lui Bodhisattva 
şi intră în cele din urmă în tumul lui Buddha cel Cosmic, 
Vairocana, sub îndrumarea lui Maitreya. Aici, el este 
răsplătit cu imaginea uimitoare a Universului, în viziunea 
Hua-yen : un univers văzut parcă prin ochii unui 
buddha iluminat, stînd într-un „samadhi al imaginilor 
oceanice". 


„El văzu turnul nesfîrşit de mare şi de 
larg, lat de sute de mii de leghe, la fel de 
nemăsurat precum cerul, la fel de vast 
precum tot spaţiul, împodobit cu ne¬ 
numărate frumuseţi: baldachine fără număr, 
stindarde, flamuri, bijuterii, ghirlande de 
perle şi giuvaeruri. De asemenea, în inte¬ 
riorul turnului văzu sute de mii de alte 
turnuri la fel împodobite. Văzu acele turnuri, 
la fel de nesfîrşit de mari precum spaţiul, 
decorate la fel în toate direcţiile, si totuşi, 
aceste turnuri nu se amestecau unul cu altul, 
fiind fiecare dintre ele distinct, reflectîndu-se 
în fiecare obiect al celorlalte." 1 

Deci, totul în Univers, pînă la cel mai mărunt ele¬ 
ment, le cuprinde pe toate celelalte, fără excepţie — cer¬ 
cetaţi un fir de praf şi veţi afla înăuntru un întreg univers! 
— şi totuşi, paradoxal, el nu renunţă nicidecum la propria 
individualitate. Astfel, fiecare element este „cauza" între- 


1 The Flower Adomment Sutra, voi. 3, traducere în 1b. engl. Thoman 
Cleary, Boston, 1987, p. 365-366. 

gului Univers, şi, dacă se modifică chiar şi în cea mai 
măruntă particularitate, întregul Univers se transformă şi 
el. Şi totuşi, într-un alt sens, care nu îl exclude pe cel 
dintîi, acel element este dependent de totalitate. 

Aceasta este deci o măreaţă viziune panoramică a 
întrepătrunderii şi interdependenţei universale, fiind în 
consecinţă populară printre cei cu o structură mintală 
„verde“ sau holistică. De asemenea, ea se opune făţiş 
viziunii tradiţionale a lumii ca ciclu neîntrerupt de dureri, căci 
ea afirmă cu tărie existenţa lumii şi a tuturor componente¬ 
lor ei. Chiar şi mult pedepsita fiinţă umană, creatoare şi 
sclavă a egoismului, loc de manifestare a pasiunilor, poate 
ridica din nou capul. După potrivita descriere a unui scriitor : 
„în Universul Hua-yen totul contează !“ 

Zen 

Asemenea filozofii rarefiate, precum cele pe care 
le-am discutat pe scurt, se opun, desigur, radical nobilei 
tăceri pe care se spune că o păstra Buddha ori de cîte ori 
era asaltat cu întrebări de natură metafizică sau specula¬ 
tivă. Oricît de folositoare ar fi, ele se limitează la 
cunoaşterea raţională; şi, de fapt, este foarte uşor să fii 
extrem de bun cunoscător al budismului (sau al oricărui 
alt lucru) într-o manieră cărturărească şi să fii complet in¬ 
capabil să faci saltul necesar pînă la punerea în practică a 

învăţăturilor — să le faci să trăiască în viata zilnică. A sti 
» > > 

totul despre budism şi a fi un exemplu viu al acestuia sînt 
două lucruri diferite. 

Şcoala Zen a apărut în China în secolul al şaselea, 
tocmai pentru a răspunde acestei probleme. în mănăstiri 
şi temple, existau călugăriţe şi călugări budişti care acu¬ 
mulaseră o mare cantitate de cunoaştere teoretică. De 

» 

asemenea, se confruntaseră cu morala budistă si cu codul 
de disciplină monastică. Erau însă „înţepeniţi" şi nu puteau 
face saltul necesar. Prin urmare, cei dintîi maeştri Zen au 
furnizat metode noi şi eficiente — multe dintre ele „icono¬ 
claste", după standardele budismului convenţional — pen¬ 
tru a-i „împinge" pe acei practicanţi dincolo de gînd şi 
disciplină, cu o octavă mai sus, acolo de unde puteau per¬ 
cepe direct, pentru ei înşişi, marile mistere ale lucruri¬ 
lor. 

în general, şcoala Zen priveşte într-un mod pozitiv 
marele mister din miezul lucrurilor. „Ce este aceasta ?“ e 
una dintre întrebările clasice pe care practicanţii sînt sfătuiţi 
să le adreseze cu energie constantă. Şi totuşi, cei dintîi 
maeştri nu vor concepe nici un răspuns care să aducă 
oricît de puţin a gîndire raţională. Ei cereau o soluţie care 
să fie existenţial autentică, o soluţie venită direct din suflet, 

din centrul uman care ascunde marele mister al omului si 

» 

al Universului. 

Deci, toată învăţătura budistă este, în măsura în care 
tratează despre marele mister, un fel de divagaţie în jurul 
acestuia. Sînt formulate diverse modalităţi de abordare 
doctrinară, care să se potrivească circumstanţelor unice 

ale unui anume timp şi situaţii Totuşi, pînă la urmă, trebuie 
să renunţăm la toate gîndurile şi vorbele, să renunţăm la 
totul, de fapt, pentru a permite marelui mister să trăiască 
prin noi. 




6. MORALITATEA 


în cultura Occidentului contemporan, morala nu mai 
este, hotărît lucru, la modă. Pur şi simplu, nu este „şic“ 
sau „sexy“ să respecţi regulile şi să fii bun. Aceasta se 
întîmplă, în general, pentru că tradiţiile noastre religioase 
s-au atrofiat, iar bazele lor etice au degenerat în coduri 
rigide, care se opun schimbării, dezvoltării şi autoex- 
primării sănătoase. Pe de altă parte, tradiţiile religioase 
vii, puternice de la început, generează morale dinamice şi 
relevante, iar în trecut, ele au constituit punctul de ple¬ 
care al marilor progrese culturale. 

Noi, fiinţele umane, sîntem făpturi morale prin exce¬ 
lenţă. Doar în condiţii sociale degradate, care împiedică 
dezvoltarea propice, devenim imorali. Noi vrem să fim 
morali. Şi, într-adevăr, avem nevoie să fim, pentru că 
morala este forma care modelează expresia energiilor 
noastre vitale, dîndu-le posibilitatea să îşi manifeste cel 
mai înalt potenţial: cel mai înalt în sensul de cel mai fru¬ 
mos, mai nobil, mai creator şi mai armonios. 

Deci, ca prim pas pe drumul budist, ne ordonăm viaţa. 
Făcînd chiar şi numai acest lucru, ne vom simţi mai buni, 

mai puţin neliniştiţi în legătură cu noi înşine şi mai puţin 
„certaţi" cu lumea. Devenim mai paşnici, mai încrezători 
iar, în schimb, aceasta duce la realizarea unor lucruri 
bune în ce ne priveşte pe noi şi pe cei din jurul nostru. Un 
proces cu sens dublu. 

Ideal ar fi ca etica să izvorască natural din suflet, dar, 
în prima fază, în stadiul începătorului, cei mai mulţi din¬ 
tre noi au nevoie de un cod care să îi ghideze, deşi, întot¬ 
deauna este mai important să ţii la spirit decît la litera 
acestuia. Codul fundamental pe care îl oferă budismul este 
Pancha Sila sau Cele cinci precepte. Călugării şi călugăriţele 
respectă multe alte reguli: Vynaya Pitaka din Canonul pali, 
încă respectat astăzi de adepţii Theravadei, înşiră vreo 
două sute douăzeci şi şapte de reguli pentru călugări. Pen¬ 
tru laici, totuşi, cel puţin iniţial, sînt considerate sufi¬ 
ciente doar cinci. 

I. Crima 

în primul rînd, este principiul abţinerii de la uciderea 
oricărei fiinţe vii. Acesta include desigur şi interdicţia 
aproape universală a omorîrii unei alte făpturi omeneşti; 
dar el se extinde, de asemenea, cuprinzând şi toate celelalte 
feluri de fiinţe — animale, păsări, peşti şi insecte — căci şi 
ele sînt făpturi spirituale ca şi noi, posedînd potenţialul dez¬ 
voltării spirituale, care include desigur posibilitatea de a 
obţine şi ele, dndva, o renaştere umană. 

De asemenea, animalele pot reprezenta „oameni de¬ 
generaţi", căci, în conformitate cu legea karma, este po¬ 
sibil ca fiinţele umane care s-au comportat rău să se 

renască în această stare, ca locuitori ai altor regnuri infe¬ 
rioare. 

Pentru a fi credincioşi acestui principiu şi a nu 

consimţi post-factum la crimă, mulţi budişti au devenit 

vegetarieni, cu toate că acest lucru nu este obligatoriu. De 

exemplu, cei dinţii călugări budişti, fiind cerşetori, 

acceptau carnea care li se punea în castroanele de pomeni. 

Li se cerea să o refuze doar dacă ştiau că sacrificiul avusese 

* 

loc special pentru ei. Totuşi, unele şcoli Mahayana insistau 
mult asupra vegetarianismului. în Lankavatara Sutra, de 
pildă, Buddha îl informează pe Mahamati: 

„în concepţia acestui sutra (consumul de 
carne) este necondiţionat interzis tuturor, o 
dată pentru totdeauna, în orice formă, mod 
sau loc..." 1 

în mod normal, tantriştii au o atitudine diferită. Car¬ 
nea este considerată în anumite ritualuri ca un veritabil 
simbol sacru. 

în general, chestiunea consumului de carne rămîne o 
problemă controversată în cercurile budiste. Acum cîţiva 
ani, am asistat la o întîlnire cu dalai lama, unde acesta a 
fost întrebat cum de putea să mănînce carne. (De fapt, cei 
mai mulţi tibetani o fac, pentru a putea supravieţui în 
condiţiile vitrege de trai existente pe Acoperişul Lumii.) 
El a răspuns că, fără îndoială, vegetarianismul e cel mai 
bun mod de alimentaţie. Totuşi, deşi a încercat, vreme de 
doi ani, să devină vegetarian, a trebuit să renunţe din cauza 

1 The Lankavatara Sutra, traducere în lb. engl. D.T.Suzuki, Londra, 
1932, p.219. 

unor probleme de sănătate. La sugestia medicilor săi, a 
început din nou să mănînce carne. 


II. Hoţia si „tovarăşii" săi 

Al doilea principiu este să te abţii de a lua ceea ce nu 
îţi este oferit Adică, de la furt şi toate variantele sale, inclusiv 
de la a „procura" produse din magazine, de la a împrumuta 
cărţi, „uitînd" să le înapoiezi, şi de la tot felul de practici 
„abile", dintre care multe au devenit acceptabile social în 
societatea noastră acaparatoare. în general, este imoral să 
obţii ceva pentru sine în feluri care produc suferinţă 
altora, chiar atunci cînd nici o lege nu este încălcată din 
punct de vedere tehnic. 

III. Sexul 

Al treilea principiu este abţinerea de la activităţi 
sexuale iresponsabile ; adică, de la activităţi care vatămă 
în orice fel pe altcineva. 

Fiind cea mai puternică pasiune către care sîntem încli¬ 
naţi, sexul este adesea puternic „încărcat" din punct de vedere 
karmic. Poate fi din cauza a tot felul de lucruri, nu cel mai 
puţin important fiind acela că o nouă viaţă ar putea 
apărea în lume. El trebuie deci cumva reglementat, dar, în 
acelaşi timp, nu poate fi reprimat fără riscuri. Aşa cum 
scria călugărul — poet Zen din secolul al treisprezecelea, 
numit Yoshida-Kenko: 

„Pasiunea dragostei este adînc înrădăci¬ 
nată, adevăratu-i izvor este un mare mister. 

Există dorinţe legate de fiecare dintre 
simţuri; toate, cu excepţia acestuia, pot fi 
stăpînite. Nimeni nu este scutit: tînăr şi 
bătrîn, înţelept şi ignorant sînt deopotrivă 
sclavii săi. Este o îngrozitoare nebunie, una 
de temut — şi totuşi, una pe care nu am 
reproşa-o niciodată altcuiva." 1 

Orice activitate sexuală este, desigur, interzisă 
călugăriţelor şi călugărilor budişti, dar se înţelege că laicii 
vor avea o viaţă sexuală — deşi normal, nu este obligatoriu ! 
Celibatul este o stare pe deplin sănătoasă dacă, din nou, 
nu implică o reprimare, adică o negare sau o contracarare 
a libidoului prin care acesta este alungat în subconştient. - 
în problema sexului, totuşi, trebuie spus că, în gene¬ 
ral, budismul nu este prea îngăduitor. în spectrul religii¬ 
lor, el se află în zona ascetică, monastică, ce neagă trupul, 
opus de fapt iudaismului şi islamului care caută să integreze 
sexualitatea în viaţa lumească şi spirituală. Sutrele budiste 
şi alte opere vorbesc foarte dispreţuitor despre acest ins¬ 
tinct atît de natural, în principal pentru că era văzut ca 
mijlocul fundamental prin care oamenii au devenit subju¬ 
gaţi de viaţa domestică ce oferă puţine posibilităţi pentru 
practica spirituală. De exemplu, cînd călugărul Sudinna 
s-a culcat cu fosta lui soţie, la cererea părinţilor lui, care 
doreau nepoţi, Buddha l-a mustrat serios: 

„Om rău îndrumat, a spus el, era mai 
bine pentru tine ca mădularul tău să intre în 

1 Idle Jottings, Zen Reflections from the Tsure-zure Guşa de Yoshida 
Kenko, editată IrwinSwitzerlII, Totnes, 1988, p. 36. 

gura unei vipere sau cobre hidoase şi veni¬ 
noase decît într-o femeie. 1,1 

Iar Shantideva (secolul al optulea d.Hr.), autorul 
Ghidului pentru Modul de viaţă al unui bodhisattva , a trebuit 
să recurgă la o puternică terapie prin tehnici de aversiune 
pentru a se elibera de eros: 


„Dacă sînt ataşat de ceea ce e necurat, 

Atunci de ce mă împerechez cu părţile inferioare ale 
trupurilor altora 

Care sînt doar cuşti de oase legate la un loc de muşchi, 
Acoperite cu noroiul cărnii ? 


Eu însumi am multe părţi necurate, 

Pe care trebuie să le suport; 

Aşa că de ce, dintr-o obsesie pentru necurăţenie, 
Doresc alte traiste de mizerie ?“ 1 2 

Date fiind aceste puncte de vedere, şi considerînd fap¬ 
tul că sexul preconizat de Buddha şi adepţii lui era în pri¬ 
mul rînd cel de natură conjugală, avînd ca motivaţie 
esenţială procreaţia, se naşte întrebarea: cum ar fi tratat 
aceşti înţelepţi permisiva sexualitate modernă în afara 
căsătoriei, fără legătură cu procreaţia şi preocupată mai 
ales de plăcerea senzuală şi satisfacţia emoţională ? 

1 The Life of the Buddha, Ven. Nyanamoli, Kandy, 1978, p. 158. 

2 A Guide to the Bodhisattva ’s Way of Life, Shatideva, traducere în lb. 
engl. S.Batchelor, Dharamsala, 1979, p. 106. 

în general, deci, mesajul budist pare a fi : dacă eşti serios 
preocupat de trăirea vieţii spirituale, cel mai bine este să 
fi depăşit pasiunile sexuale. Din nou, excepţia o 
reprezintă Tantra care, în mod caracteristic, se plasează la 
polul opus şi caută să integreze sexualitatea — uti liz înd 
într-adevăr energia sexuală ca pe un mijloc de dobîndire a 
Iluminării. Unii budişti occidentali moderni, precum Alan 
Watts, au încercat, de asemenea, o integrare similară, şi este 
de înţeles, pentru că, aşa cum a arătat psihologul C. G. 
Jung, spiritualitatea şi sexualitatea au fost prea mult timp 
în dispută şi este necesară o reconciliere, nu doar în bu¬ 
dism, ci în general. Dat fiind că budismul nu este o religie 
dogmatică, ci una dinamică, ce se adaptează pentru a face 
faţă condiţiilor în schimbare, se prea poate ca acest tip de 

reconciliere să fie ceea ce se va încerca si se va realiza nu 

> 

peste mult timp şi, probabil, în Vest. 

IV. Vorbirea 

Penultimul principiu este de a te reţine de la folosirea 
vătămătoare a facultăţii vorbirii. Aceasta include minciuna, 
calomnia, bîrfa răutăcioasă sau indiferentă, denaturarea, 
şantajul şi aşa mai departe. Evident, acestea pot produce 
durere altora şi pot da naştere disonanţei — chiar Marelui 
Necaz. Mai există un motiv, iar acesta este în legătură cu im¬ 
portanţa adevărului şi cu semnificaţia lui în viaţa spirituală. 

Am cunoscut odată un mincinos înrăit si extrem de inven- 

» 

tiv. Era, într-adevăr, unul dintre oamenii aceia care îşi fac 
un principiu din a minţi şi nu se abat de la el decît atunci 
cînd un motiv realmente ispititor îi determină să spună 

adevărul. De asemenea, era şi extrem de ambiţios şi, pen¬ 
tru a avansa, îşi crease un curriculum vitae uimitor. Era 
doctor în una, maestru în alta — şi putea, pe deasupra, să 
îşi încînte ascultătorii cu minunate poveşti din locurile 
exotice pe care le vizitase, cu relaţiile lui cu oameni celebri, 
cu experienţe miraculoase... toate (sau majoritatea — nu 
puteai şti niciodată !) false. 

Eram într-o zi cu el, cînd i se lua un interviu de către 
un reporter de la radio care l-a întrebat: „Cîţi ani aveţi ?“ 

Prietenul meu a ridicat capul, privind spre tavan, şi a 
răspuns nesigur : „Douăzeci şi opt sau treizeci şi patru." 

Şi am putut observa că el chiar nu ştia cîţi ani are. 
Minţise atît de mult cu privire la vîrsta sa, încît pierduse 
Cu adevărat noţiunea vîrstei pe care o avea. Imaginaţia şi 
realitatea se întunecaseră reciproc. 

Dacă sîntem cu adevărat preocupaţi de a ne trăi viaţa 
spirituală (sau măcar o viaţă lumească normală) trebuie 
să ne agăţăm cu putere de adevăr, de ceea ce este real ; alt¬ 
fel, ne putem pierde prea uşor sprijinul şi putem cădea cu 
uşurinţă pradă numeroaselor capcane cu care este presărat 
drumul. Mai mult decît orice altceva, trebuie să fim lucizi cu 
privire la motivaţia noastră — şi să avem un fel de „vorbire 
corectă" interioară. 

Din nefericire, în cultura noastră, adevărul este înconti¬ 
nuu corupt. Avem politicieni care mint şi înalţi oficiali 
recunosc că „au făcut economie de adevăr". Avem feno¬ 
mene precum „relatarea creatoare" şi, în relaţiile publice, 

am înălţat manipularea faptelor şi a cifrelor în minţile 
oamenilor la nivelul unei arte înalte şi bine recompensată. 


V. Băutura şi drogurile 

Ultimul principiu îl constituie abstinenţa de la ingera¬ 
rea substanţelor care ameţesc conştiinţa. Acestea includ 
» » > » 

băuturile alcoolice şi întreaga gamă a narcoticelor. Ele ne 

conduc doar la activităţi nechibzuite — multe delicte, inclu- 

siv crime violente sînt comise sub influenta lor — dar ele 

> 

stînjenesc şi conştiinţa şi, aşa cum vom vedea în capitolul 

următor despre meditaţie, dezvoltarea conştiinţei sau a 

clarviziunii este esenţială. 

> 

Adesea, băutura şi drogurile constituie căi de scăpare 
de greutăţile vieţii, inclusiv de problemele noastre perso¬ 
nale. într-adevăr, dificultăţile nu pot fi rezolvate eficient 
atîta timp cît o persoană este stăpînită de ele. Există deci 
multe motive întemeiate pentru a nu consuma băutură sau 
droguri— ori, cel puţin, de a nu depăşi limita de unde 
încep să vatăme conştiinţa. 

Desigur, codurile monastice exclud cu desăvîrşire dro¬ 
gurile şi băutura în cazul călugărilor şi călugăriţelor, dar, 
cu toate acestea, din nou, Tantra are propria sa atitudine 
antinomică în privinţa acestor lucruri, iar în cercurile 
laice din Occidentul de astăzi, de asemenea, lucrurile diferă 
de modelele stabilite în Orient. în ţările noastre friguroase, 
nordice, berea a reprezentat în mod tradiţional o băutură 
de bază, licorile spirtoase, un paliativ, iar vinul, un sacra- 

ment. Prin urmare, mulţi budişti din Occident (inclusiv sub¬ 
semnatul) nu se opun unei cantităţi moderate de băutură în 
societate — „moderaţia 11 fiind termenul valabil aici, în 
timp ce alţii preferă să se abţină total. 

De asemenea, trebuie spus cîte ceva despre droguri. 
După anul ’60, mulţi adevăraţi căutători spirituali au 
încercat conştient droguri excitante, precum LSD, mari¬ 
juana, peiota şi mescalina; ei pretind că au avut expe¬ 
rienţe profunde sub influenţa acestora. S-a pus întrebarea 
dacă astfel de experienţe sînt cu adevărat spirituale ; şi, în 
orice caz, ele nu dau naştere unor schimbări de durată — 
pe care doar practica susţinută le poate oferi. Pot fi iden¬ 
tificate, de asemenea, numeroase pericole legate de 
anumite droguri, iar faptul că sînt ilegale le înconjoară de 
o atmosferă paranoică — totuşi, din cauza cercetărilor 
reduse si realizate fără interes, nu există nici o dovadă 
concludentă în privinţa relevanţei sau irelevanţei spirituale a 
drogurilor. 


Viaţa cumpătată 

în plus faţă de preceptele morale subliniate, găsim în 
„Nobila cale a celor opt“ (o schemă timpurie a drumului 
spre Iluminare), menţiunea privitoare la viaţa cumpătată. 
Aceasta înseamnă cîştigarea mijloacelor de trai în feluri 
care să nu vatăme, deposedeze sau exploateze pe alţi oa¬ 
meni, animalele sau mediul. Obsesia modernă fată de 
7 » 

creşterea economică a produs o cultură în care orice lucru 
este posibil, dacă este rentabil. 

Putem vedea că în toate cele cinci precepte este 
cuprins implicit străvechiul principiu indian ahimsa : a nu 
vătăma — pe alţii sau pe sine. Putem extinde aceasta şi 
la nivelul mediului, al lumii ca întreg şi chiar la spaţiul 
extern. De fapt, nimic nu se sustrage sferei responsabi¬ 
lităţii noastre morale. De exemplu, în conformitate cu 
şcoala filozofică budistă Hua-yen, care s-a dezvoltat în 
China medievală, fiecare acţiune a noastră afectează între- 
gul Univers. 

Gravele probleme ecologice cu care ne confruntăm 
astăzi pe planeta Pămînt îşi au originea în faptul că 
ignorăm acest lucru. Şi totuşi, în mod uimitor, chiar dacă 
începem să înţelegem ce facem şi ce suferinţe ne vor 
aduce acţiunile noastre, nouă si urmaşilor noştri, ni se 
pare foarte greu să ne schimbăm felul de a fi. Oricine este 
conştient că ar fi bine dacă ar exista mai puţine maşini, dar 
nimeni nu vrea să renunţe la a lui! 

Desigur, orice acţiune vătămătoare se va întoarce asu¬ 
pra fiinţei care o comite, în conformitate cu legea karma; şi 
invers, acţiunile sănătoase din punct de vedere moral nu tre¬ 
buie privite ca nişte legi sumbre şi rigide. Buddha nu a vrut să 

ne transmită sentimentul de vinovăţie sau să ne transforme 

> 

în fundamentalişti rigizi care se agaţă de litera legii, dar nu 
îi respectă spiritul. Cererile pedante de respectare strictă 
a unui principiu pot da naştere multor disonanţe şi sufe¬ 
rinţe, în timp ce un pic de flexibilitate binevoitoare poate 

aduce mai multă armonie şi mai puţine complicaţii. 
Vedem şi azi în ziare, ca şi odinioară, fanatici religioaşi, 
pregătiţi să comită fapte abominabile, precum crima, 
pentru a susţine vreun principiu mărunt. 

Prin urmare, preceptele urmează a fi folosite flexibil, 
ca nişte idealuri sau linii directoare. Dacă nu reuşim să ne 
ridicăm pînă la înălţimea unuia dintre ele, nu trebuie să 
ne torturăm singuri cu viziunea unor pedepse infernale. 
Mai degrabă ar trebui să învăţăm din propriile eşecuri şi 
să ne hotărîm să fim mai buni pe viitor. Perfecţiunea mo¬ 
rală este deci ceva către care aspirăm noi, fiinţele 
umane, atît de supuse greşelii; nu este ceva pe care să 
sperăm să-l realizăm total şi deodată. 

Moralitatea nu trebuie nici să fie folosită ca un „băţ“ 
cu care să-i pedepsim pe alţii. Dacă posedăm un cît de mic 
grad de autocunoaştere, ştim cîte ceva despre propriile 
noastre eşecuri, aşa că nu vom fi prea grăbiţi să emitem 
judecăţi. Impulsul de a judeca de fiecare dată pe alţii pro¬ 
vine, de obicei, din proiectarea laturii noastre întunecate. 

Aceasta ne face să vedem defectele celorlalţi oameni 

» 

foarte clar, căci ele sînt tocmai acelea pe care nu 
putem suporta să le observăm la noi! în consecinţă, 
o persoană înţeleaptă, moderată, are grijă de propriile lip¬ 
suri, încercînd să le îndrepte, şi nu se preocupă excesiv de 
cele ale altora. 

în fine, mai trebuie avut în vedere şi că adevăratul 
scop al practicii spirituale nu este acela de a servi egocen¬ 
trismului. Tocmai dimpotrivă: el constă în eliberarea de 




MORALITATEA 


125 


nesfîrşita preocupare amăgitoare a ego-ului pentru pro¬ 
priul interes. Acum, cea mai mare parte a imoralităţii se află 
în slujba ego-ului şi acţionează direct în defavoarea altora şi 
a Universului, un prim pas spre eliberarea de acel întreg lanţ 
de constrîngeri. 




7. MEDITAŢIA 

* 


Ce este meditaţia ? 

> 

Să ne amintim succintul dicton al doctorului John¬ 
son : 

„Fiţi siguri de asta, domnule, cînd un om ştie că va fi 
spînzurat, aceasta îl ajută să se concentreze minunat/' 

Adevărul este că ne trăim vieţile ca pe un vis în stare 
de veghe. Sîntem foarte puţin conştienţi de ceea ce se 
întîmplă cu adevărat în afară şi, încă şi mai puţin, înăun¬ 
trul nostru. Fiecare impuls întîmplător, fiecare întîlnire 
sau eveniment aleatoriu, fiecare emoţie, stare de spirit sau 
imbold rătăcitor — şi aşa mai departe — dau, pur şi 
simplu, naştere unei reacţii mai mult sau mai puţin 
automate. Este nevoie de un şoc puternic, precum 
confruntarea deschisă cu moartea, pentru a ne trezi. 
Atunci, pentru o clipă, vălul acesta al semisomnolenţei, 
subiectivităţii, iluziei şi fanteziei ne cade de pe ochi şi 

vedem lumea asa cum este cu adevărat. 

» 

Meditaţia se ocupă cu dezvoltarea permanentă a aces¬ 
tui tip de conştiinţă acută. Şi urmăreşte acest lucru fără 

ca, din dorinţă, să devină dependentă de obiectele obser¬ 
vaţiei sau să le respingă, din cauza aversiunii. Ceea ce 
înseamnă să devii spectatorul calm, cel care ştie, să devii de 
fapt buddha. Desigur, este ceea ce voia să spună înţeleptul 
contemporan Jiddu Krishnamurti cînd vorbea despre 
„conştiinţa fără alegere". Budismul are în mod tradiţio¬ 
nal, un alt cuvînt pentru aceasta : „Smrti“ (în pali, Sati): 
Preocuparea. 


Preocuparea 

Forma fundamentală a meditaţiei, pe care textele de 
început o descriu ca fiind predicată de Buddha, nu este 
cea în poziţia şezînd, aşa cum ar fi de aşteptat, dacă ne 
luăm după practica formală modernă, ci una executată de 
călugăr în timp ce „se deplasează", îndreptîndu-se spre 
treburile sale obişnuite. Ea constă în exerciţii specifice de 
Preocupare, descrise de Buddha în Satipatthana Sutta : 

„Călugări, există doar acest unic mod de 
purificare a fiinţelor, de depăşire a tristeţilor 
şi supărărilor, de doborîre a suferinţelor şi 
durerilor, de împlinire a Nirvanei: cele patru 
exerciţii ale Preocupării. Care sînt acestea ? 

Un călugăr călătoreşte contemplînd 
trupul în trup, cu atenţie, profund şi 
conştient de el, preocupat de el, astfel încît 
să controleze lăcomia şi deprimarea din 

lume; călătoreşte contemplînd sentimentele 
în sentimente, spiritul în spirit, obiectele 
mintale în obiecte mintale, cu atenţie, 
puternic conştient de ele, preocupat de ele, 
astfel încît să controleze lăcomia şi depri¬ 
marea din lume." 1 

Deşi în acest text se accentuează că Preocuparea tre¬ 
buie stabilită „doar în limitele precise necesare cunoaşte¬ 
rii, doar pentru amintire 11 şi „independent de lume şi fără 
să cuprindă nimic din ea“, aplicarea ei trebuie să fie largă şi 
profundă, urmînd liniile prescrise. De exemplu, contemplîndu-şi 
trupul, practicantul trebuie să nu fie conştient nici măcar 
de poziţia lui prezentă sau de vreo acţiune pe care o înde¬ 
plineşte ; el trebuie, de asemenea, ca, în anumite momente 
potrivite, să reflecteze asupra naturii corpului, asupra 
faptului că acesta este asemenea unei traiste de piele ce 
conţine diverse impurităţi, organe, oase etc. Un accent special 
se pune asupra aspectelor sumbre ale trupului fizic şi, dacă 
trece pe lîngă un cimitir, practicantul este sfătuit să se 
gîndească că propriu-i trup are aceeaşi natură cu a celor 
care zac acum acolo „umflate, decolorate, descompu- 
nîndu-se“. Astfel, este subminat ataşamentul fată de 
corp. 

Rezultatele ce pot fi obţinute din acest exerciţiu sînt 
foarte însemnate: „fie o cunoaştere profundă, acum şi 
aici, fie în caz că mai rămîne vreun reziduu, starea de 

1 „Satipatthana Sutta“, în volumul întîi din Majjhitna Nikaya, traducere 
în lb. engl. I.B.Homer, retipărită Leicester 1988, pp. 5-6. 

ne-reîntoarcere“ cu alte cuvinte, starea unei fiinţe ce se 
ridică într-o lume superioară şi ajunge în Nirvana, fără a 
mai renaşte în această lume. 

Shamatha şi Vipashyana 

Cei care au sistematizat şi au compilat mai tîrziu manua¬ 
lele de meditaţie budistă au subîmpărţit practica medi¬ 
taţiei în două secvenţe: Shamatha (Suferinţa calmă) şi 
Vipashyana (Perspectiva sau Viziunea înaltă). în limba 
pali, ele sînt cunoscute sub numele Samatha şi Vipassana. 

Shamatha se ocupă cu dezvoltarea puterii de concen¬ 
trare — cu alte cuvinte, a capacităţii de a menţine atenţia 
orientată fără efort, într-o singură direcţie, asupra unui 
anume obiect; si, de asemenea, cu liniştirea si calmarea 
spiritului, astfel încît să nu mai fie distras de excitaţii 

înşelătoare. 

> 

Obţinerea acestor calităţi de calm si concentrare sînt 

» i y 

premise esenţiale pentru practica Vipashyana, care repre¬ 
zintă analiza creatoare a tuturor fenomenelor din dome¬ 
niul conştiinţei (şi acestea sînt enumerate destul de 
amănunţit în texte), în scopul înţelegerii profunde a 
adevăratei lor naturi. 

Meditaţia de bază: cum se 

9 

practică 

Cei mai mulţi practicanţi stau pe podea, pe o pernă 
mică şi umflată. Iau poziţia clasică a lotusului (sau a semilo- 

tuşului). Dacă acest lucru nu este posibil, un simplu scaun 
cu spătar drept va fi suficient. Important este să ţineţi spa¬ 
tele drept (deşi nu înţepenit sau rigid), iar capul bine 
echilibrat, cu gîtul întins. Mîinile trebuie lăsate libere în 
poală, una într-alta, sau ţinînd-o strîns pe cealaltă. Ochii 
sînt apoi închişi pe jumătate, iar săgeata gîndului este 
îndreptată spre interior. 

Acum, renunţînd la toate preocupările active (planuri, 
rezolvarea unor probleme, proiecte, speranţe şi aşa mai 
departe), ne instalăm pe deplin în acum şi aici. Relaxaţi-vă 
rapid, în stare conştientă. Aceasta nu trebuie creată. Ea 
este baza fiinţei noastre; nu avem decît să-i permitem să 
se înstăpînească peste noi. Nu trebuie să existe nici o 
strădanie sau încordare orientată spre vreun scop, ci tre¬ 
buie solicitată doar atîta energie cît să evităm să cădem 

într-o stare de somnolentă sau de reverie. 

> 

Apoi îndreptaţi-vă atenţia spre un anumit obiect. De obi¬ 
cei, se recomandă fluxul şi refluxul respiraţiei. Urmăriţi 
cum ea intră în şi cum iese prin nări sau ridicarea şi 
coborîrea diafragmei. Sau vă puteţi concentra asupra 
„cîmpului de foc“ al zonei tanden, sau zona aflată la vreo 
cinci centimetri sub ombilic — cum vă este mai comod. 

Desigur că la început — şi chiar pentru o lungă 
perioadă după aceea, de fapt — este foarte dificil să vă 
menţineţi cunoştinţa trează. îndelung obişnuită cu propriile 
obiceiuri capricioase, mintea va avea tendinţa de a rătăci şi 
va fi atrasă şi interesată de orice gînd care se întîmplă să 
apară în domeniul său — strecurîndu-se apoi în nesfîrşite 
labirinturi de reflecţii. Dar acum puteţi începe să rupeţi 
cercul vicios. Veţi fi treptat martor al unor momente cînd 

mintea este extraordinar de calmă şi limpede, cînd sufle¬ 
tul este liniştit — dar numai temporar... vechiul tumult va 
reveni inevitabil. Totuşi, nu trebuie să vă descurajaţi sau să 
vă consideraţi un meditator slab. Meditaţia reprezintă un 
domeniu în care judecata sau competiţia sînt cu desăvârşire 
excluse. Reveniţi doar la practica fundamentală, de urmărire 
a respiraţiei, şi perseveraţi cu răbdare. De asemenea, nu vă 
lăsaţi atraşi de acele momente minunate de calm şi limpezime 

si nu vă străduiţi să le recreaţi. Revenirea lor va fi inhibată 
> » » 

de ataşamentul sau încordarea voastră. Nu trebuie decît 
> 

să continuaţi, făcînd tot ce este posibil. De fapt, se spune, 
în mod tradiţional, că există cinci piedici care zădărnicesc 
progresul meditaţiei. Ele sînt dorinţa senzuală, reaua-voinţă 
(aversiunea), lenea, agitaţia, supărarea şi îndoiala. 

Shamatha poate elibera puteri paranormale, cunos¬ 
cute ca siddha. în general, acestea sînt: capacitatea de a 
vindeca, de a citi gîndurile sau caracterele oamenilor, de a 
prezice viitorul, de a ridica, în funcţie de dorinţă, tempera¬ 
tura corpului, de a păşi pe apă, de a multiplica la nesfîrşit 
trupul şi aşa mai departe. S-a subliniat mereu, totuşi, că 
acestea reprezintă produse secundare ale practicii spiri¬ 
tuale şi nu obiective ale acesteia; iar dacă apar, trebuie să 
evitaţi cu grijă să fiţi seduşi de ele. Asemenea puteri pot 
duce prea lesne la îngîmfare şi la complexul puterii. 

De asemenea, este posibilă intrarea în dhyana sau în 
samapatti, aşa numitele stări de transă şi absorbţii informe. 
Acestea sînt opt stări psihice tot mai rarefiate, în care per¬ 
cepţiile senzoriale şi gîndurile sînt progresiv eliminate, iar 
conştiinţa devine tot mai subtilă pînă cînd nu rămîne 
decît cel mai mic reziduu. La apogeul sistemului, practican¬ 
tul poate, într-adevăr, pătrunde într-o a noua absorbţie Niro- 

dha-samapatti (încetarea totală a gîndului şi conştiinţei) 
care constituie experienţa unei fericiri similare Nirvanei, 
putînd dura pînă la şapte zile. 

Unii practicanţi îndeplinesc cu asiduitate Shamatha, 
în scopul de a intra în dhyana sau samapatti, iar manua¬ 
lele recomandă folosirea anumitor obiecte ale concentrării 
(kasina), precum discurile colorate. Dar, deşi toate aces¬ 
tea pot fi interesante, ele pot constitui o altă capcană. 
Sedus de extazul trăit în acele stări subtile, practicantul 
poate fi cu uşurinţă lipsit de motivaţie pentru a înainta 
spre adevăratul scop al proiectului spiritual, Iluminarea 
însăşi care nu poate fi atinsă decît prin Vipashyana. 

în Vipashyana, sau Meditaţia interioară, calmul şi 
concentrarea create în Shamatha sînt folosite pentru o cerce¬ 
tare de adîncime a esenţei reale a lucrurilor. 

Observaţia si analiza intensă a fenomenelor întîlnite 
» > 

vor revela, după cum este scris în textele clasice, că toate 

sînt supuse faţă de duhkha, anitya şi anatman; sînt în 

mod inerent dureroase sau nesatisfăcătoare, trecătoare si 

lipsite de atman, sau sine, sau, mai simplu: „tot ce se 

naşte moare si nu este sine“. Aceasta nu este doar o teo- 
> > 

rie, ci şi o profundă înţelegere existenţială care este puri¬ 
ficatoare şi eliberatoare totodată. Şi, în plus, se spune că 
ea permite accesul la Necondiţionat: la Nirvana. 

Deoarece celor mai mulţi dintre noi nu le place să se 
confrunte cu ei înşişi cinstit, atunci cînd începem să ne deschi¬ 
dem mintea prin meditaţie, o mare cantitate de lucruri 
uitate sau reprimate — ceea ce Jung ar numi aspecte ale 
laturii noastre întunecate, sau obscure — se vor ivi adesea în 
conştiinţă, deranjîndu-ne uneori. Dacă se întîmplă aşa ceva, 
trebuie să reflectaţi din nou asupra acestui material, nefiind 

atraşi de el, pe de o parte, dar nici încercînd să îl supri¬ 
maţi sau să-l înlăturaţi cu violenţă, pe de altă parte. Căci, 
iată, aveţi şansa de a încerca o extrem de eficientă terapie 
psihică. Dacă îi permiteţi cu ospitalitate să se instaleze şi 
să rămînă în conştiinţă, oricît de întunecat şi de penibil ar 
fi, el va dispărea în timp, foarte natural. Veţi afla atunci 
adevărul care spune că marile voastre sperietori — cele 
mai adînci spaime, sentimente de vinovăţie şi dureri, cele 
mai supărătoare probleme, nu sînt mai reale decît rouă 
dimineţii. Conştiinţa le va evapora precum soarele. 


Meditaţia asupra bunăvoinţei 
iubitoare 

Deşi în comparaţie cu tehnicile dezvoltate ulterior, 
cele folosite în budismul fundamental sînt relativ simple şi pa¬ 
sive, există şi unele forme foarte active. De exemplu, este 
posibilă folosirea ca obiecte de concentrare în practica 
Shamatha aşa-numitelor Brahma Vihara sau „Adăpostu¬ 
rile cereşti". Viharele includ bunăvoinţa iubitoare (maitri), 
compasiunea (karuna), bucuria altruistă (mudita) şi stăpînirea 
de sine (upeksha). Practicanţii occidentali moderni cultivă în 
special revărsarea lui maitri asupra persoanelor cu pro¬ 
bleme — şi, în cercuri tot mai mari, asupra întregii lumi 
chinuite de duhkha. 

Iată un citat tipic din sutre : 

„O, călugări, priviţi la călugărul cu mintea 
plină de bunăvoinţa iubitoare ce pătrunde 
mai întîi un domeniu, apoi un al doilea, apoi 
un al treilea, al patrulea, la fel în sus, în jos 

şi jur-împrejur; şi peste tot, identificîndu-se 
cu toate, el pătrunde întreaga lume cu spiritul 
său plin de bunăvoinţă iubitoare, cu mintea 
larg deschisă, dezvoltată, nelimitată, liberă 
de ură sau răutate." 1 

Am participat şi eu la o şedinţă de meditaţie, la care 
călugărul ce o conducea ne-a sugerat să ne orientăm spre 
noi înşine bunăvoinţa iubitoare. Ne-a explicat mai tîrziu 
că a făcut asta deoarece multor occidentali nu le place 
propria persoană — şi dacă nu ne place de noi înşine, cum 
ne-ar putea plăcea alţii, ca să nu mai vorbim de a-i iubi ? 

Deşi această practică implică în mod clar un element 
de concentrare, ea are ca scop generarea anumitor gînduri 
şi sentimente, astfel că poate depăşi puţin ceea ce puriştii 
privesc ca fiind meditaţia. Cu alte cuvinte, acest procedeu are 
formă, pe cîtă vreme despre adevărata meditaţie s-ar 
putea spune că nu are nici o formă sau aproape nici una. 
Şi totuşi, în şcolile timpurii ale budismului — şi, în cele 
ulterioare — textele despre meditaţie enumeră lungi liste 
de obiecte asupra cărora mintea calmă şi concentrată este 
încurajată să reflecteze profund. 

Meditaţia budismului 

9 

Mahayana 

Desigur că budismul Mahayana are obiective destul de 
diferite de cele ale şcolilor timpurii. Adepţii Mahayanei 

1 Buddhist Dictionary, Ven. Nyanatiloka, ediţie revizuită şi adăugită, 
Kandy, 1972, p. 44. 

aspiră la un contact la fel de profund cu adevărul Shunyatei, 
al Golului, făcînd mai curînd din acesta principalul obiect 
al meditaţiei decît din căutarea încetării (nirodha) prin 
obţinerea unei cunoaşteri existenţiale de profunzime a 
adevărului duhkha — anitya — anatman. De asemenea, ei 
încearcă să dea naştere unor calităţi de bodhisattva, astfel 
încît să poată acţiona efectiv în Samsara, pentru a uşura 
suferinţa fiinţelor sensibile. Si cu toate acestea, metodele 
de meditaţie ale celor mai multe şcoli Mahayana se bazează 
în principal pe Preocupare şi Shamatha-Vipashyana. 

De exemplu, primii maeştri ai şcolii Yogacara folo¬ 
seau metoda clasică a exerciţiului de Preocupare al lui 
Buddha — din nou, fără a-1 limita la meditaţia pe 
pernă — cu toate că au operat adaptări subtile care să se 
potrivească scopurilor şi concepţiilor lor. în conformitate 
cu marele Vasubandhu, în vreme ce primii budişti sînt 
preocupaţi doar de propriile trupuri etc., bodhisattva se 
preocupă atît de corpurile lor, cît şi de ale altora etc; şi 
astfel, ei exersează nu doar pentru a cultiva detaşarea, „nici 
pentru lipsa ataşării, nici pentru prezenţa sa, ci pentru o Nir¬ 
vana care nu are nici un sălaş." 1 Vasubandhu considera că 
meditaţia trebuie precedată de exerciţii preliminare de natură 
intelectuală, destinate să ofere practicantului o perspec¬ 
tivă asupra naturii de „construit" mintal al lumii fenome¬ 
nale. De asemenea, factorii-frînă trebuie înlăturaţi prin 
folosirea anumitor antidoturi, iar calităţile pozitive trebuie 
cultivate. 


1 Madhyantavibhagabhasya, Vasubandhu, capitolul 4, traducere în lb. 
engl. de Ştefan Anacker în Mahayan Buddhist MeditaUon, ediţia M.Kyota, 
Honolulu, 1978, pp. 106-107, p. 91. 

Maeştrii fondatori ai şcolii T’ien-t’ai, apărută în China 
şi ai cărei adepţi consideră Lotus Sutra ca Summa 
învăţăturilor lui Buddha, aveau, de asemenea, propriile 
viziuni distincte asupra Shamathei şi Vipashyanei. Chih-i 
(secolul al şaselea) susţinea că practica Shamatha (în chineză 
,,duh“) poate oferi imagini din interiorul Shunyatei, dar de o 
natură imperfectă, izolată şi pasivă. Aceasta putea fi corec¬ 
tată prin practica Vipashyana (în chineză ,,kuan“) care, 
printre altele, ar oferi o mai bună perspectivă a adevăratei 
firi a lucrurilor şi ar genera compasiunea practică a unui 
bodhisattva. împreună, chih şi kuan ar putea da naştere 
înţelepciunii pline de compasiune, în care toate fenome¬ 
nele sînt înţelese ca nefiind nici reale, nici ireale. 

Şcoala T’ien-t’ai era renumită pentru practicile ei me¬ 
ditative, clasificate în conformitate cu o schemă graduală, 
bruscă şi perfectă. Erau totodată descrise patru feluri de a 
atinge samadhi sau concentrarea unifocală. Acestea erau : 
meditaţia timp de nouăzeci de zile asupra unui obiect adec¬ 
vat (de exemplu, Buddha), înconjurarea unei statui a lui 
Buddha-cuprins-de-compasiune, Amitabha, timp de 
nouăzeci de zile şi/sau invocarea Numelui său Sfînt; 
nouăzeci de zile de exerciţii de şedere şi de plimbare, care 
urmăreau să îndepărteze toate impurităţile şi concentrarea 
asupra Golului şi a altor caracteristici ale realităţii Ultime. 


Meditaţia Tărîmului Pur 

J 

La prima vedere, şcoala religioasă a Tărîmului Pur ar 
putea părea că are puţin de a face cu meditaţia. Adepţii 
săi susţin că în epoca întunecată în care trăim putem spera 
să obţinem puţin prin propria noastră strădanie. Tot ce 

putem face este să ne supunem milei lui Buddha ceresc, 
Amitabha. Acolo unde „puterea sinelui" nostru (în japo¬ 
neză jiriki) este neputincioasă, „cealaltă putere" a lui (în 
japoneză tariki) ne poate salva, asigurîndu-ne renaşterea în 
Tărîmul Pur Sukhavati. 

O mare parte a învăţăturii Tărîmului Pur, transmisă în 
Occident, este de sorginte japoneză, fiind reprezentată de 
şcolile Jodo şi Jodo-shin, ce pun accentul în primul rînd 
pe Nembutsu: repetarea numelui lui Amitabha (în japoneză 
Amida). Se presupune că o asemenea practică linişteşte 
gîndurile şi stabileşte calmul mintal, preocuparea şi 
concentrarea. 

Mai înainte, în China, acolo unde budismul Tărîmului 
Pur şi-a intrat pe deplin în drepturi, unii dintre primii 
maeştri foloseau metode mult mai complicate de medi¬ 
taţie, precum vizualizarea lui Amitabha şi a Tărîmului său 
Pur, şi chiar tipuri de meditaţie neformală, considerate a 
genera stări meditative la fel de profunde ca acelea din 
practicile altor şcoli, ca de exemplu şcoala Zen. 

Meditaţia Zen 

9 

Şcoala Zen, cunoscută în China sub numele Ch’an, 
poate fi considerată o şcoală a meditaţiei. Dispreţuind pe 
faţă învăţătura scripturilor (deşi bine înrădăcinată, de 
fapt, în filozofia Yogacara sau Pranaparamita) şi alte 
practici (precum îndeplinirea ritualurilor, recitarea scriptu¬ 
rilor şi aşa mai departe), ea accentuează pătrunderea 
directă de către individ a propriei naturi. Cei dintîi 

maeştri Zen nu recomandă în mod special meditaţia în 
poziţia şezînd; pătrunderea directă poate fi realizată şi 
susţinută în viaţa de fiecare zi. Totuşi, chinezii şi japonezii 
de mai tîrziu accentuează importanţa meditaţiei şezînd 
(zazen) şi a realizării cît mai multor meditaţii — atît ziua, 
cît şi noaptea. Aceasta este, după maestrul japonez 
Dogen, „poarta din faţă a Buddha-dharmei“ şi „nu doar 
practica unui buddha sau doi; toţi buddha şi strămoşii 
urmează acest drum“. Hakuin, alt maestru japonez, 
susţine că toate celelalte practici revin la meditaţia şezînd 
şi că „prin meritele unei singure şederi, practicantul 
distruge nenumăratele păcate acumulate. 1 ' 1 

Legenda spune că Zen s-a născut în India, dar el a deve¬ 
nit ceea ce este în China dinastiei T’ang. Dintre aşa numi¬ 
tele „Cinci Case“ ce au înflorit atunci, doar două au 
supravieţuit pînă în prezent, dar acestea au fost transmise 
cu succes în Occident, prin Japonia. Ele sînt Lin-chi (în 
japoneză, Rinzai) şi Ts’ao-tung (în japoneză, Soto). 

Meditaţia Soto Zen (Shikan-taza) este de obicei practi¬ 
cată în faţa unui perete gol. Metoda internă — pedanţii o 
vor numi desigur „non-metodă“ — este în mod esenţial 
informă. Dogen, cel ce a transmis învăţăturile şcolii din China 
în Japonia, declară că zazen nu învaţă practicarea 
concentrării. Ea nu este o introspecţie. Nu este meditaţia 
asupra răului sau binelui. Nu este nici un fel de strădanie 

1 The Song of Meditation, Hakuin Zenji, traducere în lb. engl. de Tre- 
vor Leggett în A first ZenReader, Rutland şi Tokyo, 1960, p. 67. 

conştientă. Nu trebuie să ai speranţe. Nici măcar să devii 
buddha nu trebuie să doreşti. 

„Meditaţi ferm şi gîndiţi-vă, negîndindu-vă. 

Cum să vă gîndiţi negîndindu-vă ? Negîndi- 
rea, aceasta este arta zazen." 1 

Aici practica şi realizarea nu sînt separate. Chiar şi 
numai a şedea înseamnă a fi buddha. „Exersarea minţii 
începătorului este ea însăşi întreaga realizare." Dogen, 
care văzuse nu mai puţin de două mii de călugări exersînd 
astfel, zi şi noapte, în marile săli de meditaţie ale dinastiei 
chineze Song, continuă: 

„Recomand, prin urmare, discipolilor 
(...) să îndeplinească zazen şi să persevereze 
pe această cale, bazîndu-se pe învăţăturile 
strămoşilor buddha, sub îndrumarea unui 
profesor, fără să facă distincţie între 
începători şi avansaţi, şi fără să fie preocu¬ 
paţi de obişnuit sau de sacru." 2 

Pe de altă parte, meditaţia în tradiţia Rinzai este oare¬ 
cum mai militantă. Practicanţii stau aşezaţi în şiruri 

> ii» 

drepte, faţă în faţă. încep probabil cu o urmărire a respi¬ 
raţiei de tip Shamatha sau cu un exerciţiu de numărat, 
pentru a instala calmul şi concentrarea. Apoi se dedică în 
mod tradiţional, cu un efort concentrat, practicii koan. 


1 Rules for Zazen (Zazen-gi), traducere în lb. engl. D.Welch şi K.Ta- 
nahshi, în Moon in a Dewdrop\ Writings ofZen Maşter Dogen editată de 
K. Tana hashi, UK edition Shaftesbury, 1988, p. 30. 

2 Ibid, p. 152. 

Ghicitorile koan (în chineză kuang-an) sînt, în gene¬ 
ral, bazate pe relatări ale unor situaţii din viaţa reală, cu 
care primii maeştrii şi-au iluminat discipolii. Acestea au fost 
adunate în mari antologii, precum Hrisovul stîncii albastre 
sau Poarta fără poartă, pe măsură ce, în timpul dinastiei 
chineze Song, Zen a început să piardă din vitalitatea şi 
forţa iniţiale. Aceste ghicitori formalizate, avînd acum 
ceva din semnificaţia precedentului în jurisprudenţă, sînt 
şi astăzi oferite practicanţilor de Zen Rinzai. în cursul unor 
întîlniri regulate (sanzen), gîndindu-ne îndelung şi pro¬ 
fund la ele, discipolul va încerca să dea un „răspuns" pro¬ 
fesorului, numit de obicei în Japonia „roshi", sau 
„maestru venerabil". Apoi, roshi va verifica autenticitatea 
soluţiei. Orice răspuns, care aduce cît de puţin a concep¬ 
tualizare sau născocire, va fi respins fără milă. Dacă, în 
schimb, discipolul prezintă o soluţie acceptabilă, lui sau ei i 
se recunoaşte o veritabilă „înaintare", sau satori. Dar acesta 
este numai începutul. Pentru aprofundarea înţelegerii 
este necesar mai mult efort. Cu alte cuvinte, o dată ce a 
fost creat un grad de calm, claritate şi concentrare, exer¬ 
ciţiul koan constituie un procedeu de confruntare perpe¬ 
tuă a discipolului cu problema ultimă a naturii proprii. 

O relatare clasică a practicii intensive koan este oferită 
de Hakuin, cel care a revitalizat Zenul Rinzai japonez. La 
douăzeci şi patru de ani, în timp ce stătea la templul 
Eigan, el s-a confruntat zi şi noapte cu ghicitoarea-koan 
„Mu“ („Nu"), uitînd să mănînce sau să se odihnească. 


„Deodată am simţit o mare îndoială. Era 
ca şi cum aş fi fost îngheţat în mijlocul unui 
strat de gheaţă ce se întindea pe zeci de mii 
de mile... Eram inconştient de orice alt scop 

sau intenţie si doar Mu rămăsese... Această 
» » 

stare a durat cîteva zile.. Atunci, s-a întîmplat 
să aud sunetul clopotului din templu şi deodată 
am fost pe deplin transformat... Toate 
îndoielile mele de dinainte dispăruseră, ca şi 
cum gheaţa se topise. Am strigat cît am 
putut: «Minunat, minunat. Nu există nici un 
ciclu al naşterii şi morţii prin care trebuie să 
trecem. Nu există nici o Iluminare ce trebuie 
căutată...» Mîndria mea se înălţa precum un 
munte maiestuos. Mi-am spus cu îngîmfare : 

„în ultimele două-trei sute de ani, nimeni nu 
ar fi putut realiza o «înaintare» atît de minu¬ 
nată ca aceasta." 1 

Din nefericire, maestrul său a respins toate acestea ca 
fiind derivate din studiu, nu din intuiţie. 

„Tu, biet demon de vizuină !“ l-a batjocorit el, desigur, 
spre amărăciunea lui Hakuin. 

Hakuin s-a dăruit cu aceeaşi asiduitate altei koan, 
doar pentru a ajunge la acelaşi rezultat umilitor. Apoi, 
într-o zi, el şi-a luat vasul de pomeni şi a mers într-un oraş 
din apropiere, unde a fost bătut de un nebun. Ciudat lucru, 
acest eveniment a produs iluminarea : el a pătruns înţele¬ 
sul şaradelor koan care îl uimiseră pînă atunci. Dar, din 
nou, maestrul nici nu a aprobat, nici nu a negat cele spuse 
de el, deşi a încetat să îl numească „demon de vizuină". 
Atunci, Hakuin s-a întors pentru a-1 ajuta pe bătrînul 
Nyoka, profesorul său, care era bolnav. Au urmat şi alte 

1 Zen Maşter Hakuin: Selected Writings , traducere în lb. engl. P.B Yam- 
polsky, New York, 1971, pp.118 şi urm. 

„înaintări", dar abia la treizeci şi doi de ani, la templul 
ruinat Shoin din Hara, şi-a desăvîrşit cunoaşterea. A dat 
atunci un strigăt şi a izbucnit în lacrimi, ajungînd la 
concluzia că „la urma urmei, nu este deloc un lucru 
simplu să studiezi Zen cu un profesor." 


Interogarea intensivă: un 
exerciţiu practic 

Mintea este mai întîi calmată şi limpezită. Oricît de bine¬ 
venit este acest lucru, el nu este, aşa cum ar trebui să fie 
deja clar, scopul meditaţiei. Trebuie să avansăm mai pro¬ 
fund, pînă la esenţa făpturii şi să punem întrebarea ultimă : 
„Ce este aceasta ?“ 

Mînuiţi întrebarea ca pe paloşul unui samurai. Tăiaţi 
adînc, căutînd nucleul: „Ce e aceasta ?“ iar şi iar, „Ce e 
aceasta ?“, „Ce e aceasta ?“ 

Nu aveţi nici un pic de milă, continuaţi să priviţi adînc 
în misterul celei mai profunde întunecimi. Nu căutaţi un 
răspuns conceptual şi nu speculaţi; nu deviaţi şi nu 
amînaţi cercetarea ; priviţi şi întrebaţi acum, chiar în clipa 
aceasta : „Ce e aceasta ?“ „Ce e aceasta ?“ 

Meditaţia tantrică 

f 

Tantra budistă urmăreşte producerea Iluminării 
foarte rapid, prin mijloace yoghine specifice. Totuşi, după 
propriile învăţături, ea nu este potrivită pentru oricine. 
Obţin calitatea de a o putea practica doar anumiţi candi¬ 
daţi, care au exersat îndelung şi cu succes, dobîndind o 

O mandata 

perspectivă profundă a Shunayatei (Golului) şi care, de 
asemenea, au obţinut o mare parte a calităţilor unui 
bodhisattva. Atunci, aceştia pot stabili legătura cu un 
guru care îi va iniţia în mandala (împrejurimea sacră a 
templului zeităţii alese de ei — yidam). Ritul de iniţiere 
(abhisheka) pe care îl execută guru îi permite discipolului 
să îndeplinească o serie de ritualuri şi practici specializate 
(sadhana), dintre care multe implică lucrul cu aspecte 
obscure ale psihicului. Aici există anumite pericole. Astfel 
că, atît pentru a-i proteja pe cei nepreveniţi, ca să nu se 
„ardă“, cît şi pentru a evita coruperea învăţăturilor, Tantra 
este înconjurată de un văl de mister, de jurăminte şi 
alte precauţii. 

Tantra budistă cunoaşte un întins panteon de yidam 
(zeităţi). Unele sînt binevoitoare, ca Avalokiteshvara, 
bodhisattva al Compasiunii, în forma feminină tibetană 
Tara şi Manjushri, bodhisattva al înţelepciunii, mînuitor al 
paloşului diamantat care îndepărtează toate deziluziile. 
Altele, precum Yamantaka, Mahakala şi Chakrasamvara, 
sînt neînduplecate. Toate s-au dezvoltat probabil din 
străvechi zeităţi indiene non-budiste. De exemplu, Chakra¬ 
samvara reprezintă o transformare budistă a lui Shiva, 
zeitatea hindu ascetic-erotică a morţii şi regenerării. 

în măsura în care Tantra implică meditaţia, aceasta 
presupune o solidă bază a Preocupării şi Shamatha-Vipas- 
hyanei (cunoscute în tibetană ca Shine-Lhatong). Date fiind 

O zeitate mînioasă 

toate acestea, propriile practici distincte implică vizuali¬ 
zarea creatoare, îndeplinită pînă la nivelul unei perfecţiuni 
de expert. De exemplu, discipolul va învăţa să creeze forma 
zeităţii alese din bija sau sămînţa mantra care întruchipează 
esenţa divinităţii respective, bija fiind, la rîndu-i, creată din 
Golul propriei minţi. Imaginea zeului trebuie să fie realizată 
foarte amănunţit şi colorată după modelele arhetipale. 

Practicantul de yoga tantra urmăreşte să obţină, în 
cele din urmă, calităţile de iluminare ale yidamului său — 
care sînt, de fapt, propriile-i calităţi înnăscute de ilumi¬ 
nare. Dacă în cazul zeităţilor benigne acest lucru este de 
înţeles, probabil că el e, de departe, mult mai greu de conce¬ 
put în privinţa celor mînioase, descrise în iconografia tra¬ 
diţională ca fiinţe extrem de fioroase, cu ochii injectaţi şi 
colţi de foc, etalînd lanţuri de cranii, purtînd în mînă 
cupe-craniu şi pumnale şi fiind înconjurate de jerbe de 
foc. Unele se împerechează pline de pasiune cu soţiile lor 
shakti — simbol atît al uniunii dintre înţelepciune şi 
îndemînare, cît şi al extazului Iluminării produs de unire. 
Căci, conform budismului, asemenea energii pasionale şi întu¬ 
necate, cînd sînt purificate, posedă şi calităţi înălţătoare. 

La apogeul Tantrei budiste tibetane se află Tantra 
Yoga Supremă (Anuttara Yoga Tantra) care are două 
etape. Scopul celei dintîi, Treapta Generării, este de a 
exersa transformarea stării celor morţi, a celei interme- 
diare şi a naşterii. Aceasta îl pregăteşte pe yoghinul Tan¬ 
tra pentru Treapta Desăvîrşirii, unde va lucra cu trupul 
subtil, ce constă dintr-un număr de centri (ceakra) şi 
canale (nadi) prin care circulă o energie eterică (lung), 
în fiinţele nerefăcute, din cauză că aceste canale sînt 
încîlcite, circulaţia energiei eterice este compromisă. în 




MEDITAŢIA 


147 


schimb, yoghinul va orienta în mod conştient energia 

direct prin punctele ceakra către „stropul" infinitezimal 

(bindu) aflat în inima ceakrei. Gîndirea va purifica şi va 

separa corpul subtil de cel carnal. Gîndirea discursivă este 

instantaneu eliminată şi survine starea iluminării primordiale. 

Evident, astfel de practici sînt foarte diferite de cele 

informe pe care le descoperim, de exemplu, în Zen. Există, 

totuşi, şi în tradiţia tibetană practici informe, în special Maha- 

mudra (Marele Sigiliu) şi Dzogchen (Suprema Perfecţiune), 

deşi acestea sînt înscrise în sisteme graduale care cuprind 

si exerciţii formale. 

> > 

După cum spune „Cîntecul lui Lodro Thaye“, un text 
al şcolii de budism tibetan Karma Kagyu : 

„Deoarece în vederea Mahamudrei 

Analiza nu foloseşte, 

înlătură cunoaşterea zămislită de minte, 

Deoarece nu-i nici un chip de a opri un gînd 

în meditaţia Mahamudrei, 

Părăseşte meditaţia intenţionată." 1 
> > » 

Nu se poate obţine prin urmare nimic prin Mahamu- 
dra; practicantul devine instantaneu una cu tărîmul lumi¬ 
nos al firii (Dharmata non-dualistă). Dzogchen, care se 
poate să fi suferit influenţe ale Zenului chinez timpuriu, 

este asemănător. Deşi în mod tradiţional este o doctrină a 
> > 

şcolilor de budism tibetan Nyingma, el este predat într-un 
mod transsectar de către profesorul Namkai Norbu, maestru 

1 The Rain of Wisdom , traducere în lb. engl. de Nalanda Translation 
Committee, Boulder, 1980, p. 90. 

din Tibetul Oriental, care trăieşte acum în Italia. După re¬ 
latarea profesorului Norbu, Dzogchen este o „învăţătură 
care are în vedere natura originară intrinsecă a fiecărei per¬ 
soane." 1 El numeşte această stare „Prezenţă", iar practi¬ 
cantul serios se străduieşte s-o descopere în propria minte. 
Astfel, abandonînd traiul „distras", el va rămîne în Prezenţă, 
în mijlocul zbuciumului vieţii cotidiene. 

Dezvoltări viitoare 

în prezent, cei mai mulţi meditatori budişti occidentali 

exersează în conformitate cu tradiţiile devenite clasice ale 

> 

şcolilor orientale specifice de care se simt atraşi. Au 
existat totuşi experimente încununate de succes, ce au 
combinat metodele meditaţiei tradiţionale si tehnicile 

» » j 

psihoterapeutice ale Occidentului modern. Cele din urmă 

sînt extrem de utile în cazul blocajelor sau al problemelor 

care împiedică desăvîrşirea nivelului ego-ului — adică, 

nivelului individualităţii mature si autonome — iar 
> > 

primele ajută foarte bine în cazul fazelor supraegotice: 
fazele conştiinţei aflate mai presus de treapta eului. 

Un început promiţător a fost făcut mai cu seamă în 
Statele Unite, în ce priveşte studierea serioasă, academică 
a diferitelor metode tradiţionale — „disciplinele conştiinţei", 
cum sînt ele cunoscute în jargonul domeniului — precum 
şi a lumii psihospirituale a conştiinţei în care acestea operează. 

1 The Crystal and the Wayof Light: The Teachings of Namkhai Norbu, 
editată de John Shane, Londra, 1986, p. 12. 

în fine, se speră că, pe măsură ce meditatorii devin tot 

mai eficienţi, va urma o fază de experimente şi inovaţii, poate 

combinînd tehnici de meditaţie ale diferitelor scoli si tradiţii. 

> » » » 

Desigur că, mai mult dedt orice altceva, acest fapt ar constitui 
o garanţie a vitalităţii continue a meditaţiei budiste. 




8. PRINCIPALELE SCOLI 
SI TRADIŢII ’ 

9 9 


Budismul Theravada 

Trăgîndu-şi rădăcinile din prolifica şcoală Sthavirava- 
da, apărută în India după moartea lui Buddha, adepţii The- 
ravadei (sau „Drumul celor Bătrîni“) susţin că tradiţia lor este 
adevărata depozitară a învăţăturilor şi practicilor profe¬ 
sate de către Sakyamuni însuşi. Prin urmare, ea constituie 
în viziunea lor un pol nemişcat al ortodoxiei şi tradiţiei, în 
mijlocul amestecului de două mii cinci sute de ani de 
schimbări si evoluţie. Totuşi, alţii vor contrazice această 
opinie, argumentînd că Theravada este ea însăşi o dezvol¬ 
tare ulterioară şi că, în consecinţă, nu poate reclama nici 
un fel de prioritate specială. 

Oricare ar fi adevărul problemei, Theravada supra¬ 
vieţuieşte azi ca o tradiţie vie în Sri Lanka, Birmania si 
Thailanda, de unde s-a transmis în Vest. Canonul pali 
constituie încă o parte semnificativă a bazei scripturale şi, 

de asemenea, limba pali, mai mult decît sanscrita, este 
folosită pentru imnuri şi alte scopuri liturgice. Există o activă 
tradiţie a erudiţiei şi a meditaţiei în pali. în Est, în vreme ce 
călugării-cărturari tind să se apropie de templele şi 
mănăstirile unde există posibilităţi să-şi ducă activitatea, 

meditatorii devotaţi caută mai curînd locuri retrase. 

> 

Aceşti „călugări de pădure“ pot locui în mănăstirile 
mărginaşe ori singuri, în peşteri sau colibe, precum cea 
dintîi Sangha (comunitate). Unii rătăcesc din loc în loc, 
primind ca mîncare sau adăpost tot ceea ce li se oferă... sau 
nu. Aceasta este considerată o formă de penitenţă (dhutanga) 
extrem de utilă pentru înlăturarea impurităţilor. 

Ca semn al renunţării lor la valorile lumeşti, călugării 
şi călugăriţele îşi rad tot părul de pe faţă şi cap şi poartă 
tradiţionalul veşmînt ocru sau portocaliu. Avînd în vedere 
că s-au dedicat unei vieţi de sărăcie şi cerşit, ei au puţine 
lucruri, dar esenţial este vasul în care mirenii pot pune 
mîncarea. De asemenea, ei fac jurămînt de castitate, iar cei 
mai scrupuloşi dintre ei nu poartă cu sine şi nu se ating de 
bani. Toţi se străduiesc din greu, pentru a nu lenevi sau a 
irosi energia, dintr-o prea mare îngăduinţă faţă de sine, 
dormind, de exemplu, sau dedîndu-se pălăvrăgelii gra¬ 
tuite. Fiind tot timpul constrînşi de numeroase precepte 
şi reguli, ei trebuie să fie în mod constant atenţi la ceea ce 
fac şi să poată accepta un mare număr de îngrădiri. Şi ie¬ 
rarhia este importantă. Cînd se adresează superiorilor — 
adică celor primiţi în ordin înaintea lor — călugării 
trebuie să se încline şi să le arate respectul cuvenit. 

La mănăstirea britanică Theravada pe care o vizitez, 
călugării se trezesc foarte devreme — la ’p atru dimi- 

neaţa — şi se îndreaptă spre camera-altar, unde cîntă un 
timp, înaintea unei mari imagini aurite a lui Buddha, apoi 
se aşază într-o meditaţie tăcută. în conformitate cu regu¬ 
lile, li se permite să mănînce doar din zori şi pînă la amiază. 
Iau deci un mic dejun, constînd din terci de orez şi ceai. 
Apoi sînt împlinite treburile domestice, iar cîţiva călugări 
pleacă prin împrejurimi după pomană (în pali, pindapad), 

luîndu-si vasele de cerşit. Cum mîncarea dăruită de mire- 
> > 

ni este preparată în bucătăria mănăstirii de către fraţi 
mireni (anagarika) şi alţi laici, acest obicei oriental ar 
putea fi considerat inutil. Totuşi, el este păstrat din res¬ 
pect pentru tradiţie şi, de asemenea, pentru ca cei din 
comunitate să poată păstra legătura cu localnicii. Masa 
principală a zilei are loc înainte de ora douăsprezece, iar 
apoi urmează o perioadă de odihnă înainte de începerea 
muncilor de după-amiază. Tîrziu, spre seară, se bea un 
ceai, plus anumite „leacuri" permise precum brînza sau 
ciocolata neagră. Apoi, la şapte şi jumătate, înapoi în 
camera-altar, pentru alte imnuri şi meditaţii tăcute. Pe la 
ora nouă, călugării sînt liberi să se culce, dar trebuie să fie 
gata de sculare din nou cînd clopotul va bate ora patru. 

Această austeră rutină cotidiană continuă an de an, 
punctată doar de perioade de retragere, cînd comunitatea 
se adună pentru o practică mai intensivă. Unii călugări 
sau călugăriţe se retragsolitarisaupomescîndhutanga („peni¬ 
tenţă") menţionată anterior, cînd rătăcesc din loc în loc, 
către Vest, de obicei, întovărăşiţi de un frate laic sau de 
un mirean. De asemenea, pot face vizite la şcoli sau societăţi 
budiste locale, precum şi în alte locuri, pentru a ţine discur¬ 
suri (în pali, desana) şi/sau a conduce meditaţia. 

în această comunitate, oricine doreşte să îmbrace rasa 
monahală trebuie mai întîi să slujească o perioadă „de 
probă", de cel puţin un an, ca „anagarika". El (sau ea) îşi 
rade faţa şi capul, îmbracă o robă albă şi trăieşte călăuzindu-se 
după opt precepte — adică Cele Cinci (vezi capitolul 
şase) plus altele trei: să nu mănînce la timpul nepotrivit, 
să se abţină de la dans, cîntat, vizionarea spectacolelor, de 
la purtatul de podoabe, de la folosirea parfumurilor sau 
cosmeticelor; şi să nu doarmă pe un pat înalt sau luxos, 
în plus, el sau ea va fi încurajat(ă) să adopte vreo şaptezeci şi 
cinci de reguli de etichetă. 

O dată ce şi-a încheiat perioada de anagarika, bărbatul 
poate cere să i se înmîneze preceptele monastice — în 
număr de două sute douăzeci şi şapte, deşi doar vreo 
douăzeci au o semnificaţie practică astăzi — în cadrul 
unei ceremonii ţinute înaintea retragerii anuale a ploilor 
(Vassa), într-un spaţiu consacrat (sima). Va putea apoi să 
poarte veşmîntul ocru (sau portocaliu). în schimb, o femeie 
nu poate deveni cu adevărat călugăriţă (în pali, bhikkhu- 
ni), pentru că ordinul acestora a încetat să mai existe efec¬ 
tiv ; ea poate însă să adopte jurămîntul unei Dasa Sila Mata 
sau Soră a Celor Zece Precepte ; asta este ceea ce se înţelege 
prin termenul de „călugăriţă". Aceasta se petrece în cadrul 
unei ceremonii din sala-altar în timpul căreia ea schimbă 
roba albă cu una maro. După aceea, ea e călăuzită de cele 
opt precepte înşirate mai sus, dintre care al şaptelea, refe¬ 
ritor la dans, cîntat şi aşa mai departe, este împărţit în 
două, plus un precept adiţional care îi interzice să atingă 
banii, aurul şi argintul. Ea va accepta, de asemenea, nume¬ 
roase reguli de pregătire. Patru dintre acestea, cunoscute în 

pali ca Păcatele Parajika, sînt considerate deosebit de 
serioase si oricine le-ar încălca ar fi exclus din ordin, fără 
a i se mai permite să revină. Acestea privesc relaţiile 
sexuale, crima cu premeditare, furtul deliberat şi pretenţia 
de a poseda puteri paranormale. Toate regulile sînt repe¬ 
tate de către întreaga comunitate de două ori pe lună, în 
zilele Uposatha. 

O existenţă îngrădită de atîtea reguli, care restrîng 
dramatic libertatea personală şi âuto-exprimarea, ar putea 
părea un orizont foarte sumbru. Totuşi, mulţi dintre cei 
care au trăit-o efectiv au povestit că, după străduinţele 
iniţiale, au început să se simtă, de fapt, mai liberi — elibe¬ 
raţi în special de povara sinelui şi de nesfîrşitele lui 

conflicte si solicitări. Aceasta duce uneori la izbucnirea 
> 

unei mari bucurii şi la un sentiment de seninătate. Desigur, 
dacă viaţa i se pare nepotrivită, un călugăr sau o 
călugăriţă poate pleca oricînd, înapoindu-şi veşmintele 
instructorului, deşi, acest fapt fiind privit ca un pas extrem 
de serios, ei vor fi mai întîi sfătuiţi şi rugaţi să mai aştepte, 
înainte de a lua o decizie finală. Faptul de a fi plecat, 
totuşi, nu exclude pe nimeni de la o încercare de a fi 
admis din nou în ordin. 

Relaţia tradiţională dintre călugării Theravada si laici 
este una de simbioză utilă. Mănăstirea reprezintă centrul 
spiritual al localităţii în care se află situată. Aici trăiesc şi 
exersează călugării, iar laicii pot veni să stea retraşi 
pentru o perioadă sau pentru o scurtă vizită. Zilele 
Uposatha — cele cu lună plină şi pătrar — precum şi 
sărbătorile, adună mari mulţimi de credincioşi mireni care 
vin cu dana (daruri), inclusiv mîncare, pe care le oferă 

călugărilor şi călugăriţelor. După aceea, poate avea loc o 
masă comună si, de obicei, e multă veselie. Va exista si o 
anumită latură ritualică : intonarea unor imnuri din Scrie¬ 
rile pali este des întîlnită; de asemenea, exprimarea unei 
binecuvîntări, un discurs al abatelui, eventual o perioadă 
de reflecţie tăcută şi recitarea celor Cinci Precepte. Cele 
Trei Adăposturi pot fi, de asemenea, invocate atunci cînd, 
conduşi de călugări, laicii vor intona formula pali: 

„Buddham saranam gacchami; 

Dhammam saranam gaccham; 

Sangham saranam gacchami 

repetată de încă două ori, mai întîi cu prefixul „dvu- 
tiampi", iar apoi cu „tatiampi“. Acest mod de a te adăposti 
constituie un rit important, care afirmă sau reafirmă cre¬ 
dinţa cuiva în Buddha, Dharma şi Sangha. Este, deci, un 
fel de confirmare budistă. De asemenea, el este deschis 
diferitelor niveluri de interpretare: de exemplu, la un nivel 
îti poţi afirma credinţa în existenta istorică a lui Buddha 
Sakyamuni, la un altul îţi poţi exprima credinţa şi încrede¬ 
rea în propria natură de buddha : buddha cel dinăuntru. 

De asemenea, la mănăstire sînt îndeplinite diverse 

ceremonii pentru a sărbători rituri ale trecerii: naşterea, 

căsătoria si moartea. 

> 

Principalele sărbători Theravada includ celebrarea 
naşterii lui Buddha, Iluminarea, Parinirvana — numite 
Wesak în tradiţia srilankeză şi Vaisakha Puja în thai — în 
seara cu lună plină din mai şi Kathina în octombrie sau 

noiembrie, care marchează sfîrsitul celor trei luni de 

7 » 

retragere a ploilor, cînd călugării se închid în mănăstire 
pentru practica intensivă. în timpul Kathinei, laicii aduc 
daruri speciale pentru Sangha, mai ales material pentru 
veşminte călugăreşti. 

Există o şcoală de gîndire care susţine că practica ade¬ 
vărată este posibilă doar pentru cei acceptaţi în Sangha. 
Totuşi, în ultimii ani, au existat în Vest încercări încunu¬ 
nate de succes de a pune bazele unei practici laice inten¬ 
sive, utilizîndu-se o anumită tehnică de meditaţie. Deosebit 
de influente au fost sistemele „notării" şi „ştergerii" pro¬ 
movate de Mahasi Sayadaw şi U Ba Khin, care au fost ex¬ 
tinse cu succes în Occident de către Joseph Goldstein, 
Sharon Salzburg, S. N. Goenka şi alţii. 

Budismul tibetan 

Budismul tantric din Tibet nu ar putea adopta o poziţie 
care să contrasteze mai puternic cu Theravada. Cînd unii 
călători, familiarizaţi doar cu Şcoala sudică, l-au întîlnit 
pentru prima dată, au crezut că, dacă era cu adevărat 
budism, atunci nu putea reprezenta decît o decădere a 
standardelor stabilite de Buddha. 

A păşi într-un templu tibetan înseamnă a te confrunta 
cu culori primare, crude — roşu, albastru, verde, 
muştar — cu aromele amestecate ale tămîiei puternice şi 
ale lămpilor cu ulei; cu zeităţi blînde şi mînioase, desenate 
pe pergamente ce atîrnă de pereţi sau pictate chiar pe 
aceştia ; cu un bogat amestec de figurine aurite şi obiecte 
votive. Dacă sînt prezenţi lama, se poate auzi zumzăitul 

monoton, gutural al imnurilor lor amplificat periodic de 
zgomotul cacofonic al talgerelor şi de bocetul trompete¬ 
lor din os sau al altor instrumente. Sînt aici sugestii ma¬ 
gice şi misterioase, care seamănă cu ceva înăbuşit şi pe 
jumătate uitat în profunzimile făpturii noastre. Nu e deci de 
mirare că budismul tibetan este cea mai populară formă a 
budismului prezentă în Occidentul de astăzi, cu excepţia 
cultului Nichiren care se dezvoltă cu repeziciune. 

Izolarea lor pe Acoperişul Lumii le-a dat tibetanilor 
posibilitatea de a păstra Mahayana şi budismul tantric al In¬ 
diei mai mult de o mie de ani şi de a crea o cultură spirituală 
bogată. Din nefericire, în 1960, comuniştii chinezi âu 
simţit nevoia să-i „elibereze" pe aceşti oameni de sclavia 
imperialismului occidental. în ciuda faptului că acolo 
practic nu exista nici un occidental — şi, în mod cert, nici 
urmă de imperialist — chinezii au mers înainte... şi au de¬ 
venit ei înşişi imperialişti, răstumînd guvernul a ceea ce 
fusese pînă atunci o naţiune efectiv autonomă; şi colo- 
nizînd-o, jefuindu-i bogăţiile naturale şi minerale, i-au 
transformat, de fapt, pe tibetani în nişte străini în propria 
lor ţară. Aceştia s-au împotrivit „eliberării" şi cînd, în 
sfîrşit — şi într-o manieră sîngeroasă — chinezii au 
desăvîrşit anexarea, în 1959, zeci de mii de tibetani au fu¬ 
git în exil în India. Distrugerea budismului din Tibet a 
fost încheiată în timpul Revoluţiei Culturale (1966-1976). 

Şi totuşi, aceste evenimente violente şi distrugătoare 
au avut şi un rezultat pozitiv: ele au făcut, pentru prima 
oară, accesibile occidentalilor bogăţiile spirituale ale 
budismului tibetan. După 1959, lama — inclusiv Sfinţia sa 

dalai lama — au început să viziteze Vestul şi au fost 
create centre de budism tibetan; cel dintîi fiind Samyd 
Ling, fondat în zonele depresionare ale Scoţiei, în 1967, 
de către doi lama Karma Kagyu: Akong Rinpoche şi 
Trungpa Rinpoche. Au urmat altele, şi putem afirma azi 
că patru şcoli importante sînt bine stabilite în Occident: 

Şcoala Nyingma 

Nyingmapa 1 sau adepţii tradiţiei, datînd încă de la pri¬ 
ma răspîndire a budismului în Tibet, tind să fie chiar mai 
anarhici decît Sarmapa („Cei noi“), mai puţin înclinaţi spre 
monasticism şi, în mod sigur, mai înclinaţi spre magie. Ei îl 
venerează în mod special pe maestrul tantra Padmasam- 
bhava (guru Rinpoche), sosit iniţial din Oddiyana, în ceea 
ce este azi Valea Swat, din Pakistan. După ce a învins 
forţele oculte inamice, el a transmis cu succes budismul în 
Tibet în secolul al şaptelea. Se pare că acest mare siddha 
nu şi-a făcut cunoscută întreaga doctrină în acele timpuri, ci a 
ascuns cu abilitate o parte a ei — aşa numitele terme sau 
„tezaure" — atît în locuri identificabile geografic, cît şi 
„în spirit", astfel încît ele să poată fi descoperite mai 
tîrziu, cînd oamenii vor fi mai bine pregătiţi să înţeleagă 
adînca înţelepciune conţinută în ele. Clasificarea generală pe 
care şcoala Nyingma o impune propriei învăţături tinde să fie 

1 Sufixul -pa desemnează o persoană. Astfel, un Nyingmapa este o per¬ 
soană care aparţine şcolii Nyingma, Forma occidentală a pluralului, folo¬ 
sită astăzi în mod popular, se referă la un număr de oameni sau, în acest 
caz, la adepţii şcolii. 

uşor diferită de cea a altor tradiţii şi optează pentru un 
sistem cu şase trepte tantra în locui unuia cu patru. UI ti- 
mul maestru al şcolii, Sfinţia sa Dudjom Rinpoche. un 

lama căsătorit, a murit în Franţa în 1987. 

’ » 

Şcoala Sakya 

A fost o vreme, în timpul secolelor al doisprezecelea 
şi al treisprezecelea, cînd înalţi lama ai şcolii Sakya, care 
îşi trage numele de la marile „cartiere generale" mona¬ 
stice din sudul Tibetului, erau regii vasali ai Tibetului 
aflat sub stăpînire mongolă. înainte ca soarta să-i ducă 
spre declin, această şcoală s-a bucurat de o mare influenţă 
spirituală. Ciclul meditaţional şi doctrinar esenţial îl 
constituie Cărarea şi rodul ei, o operă de sistematizare atît 
a învăţăturilor Sutra (deci, pre-tantrice), cît şi a celor tan- 
trice, atribuită maestrului indian din secolul al nouălea, 
Virupa, şi bazată pe Hevaira Tantra. Aceasta este o pre¬ 
zentare ezoterică şi exoterică în acelaşi timp. După cum 
susţine Ngakpa Jampa Thaye (David Stott): 

„Punctul de vedere filozofic care structu¬ 
rează Cărarea şi rodul a este noţiunea insepa- 
rabilităţii Samsarei dc Nirvana... Se spune : 
«Părăsind Samsara, vei ajunge Ia Nirvana.» 

Spiritul însuşi, uniunea Luminii şi a Golului, 
este rădăcina Samsarei şi a Nirvanei. Cînd 
este umbrit, el ia forma Samsarei, cînd e eli¬ 
berat de ceată este Nirvana. Cheia calităţii 
» > 

de buddha, sursă ultimă a bucuriei tuturor 
fiinţelor, se află în înţelegerea acestui fapt." 1 

Urmînd cărarea, se pare că se poate atinge stadiul Ilu¬ 
minării într-o singură viaţă. Şcoala Samsara are acum 
două subsecte: Ngor şi Tshar. Şeful său suprem este Sfinţia 
sa Sakya Trizin, născut în 1945 în Tibet, dar stabilit în nordul 
Indiei. 


Şcoala Kagyu 

Misticismul practic, mai degrabă decît erudiţia 

cărturărească, este ceea ce caracterizează şcoala kagyu — 

„kagyu" însemnînd literal „porunca transmisă". 

Hagiografia ne povesteşte că unul dintre maeştrii ei 

fondatori indieni, Naropa (1016-1100), şi-a dedicat o 

mare parte a primei părţi a vieţii erudiţiei, ajungînd în 

cele din urmă în înalte funcţii la marea universitate mona- 

» 

stică din Nalanda. Viziunea unei femei bătrîne i-a revelat 
atunci tristul adevăr că toate cunoştinţele pe care le 
dobîndise erau doar material intelectual arid, nu 
cunoaştere supra-raţională a inimii. Efectul a fost trauma¬ 
tic ; aceasta l-a împins pe Naropa la un pas de sinucidere. 
El a fost totuşi salvat, întîlnindu-şi propriul guru, Tilopa 
(983-1069), care primise el însuşi învăţătura de la unul 
dintre cei dintîi buddha, Vajradhara. De-a lungul unei pe¬ 
rioade de doisprezece ani, Tilopa l-a supus pe Naropa unui 
sever curs de pregătire tantrică. 

1 Introduclion to The History ofthe Sakya Tradition. de Chogay Trichen 
Bristol, 1983, p. X. 

După suprimarea celei dinţii răspîndiri a budismului 
în Tibet de către crudul rege Langdarma, o generaţie de 
tibetani a strîns aur, plecînd în India, pentru a obţine 
învăţături şi texte. Aceştia erau lotsawa („traducători'*). 
Unul dintre ei, Marpa (născut în 1012) a călătorit de trei 
ori şi a studiat cu Naropa, precum şi cu alţi mari maeştri. 
Printre învăţăturile primite, se aflau şi aşa numitele „Cele 
Şase Yoga ale lui Naropa şi Mahamudra". Cele Şase Yoga 
includ şi Tumo, care are ca efect secundar generarea unei 
asemenea cantităţi de căldură fizică, încît nişte prosoape 
ude aşezate pe trupul yoghinului, la 0°C, se vor usca 
rapid. Malţamudra, „Marele Sigiliu", este, pe de altă 
parte, o practică foarte puternică, oferind un acces direct 
la tărîmul luminos al firii — sau Dharmata. 

Revenind în Tibet, Marpa s-a dedicat unei vieţi 

obişnuite de fermier si de om de familie. Cel mai cunoscut 

> > 

discipol şi moştenitor al tradiţiei kogyu a fost Milarepa 
(1052-1135), care a trebuit să fie şi el supus unui foarte 
sever curs de pregătire, din cauză că se complăcuse fără 
rost în magia neagră. Nedevenind niciodată călugăr şi 
evitînd instituţiile, Milarepa a ajuns să reprezinte îndrăgi¬ 
tul prototip al yoghinului independent care îşi urmează 
propria cărare spirituală firească în locuri singuratice. 
Datorită austerităţii lui, el a dobîndit multe puteri minu¬ 
nate şi, într-o anumită ocazie, a reuşit să înfrîngă un preot 
al religiei Bon într-o luptă magică pentru posesia muntelui 
Kailas, marele munte sacru din vestul Tibetului. A fost, de 
asemenea, poet. 

Cel mai influent discipol al lui Milarepa a fost „Doctorul 
din Takpo", Gampopa (1079-1153), autorul textului clasic 
Giuvaerul eliberării. Discipolii lui au dat naştere la trei 

subşcoli kagyu: Drug, Drigung şi Karma. Ultimul şef al 
Karmei Kagyupas, Gyalwa Karmapa al şaisprezecelea, a 
murit în Chicago în 1981, nu înainte însă de a vedea 
şcoala transmisă cu succes în Vest. Meritul pentru aceasta 
aparţine în mare măsură operei lui Chogyam Trungpa 
Rinpoche (născut în 1939) care, după ce a fugit din Tibet 
şi a primit o educaţie occidentală la Oxford, a contribuit 
la edificarea unui centru kagyu în Scoţia, înainte de a se 
muta în S.U.A, unde a pus bazele întinsei organizaţii 
Vajradhatu — cu cartierul general în Boulder, Colorado, 
înzestrat cu un talent unic de profesor Dharma, la care se 
adaugă nu puţine slăbiciuni omeneşti, controversele — şi 
chiar notorietatea — l-au urmărit pe Trungpa o mare 
parte a scurtei sale cariere de profesor. 

Şcoala Gelug 

După cum sugerează numele — gelug înseamnă „vir¬ 
tuos" — aceasta a apărut ca o mişcare reformatoare, iniţiată de 
Tsongkhapa (1357-1419); cunoscut, de asemenea, ca J6 
Rinpoche), un călugăr credincios din nord-vestul Tibetu¬ 
lui. Dorind să vadă budismul tibetan revenind la puritatea 
originară a surselor lui indiene, Tsongkhapa a atacat ceea 
ce considera a fi puncte de vedere eretice, mai cu seamă 
pe acelea ale şcolii Jonang, despre ai cărei adepţi se cre¬ 
dea că îşi însuşiseră o formă a doctrinei sufletului (atman). 
De asemenea, el a accentuat importanţa unei baze a eticii 
şi, pentru călugări, a virtuţilor monastice (celibat strict, 
abstinenţă de la băutură etc.) şi a încurajat studiul, astfel 
ca practicanţii să poată dobîndi o înţelegere intelectuală 

limpede a naturii şi scopului Drumului budist. El simţea 
în mod special nevoia puternică de a obţine o susţinere din 
partea doctrinei Sutra, înaintea oricărei încercări de a trece 
în lumea năvalnică a Tantrei. 

în lucrarea Lam Rim Chervno („Marea descriere a dru¬ 
mului treptat [către eliberare]"), Tsongkhapa schiţează 
practici preliminare importante pentru nivelul de 
pregătire Sutra. Acestea includ dezvoltarea credinţei în 
guru, sau profesor, şi motivarea corectă ; meditaţii asupra 
efemerităţii şi a valorii naşterii umane, asupra karmei şi a 

suferinţei fiinţelor în cadrul celor sase destinaţii ale exis- 
» > » » 

tenţei; şi practici vizînd obţinerea de merite şi eliminarea 
„karmei negre". Practicantul este sfătuit să cerceteze şi să 
testeze învăţăturile la fiecare pas, prin intermediul raţiu¬ 
nii, dacă acestea sînt cu adevărat valoroase. în acelaşi timp, 
în opera Ngag Rim Chenmo (Marea descriere a drumului 
Mantra), Tsongkhapa se ocupă de Tantra care, ca în toate 
şcolile tibetane, constituia apogeul practicii spirituale. 

Adepţii şcolii gelug, care doresc să urmeze calea studiu¬ 
lui filozofic pînă la cele mai înalte niveluri, trec printr-un 
program special de studii superioare. Călugărului care înde¬ 
plineşte acest program şi îşi trece examenele monastice i 
se va acorda titlul de geshe. Un singur occidental a primit 
pînă astăzi gradul de geshe, dar mulţi alţii au fost acceptaţi în 
calitate de călugări şi călugăriţe şi s-au pregătit în centre 
monastice gelug atît în Est, cît şi în Vest. Vechiul sistem de 
polemici este încă practicat atît în limba tibetană, cît şi în 
engleză; de asemenea, meditaţia reflexivă asupra etapelor 
drumului treptat, precum şi tehnicile de vizualizare ale siste¬ 
mului tantric. Multe dintre aceste centre gelug sînt conduse 

de călugări — lama tibetani — şi, deşi scopul este de a 
păstra puritatea tradiţiei, mulţi lideri spirituali din zilele 
noastre încorporează elemente ale culturii occidentale, ca 
de exemplu abordări psihologice. Sînt, de asemenea, 
avute în vedere, la multe din aceste centre, nevoile mireni¬ 
lor care pot exersa atîta cît sînt în stare, în limita 
constrîngerilor vieţii zilnice. 

Principalii discipoli ai lui Tsongkhapa au fondat şcoala 
Gelug, care s-a bucurat de întîietate spirituală şi tempo¬ 
rală în Tibet din secolul al şaselea pînă în 1959. Mongolii 
au fost cei care au acordat titlul de „dalai lama“ celui de¬ 
al treilea şef al şcolii, dalai însemnînd ocean (de înţelep¬ 
ciune), şi, de asemenea, retrospectiv, pînă la Gendun-drup, 
prezumtivul nepot şi discipol al lui Tsongkhapa. Actualul 
deţinător, al paisprezecelea, este călugărul Tenzin Gyatso, 
născut în 1935, în estul Tibetului, dar trăind în prezent în 
Dharamsala, „capitala exilului", la poalele Himalayei indiene. 
Marile calităţi spirituale ale celui de-al paisprezecelea dalai 
lama, blîndeţea şi buna sa dispoziţie, precum şi modul în 
care şi-a condus poporul de-a lungul uneia dintre cele mai 
dificile perioade ale istoriei sale, susţinînd întotdeauna un 
răspuns non-violent la violenţele chineze din Tibet, i-au 
adus Premiul Nobel pentru pace în 1989. împreună cu al 
cincilea şi al treisprezecelea, el este unul dintre cei mai 
importanţi dalai lama. 


Lama în budismul tibetan 

Este greu să se supraestimeze rolul pe care îl joacă 
lama în tradiţia tibetană. Cuvîntul desemnează un guru, sau 

profesor, care poate fi un călugăr căsătorit sau celibatar, 
deşi nu toţi călugării (gelong) predică. Comentariul la 
opera lui Tsongkhapa, Temelia deplinei desăvîrşiri, arată 
că „însăşi rădăcina Iluminării constă în practica încrederii 
într-un învăţător spiritual." Şi continuă : 


„După ce ai înţeles că învăţătorul spiri¬ 
tual reprezintă sursa tuturor împlinirilor, 
dezvoltă prin strădania trupului, vorbei şi 
gîndului marea credinţă care recunoaşte 
cunoştinţele lui si care nu observă în el nici cel 

i > * 

mai mărunt defect. Aminteste-i de imensa-i 

* 

bunătate cu recunoştinţă profundă şi vene- 
rează-1; oferă-i cadouri, respectă-1 în trup şi 
în suflet şi străduieşte-te să pui în practică 
învăţăturile sale. 

Dacă majoritatea profesorilor trăiesc impecabil şi prac¬ 
tică ceea ce predică, se dovedeşte, din nefericire, că unii au 
picioare de lut. întrebat în această privinţă, Sfinţia sa dalai 
lama a răspuns unui public din Londra în 1985 : 


„Se spune că este important ca discipolul, 
înainte de a lua legătura dinamică cu cineva 
ca profesor, să înţeleagă care sînt compe¬ 
tenţele unui guru, sau lama, în conformitate 
cu ceea ce e recomandat în Vinaya (adică, în 
Disciplina), cu ceea ce este recomandat în 
Discursuri (Sutra) şi cu ceea ce este reco¬ 
mandat în Tantra. Apoi se mai spune că o 


1 The Jen’dled Staircase de Geshe Wangyal, Ithaca, N .Y., 1986, p. 62. 

persoană care doreşte să devină învăţător 
trebuie să înţeleagă în ce constau aceste 
competenţe şi să muncească pentru a le 
desăvîrşi. 

Apoi, există în sistemul mantra (tantric) 

un tip de procedură pentru maeştrii bine 

pregătiţi prin care aceştia se angajează în 

activităţi care nu sînt în mod normal admise. 

» 

Aceasta se întîmplă efectiv atunci cînd ei au 
atins stabilitatea. Ce se înţelege prin stabili¬ 
tate ? Ea este atinsă atunci cînd maestrul are 
capacitatea de a anihila în alţii pierderea sau 
lipsa încrederii pe care o pot provoca adesea 
asemenea activităţi... Totuşi, dacă un lama 
nu are această putere şi noi ne gîndim : «O, 

acestea sînt marile acţiuni ale unui înalt 
> 

lama», atunci ne aflăm într-o situaţie dificilă 
şi trebuie să ne hotărîm cum să începem..." 1 

Zen 

Originile legendare ale lui Zen merg înapoi pînă la 
Buddha. Din cauza înţelegerii limitate a majorităţii 
adepţilor lui, spune povestea, Sakyamuni a fost constrîns 
să se folosească de cuvinte şi concepte.. Existau însă şi 
învăţături mai înalte : cele neverbale, implicînd transmite¬ 
rea directă a înţelegerii, din inima învăţătorului în cea a 
discipolului, ocolind complet creierul. O astfel de 
învăţătură a avut loc atunci cînd Sakyamuni a ridicat, pur 

1 „Love, Altruism, Vegetarianism, Anger and the Responsabilities of 
Teachers" Sfinţia sa dalai lama, în TheMiddle Way, voi. 60. nr.2, p. 68. 

şi simplu, o floare, iar călugărul Kashyapa a primit mesajul 
şi un schimb de zîmbete de înţelegere a dezvăluit faptul că 
se petrecuse o profundă tranzacţie spirituală. 

Se spune că şcoala a fost transmisă în China în secolul 
al şaselea de un călugăr indian numit Bodhidharma. El a 
fost prezentat împăratului Wu, din Liang, care l-a între¬ 
bat despre sensul învăţăturii lui Buddha. „Marele gol; 
nimic sfînt“ a răspuns Bodhidharma, lăsînd să se înţeleagă 
că, înzestrînd templele şi realizînd alte acţiuni pioase, nu 
vom ajunge la împlinire, ci doar la acumularea de karma 
bună. împăratul l-a întrebat atunci: „Cine se află în faţa 
mea ?“, la care Bodhidharma a replicat: „Nu ştiu.“ 
Lăsîndu-1 perplex pe împărat, Bodhidharma s-a 
îndepărtat şi a petrecut apoi mulţi ani, meditînd înaintea 
unui perete gol, la templul Shaolin, un loc încă celebru 
pentru legăturile lui cu artele marţiale. Mai tîrziu, a înce¬ 
put să predice, fără tragere de inimă. 

Lăsînd la o parte legendele, Zen — în chineză 
Ch’an — este de fapt o dezvoltare chineză, incluzînd ele¬ 
mente ale tradiţiilor indigene, în primul rînd din taoism. 
El şi-a intrat cu adevărat în drepturi o dată cu al şaselea 
patriarh, Hui-neng (638-713) un analfabet care a fost dintr- 
odată iluminat, auzind, în timp ce vindea lemn de foc, 
recitîndu-se Sutra diamantului. S-a dus să studieze la tem¬ 
plul celui de-al cincilea patriarh, Hung-jen (601-674) şi a 
fost pus să muncească pe aria de treierat. Cînd Hung-jen a 
vrut să îşi numească succesorul, el şi-a invitat discipolii să-şi 
probeze profunzimea înţelegerii prin poeme de supunere. 
Toţi au dat ascultare călugărului-şef Shen-hsiu (600-706) 
care a însăilat în silă un poem, în care compara mintea cu 
o oglindă strălucitoare de pe care trebuie tot timpul şters 

praful (gîndului). în noaptea care a urmat, „barbarul" de 
pe aria de treierat a oferit un al doilea poem în care el 
atrăgea atenţia că, dacă natura de buddha este mereu lim¬ 
pede şi strălucitoare, „unde rămîne loc pentru praf ?“ 
Aceasta i-a dovedit lui Hung-jen că, într-adevăr, Hui- 
neng stăpînea o mai profundă înţelegere a lui Zen decît 
Shen-hsiu, dar nu a îndrăznit să-i confere pe faţă titlul, 
ştiind că acest lucru i-ar fi înfuriat pe ceilalţi călugări. I-a dat 
deci roba patriarhală pe ascuns şi i-a spus să plece imediat. 

După tradiţie, rivalitatea dintre Hui-neng şi Shen-hsiu 
a fragmentat Ch’an în două şcoli. Cea sudică, a lui Hui- 
neng, susţinea noţiunea Iluminării dintr-o dată, pe dnd şcoala 
nordică, a lui Shen-hsiu, o sprijinea pe cea treptată. Au 
apărut alte subdiviziuni şi, ulterior, au fost create cele 
Cinci case şi şapte şcoli — toate propovăduind, în primul 
rînd, doctrina Şcolii sudice. Doar două dintre acestea 
supravieţuiesc şi azi, Lin-chi şi Ts’ao-tung, care s-au transmis 
cu succes în Japonia. De asemenea, Zen s-a transmis şi în 
Coreea, unde este cunoscut ca Son, şi în Vietnam, unde s-a 
combinat cu Tărîmul Pur într-o fericită sinteză locală. 

Zenul clasic chinez (Ch’an) 

Astăzi supravieţuiesc foarte puţine elemente Zen. în 

orice caz, era de aur a scolii s-a consumat acum mai mult 

de o mie de ani, în timpul dinastiei Tang (618-907). După 

aceea, s-a formalizat şi şi-a pierdut mult din vitalitatea 

iniţială, deşi a supravieţuit — şi, într-adevăr, cu mai mult 

succes decît alte scoli — dînd ocazional cîte un maestru 
» 

remarcabil, precum Hsii-yiin, despre care se spunea, dnd a 
murit, în 1959, că avea o sută douăzeci de ani. 

Dar în ce a constat „recolta" Ch’an din timpul dinas¬ 
tiei T’ang ? 

După secole de studiere a învăţăturilor aduse din 
India, budiştii chinezi s-au simţit în fine capabili de crea¬ 
rea propriului mod de abordare a esenţei proiectului spiritual 
budist. Era evident că studiul intelectual nu putea avea ca 
rezultat decît cunoaşterea raţională stearpă şi nu „non-cu- 
noaşterea" directă şi supraraţională a inimii. Astfel, pri¬ 
mii maeştri au dat o însemnătate specială înţelegerii 
directe a naturii sinelui şi au improvizat procedee inge¬ 
nioase în acest scop — strigăte şi palme, comportament 
straniu şi replici prompte: 

„într-o zi pe cînd maestrul (Pai-chang) 
se plimba împreună cu Ma-tsu (învăţătorul 
lui), ei au văzut un stol de raţe sălbatice 
zburînd pe lîngă ei. Bătrînul a întrebat: 

— Ce sînt acelea ? 

Maestrul a răspuns: 

— Rate sălbatice. 

» 

Ma-tsu a zis: 

— Unde s-au dus ? 

— Au zburat, a răspuns maestrul. 

Atunci Ma-tsu a înşfăcat nasul maestru- 
» 

lui, care a ţipat de durere. Bătrînul a zis : 

— Mai spui «au zburat» ? 

La vorbele acestea, maestrul a avut reve¬ 
laţia." 1 
> 

1 The Sayings and Doings of Pai-chang, traducere în lb. engl. Thomas 
Cleary, Los Angeles, 1978, pp. 18-19. 

Aceasta este Iluminarea, nu într-un moment nedefinit 

din viitor, ci aici, acum, fără nici o amînare. Căci în Ch’an, 

cea mai înaltă împlinire nu înseamnă să întîrziem pînă 

cînd sîntem complet purificaţi sau pînă cînd am adunat o 

mulţime de cunoştinţe scripturale, sau am strîns un număr 

record de ore de meditaţie. 

> 

A te strădui să devii bun sau să cunoşti, chiar şi a căuta 
Iluminarea sau să devii buddha, înseamnă să îngrămădeşti 
noi piedici în calea împlinirii. Este ca şi cum ai alerga în 
întreaga lume, ca să cauţi o perlă pe care o ai în frunte. 
Aşa după cum a spus odată Huang-po unui auditoriu, citînd 
sutra: „Ceea ce se cheamă înţelepciunea perfectă 
supremă lasă să se înţeleagă că nu există cu adevărat nimic la 
care să se ajungă." 1 

Dacă este aşa, atunci cum se poate exersa ? După 
Pai-chang,în felul următor: 

„Cînd lucrurile se întîmplă, să nu 
reacţionaţi; nu vă lăsaţi mintea să se oprească 
asupra vreunui lucru; păstraţi-o mereu liniştită, 
ca vidul, şi complet pură (fără pată), astfel 
obţineţi spontan mîntuirea." 2 

Iar Huang-po: 

„Vă sfătuiesc să rămîneti constant liniştiţi 

” » > » 

şi mai presus de orice activitate. Nu vă 

1 The Zen Teaching of Huang-po, traducereîn lb. engl. J.Blofeld, retipărit, 
Londra, 1971, p,63. 

2 The Zen Teaching of Hui-hai on InstantaneousEnlightenment, tradu¬ 
cere în lb. engl. John Blofeld, retipărită, Leicester, 1987, p. 49. Hui-hai din 
cartea lui Blofeld este una şi aceeaşi persoană cu Pai-chang al lui Cleary. 

amăgiţi cu gîndirea conceptuală şi nu căutaţi 

nicăieri adevărul, căci nu trebuie decît să vă 

abţineţi de la a permite gîndirii conceptuale 

să ia naştere.*' 1 
> 

Prin urmare, domeniul budismului Zen este mintea — 
minţile noastre; căci Mintea sau Mintea lui Buddha si 
propriile noastre minţi nu sînt esenţialmente diferite. 
După cum spune Pai-chang: „Esenţa spiritului nu 
conţine nici o impuritate: este în mod fundamental per¬ 
fectă şi completă în ea însăşi.** Problema este că noi o 
pîngărim cu lăcomia şi dorinţa noastră pentru trecut şi 
viitor, dar, mai presus de toate, cu ataşamentele noastre. 
Dacă renunţăm la toate, spiritul revine la puritatea lui 
nativă, eliberat de obstacole, ca o oglindă strălucitoare 
care poate reflecta tot ce trece prin sfera sa, pentru că este 
goală. Aceasta e calitatea de buddha. Dar ea nu trebuie 
confundată cu liniştea, pur şi simplu. Aceasta este altă 
capcană. Iluminarea Ch’an nu tinde nici spre activitate, 
nici spre pasivitate. Mintea nu trebuie să se adăpostească 
nicăieri şi în nimic — nici măcar în non-adăpost. Ch’an-ul 
clasic al dinastiei Tang, nu punea accentul pe meditaţia for¬ 
mală, şeand, ca scop în sine (tso ch’an, în japoneză, zazen). 
Mai degrabă şederea calma atît mintea, cît şi trupul şi crea 
astfel „potenţialitatea interioară** pentru apariţia reve¬ 
laţiilor directe din viaţa de zi cu zi. în plus, mulţi sînt 


1 Op. cit. p. 75. 

astăzi de părere că diferenţele dintre diversele subşcoli nu 
erau deosebit de semnificative. 

Zenul japonez Soto 

T’sao-tung Ch’an a fost transmis din China în Japonia 
de Eihei Dogen (1200-1253), unde a devenit cunoscut ca 
Soto Zen. Lui i-a fost transmis de Ju-ching, stareţul mun¬ 
telui T’.ien-t’ung, un pedant al disciplinei monastice şi al 
meditaţiei concentrate într-un singur punct, efectuate şezînd 
(în japoneză Shikan-taza). Ju-ching a fost acel maestru 
Ch’an cu adevărat impresionant, întîlnit de Dogen în tim¬ 
pul peregrinărilor lui spirituale în „Marele Sung“ (China). 

Dogen devenise călugăr la vîrsta neobişnuită de 
treisprezece ani, moartea părinţilor lui, care aparţineau 
aristocraţiei, impunîndu-i cu putere adevărul efemerităţii. 
Ulterior, el a fost cuprins de „o mare îndoială 1 ' în timp ce 
studia în faimosul centru al şcolii Tendai de pe muntele 
Hiei. în Mahaparinirvana Sutra se afirma că „toate fiinţele, de 
pretutindeni, posedă natura de buddha“ ; dar, dacă aşa stau 
lucrurile, gîndea Dogen, de ce să ne mai chinuim cu exer¬ 
ciţiul ? Aceasta l-a lansat în căutarea unui adevărat profesor. 

Dogen a dobîndit Marea Iluminare în timpul retrage¬ 
rii din vara lui 1225, cînd Ju-ching a strigat: „Cînd studiezi 
cu un maestru, trebuie să laşi deoparte trupul şi mintea ; 
ce rost are somnul acesta profund şi orb ?“ Doi ani mai 
tîrziu, s-a întors în Japonia „cu mîinile goale" — cu alte 
cuvinte, fără să aducă scrieri sau relicve — dar fiind el 
însuşi un exemplu viu al învăţăturii lui Buddha. Şi-a 
petrecut restul vieţii predicînd, mai întîi în Kyoto, apoi, 

ferit de ispitele şi constrîngerile metropolelor, într-o 
regiune îndepărtată şi lipsită de confort, unde a stabilit 
templul Eihei-ji. Fiind sfătuit de Ju-ching să trăiască în 
munţii abrupţi şi văile întunecate, evitînd oraşele şi satele, şi 
să nu se apropie de conducători sau de miniştri, Dogen şi-a 
îndrumat la rîndu-i adepţii să renunţe la căutarea bogăţiei 
şi faimei, aceste eterne piedici în calea vieţii spirituale, 
dedicîndu-se în schimb din tot sufletul practicii. A fost, de 
asemenea, şi un scriitor destul de prolific, marea sa operă 
fiind Shobogenzo („Tezaurul adevăratului ochi dharma“). 
A murit în Kyoto, unde se dusese că caute ajutorul unui 
medic pentru vindecarea unei boli. 

Ideea centrală a învăţăturii lui Dogen constă în impor¬ 
tanţa acordată meditaţiei intensive, şezînd, precum şi 
noţiunii că toţi sîntem, nu potenţial, ci efectiv, buddha 
atunci cînd stăm jos. Practica şi desăvîrşirea sînt totuna şi 
imediate. Prin aceasta, se respinge implicit ideea că, în 
epoca noastră întunecată, împlinirea nu este posibilă. El a 
dezvoltat, de asemenea, unele concepţii originale, în spe¬ 
cial cea în legătură cu natura de buddha, care nu este mai 
presus de efemeritate, ci este însăşi efemeritatea. Şi, în 
fine, deşi el a predicat atît pentru călugări, cît şi pentru 
mireni, bărbaţi şi femei, el credea ferm într-o solidă bază 
monastică şi a muncit din greu pentru a o crea. 

Zenul Rinzai japonez 

Lin-chi Ch’an a fost transmis în Japonia (unde a deve¬ 
nit cunoscut ca Zen Rinzai) de către Myoan Eisai (1141- 
1215). Asemenea lui Dogen, care i-a urmat cînd s-a întors 
din China, Eisai a intrat în conflict cu puternica sectă Ten- 

dai care reuşise să obţină interzicerea sectei Zen printr-un 
edict imperial. Dar, spre deosebire de Dogen, Eisai era 
pregătit pentru compromis, aşa că în templele sale au fost 
practicate împreună ezoterismul Tendai şi meditaţia Zen. 
Deşi nu se îndoia că Zen reprezenta chintesenţa doctrinei 
lui Buddha, Eisai înţelegea că în Japonia nu venise încă 
vremea sa. Cu toate acestea, el a aşezat piatra de temelie 
deasupra căreia au putut construi următorii maeştri japo¬ 
nezi si chinezi. 

» 

Primii maeştrii Zen aveau tendinţa de a se îndrepta 
spre Kyoto, capitala imperială, iar cei chinezi, spre Kamakura, 
acolo unde se stabilise, în 1185, Şogunatul, sau conducerea 
militară. Acesta reprezenta adevăratul centru al puterii, 
căci acum clasa în ascensiune a samurailor eclipsase 
vechea aristocraţie imperială. Zen Rinzai a fost pe pla¬ 
cul samurailor, iar în Kamakura a apărut un dinamic 
luptător Zen care folosea nu acele ghicitori koan, clasice şi 
formalizate, ci unele improvizate pe loc, bazate pe un incident 
sau pe o situaţie cunoscută celui care se pregătea. De 
exemplu : ce ar putea face un samurai dacă în timp ce intră 
dezbrăcat în baie s-ar pomeni înconjurat de o sută de 
duşmani înarmaţi ? Ar implora milă sau ar muri luptînd ? 
Cum s-ar putea descurca, pentru a cîştiga fără a ceda sau a 
lupta ? 

După avîntul iniţial al perioadei Kamakura, budismul 
japonez a intrat într-un lung declin. Bucurîndu-se de 
favoarea Şogunatului, secta Zen Rinzai a supravieţuit cel 
mai mult, iar în secolele al paisprezecelea şi al cincispre¬ 
zecelea au apărut temple bogat înzestrate, mai ales aşa- 
numiţii „Cinci Munţi" din Kyoto, care reprezintă 
complexe întinse, ornamentate cu cele mai reuşite opere 

de artă. Astfel de locuri au dat naştere înaltului rafina- 

> 

ment estetic pe care îl asociem cu artele Zen. Dar pe 
ansamblu, atît atunci, cît şi după aceea, tendinţa era către 
instituţionalizare, formalizare şi reglementare de către 
stat. Pînă în timpurile moderne, au existat puţine inovaţii 
semnificative sau modificări, cu excepţia vieţii şi activităţii 

a doi maeştri: Bankei si Hakuin. 

» > 

Bankei Yotaku (1622-1693) a fost unul dintre acele 

spirite rare care au curajul să-şi descopere propria cărare 

spirituală, chiar dacă aceasta înseamnă să lovească în 

unele din convenţiile sacre. învăţătura lui este de o strălu- 
> > 

citoare originalitate şi era desigur extrem de eficientă în 
vremea sa, căci mari mulţimi, de diferite confesiuni, veneau 
să-i asculte discursurile. într-o epocă în care Zen devenise 
un privilegiu al elitei, cerînd cunoaşterea chinezei clasice, 
precum şi alte talente rare, Bankei reuşea să-i transmită 
esenţa unor oameni obişnuiţi, în termeni accesibili. Poseda, 
de asemenea, talentul de a le da ascultătorilor lui încredere 
în propria potenţialitate spirituală. Se adresa chiar şi femei¬ 
lor simple, spunîndu-le că stăpîneau spiritul lui Buddha la 

fel ca si bărbaţii. 

> > 

Născut într-o familie de samurai, Bankei a fost un 
copil destul de retras; dar apoi, a descoperit într-unul din 
clasicii confucianismului o aluzie la ceva numit „Virtutea 
strălucitoare". Aceasta l-a fascinat pînă la obsesie şi l-a 
făcut să rătăcească peste tot, în căutarea cuiva care să îi 
explice sensul acestei sintagme. Din nefericire, profesorii 
întîlniţi nu aveau o pregătire prea mare, astfel că a trebuit 
să caute răspunsul în el însuşi. Au urmat mulţi ani de 
strădanii intense, disperate chiar şi, în cele din urmă, sănăta¬ 
tea a început să i se şubrezească. Apoi, într-o zi a scuipat un 

cheag de flegmă din gît şi s-a simţit, în mod ciudat, 
refăcut. în aceeaşi secundă a înţeles că „Totul se reali¬ 
zează pe deplin în Nenăscut şi, deoarece pînă azi nu am 
putut înţelege acest lucru, m-am ostenit fără rost." 1 

Acest Nenăscut este, desigur, acelaşi „Nenăscut, Nede¬ 
venit, Necreat, Necompus" menţionat în sutre. El este, de 
asemenea, spiritul pur, strălucitor al maeştrilor Zen. Dar, 
spre deosebire de cei mai mulţi dintre ei, Bankei a ajuns la 
concluzia că nu este necesar să treci prin austerităţi şi 
asprimi prelungite pentru a-1 descoperi; totodată, el nu 
pare să se fi gîndit cu foarte multă apreciere la practica 
formală: el vorbeşte dispreţuitor de „Zenul născocit", 
care depinde de tehnici. Călugării din mănăstirile lui 
meditau — trebuie să fi făcut ceva! — dar el nu le-a 
impus obligaţii sau reguli împovărătoare. Lucrul cel mai 
important este să descoperim Nenăscutul şi el poate fi rea¬ 
lizat destul de uşor şi de-a dreptul chiar de către mireni. 
Apoi, secretul este să rămîi cu el, în mijlocul zbuciumului 
vieţii de zi cu zi. Dacă se ivesc gîndurile, ele nu trebuie să 
fie înăbuşite, nici încurajate, căci a te lăsa atras de ele 
înseamnă a schimba Spiritul Nenăscut al lui Buddha pen¬ 
tru acela al unui demon care se luptă, al unui spirit 
flămînd sau pentru cel al unei alte victime torturate de o 
karma rea. Trebuie să rămîi detaşat şi să înţelegi că gîndurile 
sînt iluzii trecătoare, fără substanţă reală. Ele vor 
dispărea cu siguranţă, lăsînd în urmă doar strălucitorul 
Spirit Nenăscut al lui Buddha — iar în funcţionarea 
minunată, fără eforturi, a acestuia se poate avea deplină 
încredere. 


1 Bankei Zen, de Peter Haskel, New York, 1984, p. 13. 

Hakuin Zenji (1686-1769) a fost un personaj complet 
diferit, care nu şi-a pierdut niciodată credinţa în rigorile şi 
austerităţile practicii dificile şi le-a încercat el însuşi pe 
deplin. Nu este de mirare că el critica abordarea laxă a lui 
Bankei, precum şi a altor secte şi şcoli, unde practica nu 
corespundea standardelor lui exigente. Adepţii chietismului, 
ai sincretismului şi ai Tărîmului Pur se alegeau cu critici 
serioase din partea lui. Pentru el, căutarea Iluminării consti¬ 
tuia o luptă eroică, pe viaţă şi pe moarte, pentru care tre¬ 
buie sacrificat orice. Există totuşi si o latură estetică, mai 
puţin aspră, în firea sa, şi aceasta se manifestă prin artele 
Zen ale caligrafiei, picturii şi poeziei. Era, de asemenea, 
preocupat de răspîndirea budismului printre oamenii 
obişnuiţi şi în acest context era pregătit să renunţe la unele 
exigenţe, fâcînd anumite concesii slăbiciuni omeneşti. 

Hakuin este considerat astăzi ca fiind cel ce a revitali- 
zat şi a reformat sistemul de pregătire Rinzai, iar in¬ 
fluenţa sa — spre deosebire de cea a lui Bankei — a fost 
de lungă durată. în mod concret, el a revizuit şi a extins 
sistemul koan, organizîndu-1 într-un program strict de 
studiu formal. „A trece" de o ghicitoare koan nu este de 
ajuns. După fiecare „înaintare" trebuie să avansezi către 
noi limite. Pentru a putea face faţă provocării, trebuie 
satisfăcute trei cerinţe: credinţă mare, îndoială mare şi 
perseverenţă mare. Este subliniată în mod special nevoia 
unei mari îndoieli, sau a .ridicării marelui balon al îndoielii", 
o stare de extremă intensitate spirituală. Ea este asemenea 
„unei perechi de aripi care te ajută să înaintezi de-a lungul 
drumului". 


„Cînd o persoană întîlneşte marea 
îndoială, în faţa ei se află, în toate direcţiile, 




178 


ELEMENTE DE BUDISM 


doar un tărîm pustiu, fără naştere şi fără 
moarte, asemenea unei imense cîmpii de 
gheaţă ce se întinde pe zece mii de mile... în 
inima ei nu există nici cel mai mărunt gînd 
sau emoţie, doar acest singur cuvînt: Mu 
(Nu). Este exact ca şi cum ne-am afla într-un 
gol complet." 1 

Am văzut deja cît de intense au fost luptele lui Hakuin 
cu ghicitoarea-koan Mu, dar fapt este că insistenţa lui l-a 
îmbolnăvit serios. Din fericire, el a reuşit să se vindece de 
această „maladie Zen, prin reorientarea energiei vitale (în 
sanscrită, prana; în chineză, chi) spre regiunea de sub ombilic 
(tanden). Aceasta este exact metoda schiţată în textele sale 
Orategama şi Yosenkanna. Aceasta aminteşte de un aspect 
alchimic al religiei Zen ce îşi trage rădăcinile din China şi 
derivă din taoism. El afirmă că practica spirituală înmagazi¬ 
nează energia vitală şi o foloseşte pentru a ajunge la Ilu¬ 
minare. 


Zenul coreean (Son) 

Caracteristicile acestuia sînt destul de diferite fată de 

» 

cele ale ramurii japoneze. Este nu doar mai puţin marţial 
şi formal, ci şi puţin mai „terestru". Accentul se pune, de 
asemenea, pe Vinaya şi atît ordinul bhikshu, cît şi bhiks- 
hunii au supravieţuit. Călugăriţele îşi au propriile lăcaşuri, 
iar statutul lor nu este inferior, din punct de vedere mate- 

1 The Zen Maşter Hakuin: Selected Writings traducere în lb. engl. P. B. 
Yampolsky, New York, 1971, pp. 144-145. 

rial, celui pe care îl au călugării. în general, Son păstrează 
ceva din savoarea Ch’an-ului clasic şi, într-o mică măsură, a 
fost transmis Occidentului contemporan. 

Cînd a fost pentru prima dată adusă în Coreea, din China, 
tradiţia Rinzai a întîmpinat rezistenţă locală. Aceasta nu 
a înăbusit-o, dar a fortat-o să asimileze elemente ale altor tra- 
diţii. în consecinţă, din ordinul Chogye, fondat de Chinul 
(1158-1210), s-a născut o tradiţie Zen sincretică. între 
secolul al treisprezecelea şi jumătatea celui de-al douăze¬ 
cilea, budismul a fost eclipsat de confucianism, dar 
ordinul Chogye a reapărut în 1945, la sfîrşitul lungii ocu¬ 
paţii japoneze, ca o revărsare a spiritului naţionalist. 

Practica monastică din Coreea cuprinde trei elemente 
importante: studiul, meditaţia (Son) şi imnurile (un element al 
Tărîmului Pur). în mănăstiri există săli separate pentru fiecare 
dintre aceste activităţi, iar călugăriţele şi călugării sînt li¬ 
beri să se specializeze în acel domeniu care li se pare mai po¬ 
trivit. Studiul se concentrează mai ales asupra documentelor 
Zen şi a sutrelor Nahayana, imnurile, pe repetarea numelor 
lui Buddha şi Bodhisattva, iar meditaţia, pe şedere şi practica 
koan sau hvvadu. De obicei, un călugăr sau o călugăriţă va lucra 
pe o hwadu, o întrebare tip koan, de-a lungul întregii perioade de 
pregătire, oel mai probabil, ea este enigma ultimă: „Ce este 
aceasta V ; călugării şi călugăriţele se adună laolaltă în timpul 
iernii şi al verii, două-trei luni, pentru a medita. 


Zen în Occident 


în cea mai mare parte a acestui secol a existat un trafic 
dus-întors : occidentali care mergeau în Japonia, ca să stu- 

dieze Zen-ul şi profesori japonezi care veneau în Vest. 

Rezultatul a fost că atît tradiţia japoneză Rinzai, cît şi Soto 

s-au transmis aici si si-au stabilit numeroase centre. 

» » 

în Occident, s-a puse accentul mai ales pe promovarea 
practicii laice, deşi s-au organizat şi forme de monasticism 
sau cvasimonasticism japonez, cu „călugării" şi „călugăriţe" 
căsătoriţi. Totuşi, peste tot, centrul creativităţii este zendo, 
sau sala de meditaţie, care este de obicei un model de 
ordine şi simplitate, în stil japonez, cu un altar la capătul 
cel mai îndepărtat şi cu şiruri drepte de zafus, sau perne de 
meditaţie, aşezate faţă în faţă de-a lungul unei nave centrale 
goale. Aici au loc în mod regulat şedinţe de meditaţie, pre¬ 
cum şi perioade de recluziune intensivă, numite sesshin. 
Urmînd tradiţia, discipolii Soto stau cu faţa la perete şi se 
dedică practicii lor de „simplă şedere", în timp ce stu¬ 
denţii Rinzai stau fată în fată si, dacă li se cere de către 
profesor, se confundă în studiul koan. Din cînd în cînd, un 
oficial se plimbă prin sală, cu un băţ numit keisaku. Medi¬ 
tatorii care devin somnolenţi sau îşi pierd tonusul muscu¬ 
lar, pot cere să fie plesniţi puternic peste muşchii umerilor. 
Este, de asemenea, posibil să fie intonat un imn, ritmul fiind 
bătut într-un mokugyo sau „peşte de lemn"; se execută 
multe plecăciuni şi se respectă un formalism impersonal. 
Totul este reglementat prin dispoziţii stricte, iar acest lucru 

conferă atmosferei o nuanţă de severitate si hotărîre. 

> > 

Din cauza tradiţiilor de transmitere directă si moste- 

> > » 

nire, maestrul sau profesorul Zen — care poate purta tit¬ 
lul de roshi (maestru venerabil) — continuă să aibă un rol 
esenţial în Zen-ul occidental. Discipolii trebuie să aibă dis- 

cuţii regulate cu el (sau ea), iar în timpul acestora, poate fi 
stabilită o relaţie destul de puternică. Profesorul ideal tre¬ 
buie să fie capabil să observe modul în care progresează 
discipolii, blocajele lor şi să-i îndemne şi impulsioneze 
înainte. Desigur, acest rol e învestit cu o cantitate aprecia¬ 
bilă de putere — ale cărei origini se află în modelele feu¬ 
dale — şi, din nefericire, de acest fapt au abuzat unii 
profesori nu prea bine pregătiţi, ceea ce a dus la crize 
foarte serioase în cîteva centre occidentale. 

Tărîmul pur 

Despre Buddha Shakyamuni se spune că s-a salvat sin¬ 
gur, „doar prin propriile-i eforturi", iar această înclinaţie 
către autosusţinerea spirituală se află în întregul budism, 
încă veţi auzi oamenii de azi spunînd : „Trebuie s-o faci 
singur. Nimeni nu o poate face pentru tine“, ceea ce este 
corect, dar nu complet adevărat. Căci credinţa şi 
devoţiunea se nasc întotdeauna în sufletul omenesc, cre¬ 
dinţa însemnînd să crezi că o putere exterioară poate ajuta 
spiritualitatea individuală, iar devoţiunea — o profundă re¬ 
cunoştinţă faţă de sursa acelui ajutor. încă din cele mai vechi 
timpuri, în budism au existat astfel de elemente. De fapt, a 
practica budismul înseamnă a dovedi credinţă (deşi, să 
sperăm, nu orbească) în acea tradiţie. A te pleca în faţa ima¬ 
ginii unui buddha sau bodhisattva, a unui profesor, călugăr 
sau călugăriţă înseamnă să arăţi atît credinţă, cît şi 
devoţiune. Şi a arde tămîie, a copia şi recita scripturile, a 
ciopli chipuri, a înzestra templele şi mănăstirile, a hrăni San- 
gha şi aşa mai departe înseamnă acelaşi lucru. Asemenea 

tendinţe au devenit mai numeroase pe parcursul dez¬ 
voltării religiei înseşi, în special în timpul fazei Mahayana. 

O importantă practică devoţională era cea numită 
Buddhanusmrti (Amintirea lui Buddha). Aceasta se reali¬ 
zează aducîndu-1 pe Buddha în propria minte, recitîndu-i 
numele, vizualizînd imaginea sa şi/sau Tărîmul Pur, sau 
domeniul de activitate care poate fi sau un „spaţiu" fizic, 
sau unul transcendent, în funcţie de cît de sofisticată este 
imaginea individuală. De asemenea, este posibilă trecerea de 
la amintirea lui Buddha ca persoană fizică la un tip mai 
amorf de amintire. CSştigurile unei asemenea practici sînt 
considerabile. Poţi avea o viziune a lui Buddha sau poţi 
intra în stări meditative profunde. 

O dată cu naşterea Mahayanei, descoperim apariţia 

unui număr de culte ale unor buddha şi bodhisattva divini, 

precum Avalalokiteshvara, Manjushri, Maitreya şi Kshitigar- 

bha Fiecare are Tărîmul său Pur. Cei atraşi de aceste culte si 

» > 

le vor aminti şi le vor venera pe aceste divinităţi, în diverse 
feluri, şi le vor ruga să intervină spiritual în favoarea lor. 


Tărîmul Pur în China — 
Ching Tu 

Deşi caracterul devoţional al budismului reprezintă 
doar o trăsătură printre altele, s-au pus bazele unei ten¬ 
dinţe separatiste, iar în cele din urmă a apărut o nouă şcoală. 

Aceasta era şcoala Tărîmului Pur care s-a dezvoltat din cui- 
> 

tul lui Amitabha, Buddha Luminii Infinite. 

Cu toate că istoricii Tărîmului Pur au creat linia obliga¬ 
torie de patriarhi, care merge înapoi pînă la Buddha şi in- 

dude personalităţi indiene precum Vasubandhu şi Nagar- 

juna, fără îndoială că şcoala a atins apogeul în China Ea are la 

bază legenda povestită în Sutra Sukhavati-vyuha cea mare, 

în care un călugăr suprabodhisattva, numit Dharmakara, 

care va deveni ulterior buddha Amitayus („Viaţa 

nesfîrşită“ — un aspect al lui Amitabha) a jurat să creeze 

un Tărîm Pur de o splendoare neîntrecută şi să nu accepte 

suprema Iluminare pînă cînd toate fiinţele muritoare care 

o doresc nu vor fi renăscut acolo. Morţii cei credincioşi se 

> > 

vor naşte din muguri de lotus în acest Tărîm Pur, Paradisul 
Vestic al lui Sukhavati, acolo unde toate pîngăririle vor fi 
repede înlăturate, iar Nirvana va fi dobîndită doar într-o 
singură viaţă. 

Această legendă îi făcea pe credincioşii chinezi, adepţi 
ai Tărîmului Pur, să se afle în cea mai bună stare de spirit 
în clipa morţii, în scopul de a o porni uşor spre Sukhavati. 
Mulţi îşi alegeau ceasul morţii dinainte, făceau o baie, aprin¬ 
deau tămîie şi stăteau jos drepţi, pentru a-şi aştepta sfîrşi- 
tul, bine izolaţi de rudele nefericite care le puteau tulbura 
starea de spirit. Dar oare era acest Sukhavati un „spaţiu 
real“, un paradis cu calităţi şi podoabe concrete sau doar o 
metaforă a Uuminării înseşi ? Asta depinde, din nou, de dt de 
sofisticată este imaginea individuală. 

De asemenea, pentru tradiţia Tărîmului Pur este impor¬ 
tant vechiul mit budist „Ultimele zile ale Dharmei“ (în 
japoneză, Mappo), care susţine că, după o perioadă iniţială 
de vitalitate, Buddha-dharma va intra într-o fază de declin 
şi, în cele din urmă, se va instaura o eră întunecată, în 
care condiţiile vor fi atît de neprielnice, îndt va fi imposi¬ 
bilă obţinerea oricărui rezultat doar prin propriile eforturi 

spirituale. Tot ce poate fi făcut este să te încredinţezi milei 
unui buddha blînd, ca Amitayus-Amitabha, a cărui „Altă 
Putere" plină de compasiune (în japoneză, tariki) poate 
realiza ceea ce prin exerciţiul „Propriei Puteri" (în japoneză, 
jiriki) este imposibil. China secolului al şaselea, cu conduce¬ 
rile sale despotice, cu persecuţiile îndreptate împotriva 
budismului, cu preoţi degeneraţi şi cu pustiirea atotcu¬ 
prinzătoare, a părut o imagine fidelă a acestei ere negre 
prezise, iar cultul Tărîmului Pur a devenit, ca urmare a 
acestui fapt, extrem de popular. 

Trei dintre primii patriarhi chinezi sînt de o impor¬ 
tanţă cu totul specială: T’an-luan (476-542), Tao-ch’o 
(562-645) şi Shan-tao (613-681). 

T’an-luan a trasat cinci practici: 1) să te prosternezi în 

fata lui Amitabha si să doreşti să renaşti în Tărîmul său 
» » > > 

Pur; 2) să-l proslăveşti pe Amitabha şi să-i reciţi numele (în 
formula Namu O-mi-to-fo „Mă plec în faţa lui Amita¬ 
bha") ; 3) să juri că vei renaşte în Tărîmul său Pur; 4) să-l 
vizualizezi pe Amitabha şi Tărîmul său Pur; 5) să transferi 
meritul propriu asupra celorlalte fiinţe. 

El credea, de asemenea, că numele Amitabha conţine 
tot ceea ce înseamnă a fi buddha şi că, deci, la fel ca expre¬ 
siile magice (dharani) ale primilor budişti, recitarea 
numelui în formula O-mi-to-fo („Mă plec în faţa lui Amita¬ 
bha Buddha") poseda puterea spirituală ce putea asigura 
practicantului renaşterea în Tărîmul Pur. 

Tao-ch’o, care susţinea că recitarea numelui lui Amita¬ 
bha reprezintă o practică potrivită în special epocii întu¬ 
necate în care se aflau, i-a transmis învăţăturile Tărîmului 

Pur lui Sh’an-tao, care „a resistematizat gîndirea Tărîmului 

Pur şi a adus-o la cel mai înalt punct de dezvoltare în China' 1 . 1 

El este, de asemenea, autorul parabolei Celor două rîuri 

si a cărării albe. 

> 

Un om oarecare din Tărîmul Pur, călătorind spre vest, 
îşi află drumul restrîns la dimensiunile unei cărări albe, 
înguste, ce se strecoară printre două rîuri: unul cu apă şi 
altul cu foc. Din spate, este încolţit de hoţi şi de fiare 
sălbatice. Cum în toate direcţiile îl aşteaptă o moarte 
sigură, ce poate să facă, în afară de a se tîrî înainte ? Este 
încurajat de un om care îl cheamă de pe malul opus, 
spunîndu-i că va fi protejat dacă va veni cu „sinceritate şi 
bună-credinţă". El continuă să meargă şi ajunge în sigu¬ 
ranţă şi la timp pe ţărmul vestic. 

Această poveste descrie alegoric viziunea Tărîmului 
Pur asupra poziţiei omului în lume. Este o situaţie 
neplăcută şi extrem de periculoasă. Singura speranţă este să 
caute salvarea în Paradisul Vestic al lui Amitabha. Din clipa 
în care practicantul se decide să facă acest lucru cu deplină 
credinţă, ajutorul îi va veni din „cealaltă parte". 

De-a lungul istoriei sale, budismul a încercat să rămînă 
privilegiul membrilor unei elite spirituale, intelectuale şi 
sociale şi, aproape peste tot, accentul s-a pus pe mănăstiri. 
Budismul Tărîmului Pur este totuşi de un interes mai larg. 
El oferă o „practică uşoară" care poate fi aplicată în lume 
fără a deveni călugăr sau călugăriţă; şi promite oricui salva¬ 
rea prin mijlocirea jurămintelor lui Amitabha — chiar şi 
celor aflaţi încă sub puterea pasiunilor şi celor ce au 

1 Shinran ’s Gospel of Pure Faith, Alfred, Bloom, Tucson Arizona, 1965 
(retipărită 1981), p.l. 

comis delicte serioase. Mai mult, studiul şi meditaţia profundă 
sînt suspectate ca ducînd la aroganţă intelectuală şi spirituală. 

Prin urmare, Tărîmul Pur a fost prima formă democra¬ 
tică de budism, accentuînd mai degrabă umilinţa decît împli¬ 
nirea, şi, ca atare, el a devenit extrem de popular printre 
chinezii obişnuiţi. Sub auspidile sale s-au născut sodetăţi de 
credindoşi, precum Societatea Lotusul Alb, care s-a dezvol¬ 
tat într-o mişcare cu proprietăţi însemnate înainte de a fi 
interzisă, în cele din urmă. în momentele ei de glorie, fap¬ 
tele bune ale credincioşilor au inclus crearea de fadlităti 
> » 

publice (băi, hanuri, mori etc.), donarea de material pentru 
haine, copierea unor sutre şi organizarea unor banchete 
vegetariene. Călugării căsătoriţi nu erau ceva obişnuit şi, 
de asemenea, femeilor nu li se acorda un rol prea mare. 
Dintre toate şcolile care s-au dezvoltat în China în timpul 
dinastiei T’ang, doar Tărîmul Pur şi Ch’an au avut vitali¬ 
tatea necesară pentru a supravieţui marii persecuţii din 845. 
într-adevăr, în China, metodele ambelor secte erau adesea 
practicate în tandem, pentru o eficienţă dublă — „ase¬ 
menea unui tigru cu coarne". 


Tărîmul Pur în Japonia 

O dată transmis în Japonia, Tărîmul Pur s-a concen¬ 
trat şi s-a simplificat: urmele de Putere a Sinelui, inclusiv 
rămăşiţele practicii de penitenţă au fost înlăturate, şi 
accentul esenţial a fost plasat pe Nembutsu (recitarea 
numelui lui Amitabha, cunoscut în japoneză ca Amida, în 
formula Namu Amida Butsu) şi, în ultimă instanţă, pe 
credinţă pură şi graţie. Din nou, răspîndirea sa a fost favo- 

rizată de faptul că viziunea sumbră asupra lumii (Mappo) 
din Tărîmul Pur corespundea realităţilor sociale ale vieţii 
japoneze de la sfirşitul epocii Heian şi începutul epocii 
Kamakura. Războiul civil, foametea, molimele, jafurile şi 
crizele sociale, precum şi alte greutăţi i-au făcut pe oamenii 
simpli foarte receptivi la ideea că trăiau în vremuri dege¬ 
nerate şi că, deci, aveau nevoie de o metodă (sau non-me- 
todă) specială de salvare. 

Pentru Tărîmul Pur japonez, două personalităţi sînt 
de o importanţă specială: Honen Shonin (1133-1212), 
fondator al „Şcolii Tărîmului Pur“ (Jodo-shu) şi Shinran 
Shonin (1173-1262), fondator al „Adevăratei Şcoli a 
Tărîmului Pur“ (Jodo Shin-shu). 

în calitate de călugăr Tendai, Honen era sincer şi 
devotat, dar, treptat, el s-a convins că trăieşte într-o epocă 
de decădere şi şi-a pierdut speranţa de a face vreun progres 
spiritual, chiar dacă ar fi urmat practicile Amidist, aplicate 
în cadrul şcolii Tendai. Simţea că doar „practica uşoară" 
Nembutsu era eficientă. Chiar şi o singură rostire era sufi¬ 
cientă pentru a asigura salvarea, cu toate că recitarea 
continuă constituia o disciplină sănătoasă ce menţinea spiri¬ 
tul centrat asupra scopului ultim. în 1175, Honen a părăsit 
şcoala Tendai şi a început să predice în conformitate cu pro¬ 
priile convingeri. Călugăr extrem de respectat şi convingător, 
el şi-a atras mulţi adepţi, dar acest fapt a provocat invidia al¬ 
tor secte care au reuşit pînă la urmă să-i interzică mişcarea, 
în 1207, Honen a fost exilat într-o provincie îndepărtată 
împreună cu mai mulţi discipoli. I s-a permis să revină în 
capitală în 1211, un an înainte de moarte. 

Honen nu e privit ca inovator. El nu a făcut să progre¬ 
seze în nici un fel învăţăturile Tărîmului Pur dincolo de 
> 




PRINCIPALELE ŞCOLI ŞI TRADIŢII 189 

doctrina lui Shan-tao; dar el a pus bazele unei mişcări ja¬ 
poneze independente a Tărîmului Pur. 

Şi Shinran şi-a petrecut o perioadă timpurie de uceni¬ 
cie spirituală în calitate de călugăr Tendai şi, de asemenea, 

eforturile sale au condus doar la frustrare si conflict. A 

> 

ajuns să se considere un caz total disperat: stăpînit de 
pofte şi egoism, orgolios, lacom, păcătos... Pîngărit de 
toate aceste vicii, era incapabil chiar şi de un simplu act 
decent, ca să nu mai vorbim de propria salvare spirituală. 
Mai tîrziu, l-a întîlnit pe Honen şi învăţăturile Tărîmului 
Pur şi, fiindcă era convins că, oricum, era condamnat, şi-a 
spus că nu are ce pierde îmbrăţişîndu-le. în 1207, a fost 
izgonit împreună cu Honen, şi s-a căsătorit în exil — fiind în 
cele din urmă tatăl a şase copii — astfel trecînd în faza „nici 
preot, nici mirean“. Apoi, adoptînd pe deplin concepţia Ma- 
hayana, conform căreia Samsara şi Nirvana sînt totuna, el a 
respins dihotomia viaţă laică-viaţă monastică şi a propus 
ideea că, departe de a trebui suprimate, pasiunile sînt nece¬ 
sare salvării. în 1211 a fost iertat, împreună cu Honen, şi 
mai tîrziu a plecat cu familia pentru a predica în regiunea 
Kanto, unde şi-a atras o asistenţă considerabilă. în 1235, el 
s-a retras în Kyoto, rămînînd în continuare mai degrabă 
activ, continuînd să predea, să studieze şi să scrie. A murit 
în 1262, întins pe partea dreaptă, „cu capul spre nord şi 
faţa spre vest“ şi cu numele lui Amida pe buze. 

Shinran a cercetat mai în profunzime dedt Honen şi a 
ajuns la concluzia că recitarea cu voce tare din „Nembutsu“ 
nu e la fel de importantă precum calitatea fundamentală a 
credinţei, pe care o punea pe acelaşi plan cu însăşi calita¬ 
tea de buddha. Totuşi, credinţa nu poate fi creată printr-un 
efort al voinţei — prin efortul puterii sinelui. Ea este 

graţie pură: un dar oferit de Amida, pe care Shinran îl 
privea ca fiind Buddha cel Mare şi, în aspectul său amorf, 
una cu Dharmakaya cea pură. Chiar Nembutsu însuşi de¬ 
vine activ ca expresie naturală a recunoştinţei, o dată ce 
credinţa a fost dăruită. Un sentiment de inutilitate a pro¬ 
priei Puteri apare concomitent cu credinţa, dar aceasta nu 
duce la autorespingere. Dimpotrivă, îţi permite să te 
accepţi pe de-a întregul, cu tot cu vicii, căci eşti salvat în 
pofida lor. 

Există în Vest o tendinţă de a retrograda budismul 

Tărîmului Pur la nivelul unui drum spiritual inferior, un 

fel de budo-creştinism pentru sufletele simple, incapabile 

de a se conforma cerinţelor, să spunem, ale practicii Zen 

sau Tantra. Acesta e un punct de vedere greşit. Înlăturînd 

teologia şi mitologia, ceea ce Tărîmul Pur susţine este că 

trebuie să renunţăm la toate activităţile iniţiate de noi si să a- 
» » » » 

vem încredere deplină în natura-buddha din noi, per- 
miţîndu-i să funcţioneze în propriu-i fel misterios, fără 
amestec din partea spiritului cugetător. Nembutsu 
concentrează şi limpezeşte spiritul şi se îndreaptă asupra 
esenţei buddha din noi. 

Şcolile Tărîmului Pur ale lui Honen şi Shinran supra¬ 
vieţuiesc si astăzi si au fost extrem de înfloritoare la nive- 

» » j 

Iul oamenilor de rînd în Japonia. Ele evită încă 
monasticismul si toate zorzoanele, si excrescenţele vieţii 
religioase, concentrîndu-se asupra unei teologii simple a 
credinţei şi practicii Nembutsu care poate fi aplicată în 
viaţa de zi cu zi. Budismul japonez al Tărîmului Pur s-a 
transmis în Europa şi America de Nord, fără să aibă un 
succes deosebit, deşi a fost susţinut de importanţi autori 
budişti, precum D. T. Suzuki şi Alan Watts. Suzuki consi- 

dera că budismul Shin s-ar putea dovedi într-o zi cel mai 

important dar făcut de către Asia Vestului, în timp ce 

Watts, urmărind o serie de legături cu psihologia lui Jung, 

a fost foarte atras de doctrina Shin a auto acceptării şi de 

ideea că sîntem salvaţi aşa cum sîntem, „cu negi cu tot“ ; 

asemenea noţiuni prezintă totuşi unele probleme, căci, 

dacă sîntem salvaţi asa cum sîntem, de ce să ne mai chi- 

nuim să ne perfecţionăm din punct de vedere spiritual sau de 

ce să mai tindem către existenta morală ? 

» 

Nichiren 

Se vorbeşte mult azi de budism ca fiind „religia cu cea 
mai rapidă dezvoltare în Vest". Ca o ironie, ramura budistă 
care atrage cel mai mare număr de adepţi noi este conside¬ 
rată de mulţi ca cea mai puţin reprezentativă dintre toate 

şcolile budiste. Aceasta este şcoala Nichiren sau Sho-shu 
» > 

(„Adevărata şcoală Nichiren"), cea mai înfloritoare dintre 
diversele subşcoli care îşi trag rădăcinile din epoca japoneză 
Kamakura, de la un călugăr Tendai, numit Nichiren Sho- 
nin (1222-1282). Astăzi, Nichiren propovăduieşte o formă 
atrăgătoare de „budism al designerului" cu o practică cen¬ 
trală simplă, constînd din intonarea de imnuri; el atrage 
actori celebri de opere pop şi melodramă, proprietari de 
reviste şi modiste — precum şi un mare număr de tineri. 

Nichiren era el însuşi un rezultat al mediului plin de 
primejdii care îi produsese pe Honen şi Shinran. Ca şi ei, 
el s-a convins că trăieşte în epoca degenerată Mappo, dar 
fiindcă fusese primit în şcoala Tendai, era sigur că Sutra lotu¬ 
sului reprezintă adevăratele învăţături ale lui Sakyamuni 
Buddha şi că singura soluţie de salvare era credinţa deplină. 

El a ajuns nu doar să creadă că celelalte şcoli budiste 
răspîndeau învăţături şi practici inutile, ci şi că ele erau 
de-a dreptul periculoase, în măsura în care îi depărtau pe 
oameni de la Unicul Drum Adevărat. Aceasta nu însemna 
totuşi că studiul aprofundat şi meditaţia asupra Sutrei lo¬ 
tusului erau obligatorii. Titlul textului cuprindea întreg 
adevărul din Univers, fiind ca atare o întrerupere a lui Bud- 
dha Sakyamuni. Ca practică, Nichiren prescria prin urmare 
Daimoku sau psalmodierea formulei Namu-myoho-renge- 
kyo: „Glorie sutrei lotusului a adevăratei legi.“ 

Nichiren a început să adune prozeliţi din 1253 şi, încă 
de la început, în activitatea sa a existat o puternică dimen¬ 
siune politică. El denunţa neobosit celelalte şcoli — pri¬ 
vind acest demers ca pe o practică religioasă în sine; de 
asemenea, el cerea interzicerea lor de către autorităţi, 

declarînd că toate calamităţile sociale si naturale ale ace- 

> > 

lor vremuri îşi aveau sursa în ignorarea Sutrei lotusului şi 
în toleranta şcolilor heterortodoxe. Iar în 1268, cînd s-a ivit 
ameninţarea unei invazii mongole, el a avertizat că doar cre¬ 
dinţa în Lotus va salva Japonia. O asemenea sinceritate 
agresivă l-a înstrăinat, desigur, de celelalte şcoli care au 

cerut la rîndul lor autorităţilor să interzică Nichiren. A fost 

> 

atacat fizic de cîteva ori si exilat de două ori. S-a făcut, de 
asemeneea, o încercare de a-1 executa, dar aceasta a eşuat si 
nu i-a servit decît ca să demonstreze că avea dreptate. De 
fapt, toate încercările făcute pentru a-1 suprima n-au făcut 
decît să-i sporească impresia că avea de împlinit o 
misiune divină. în cele din urmă, a fost iertat şi, după ce a 
trăit o perioadă retras în munţii solitari, a murit la Ikegami. 

După moartea fondatorului, în cadrul şcolii Nichiren 
au apărut schisme, una din cauzele controverselor fiind 
relaţiile cu celelalte şcoli. Unele grupuri susţineau o apro¬ 
piere moderată, în timp ce altele erau pentru o linie dură : 
„nici să nu primim, nici să nu dăm“ (fujufuse). Nichiren 
Sho-shu aparţine cu siguranţă celor din urmă, trăgîndu-şi 
rădăcinile spirituale de la un adept al orientării dure din 
secolul al treisprezecelea numit Nikko; deşi, de fapt, el a fost 
fondat în 1937 de un educator cu spirit practic, numit Tsu- 
nesaburo Makiguchi (1871-1944). Ca mişcare cu denumi¬ 
rea alternativă Soka Gakkai (Societatea Creatoare de 
Valoare), ea a înflorit, împreună cu alte „religii noi“, după 
înfrîngerea militară din 1945, cînd japonezii au suferit o 
profundă traumă colectivă. Primul ei lider postbelic a fost 
Josei-Toda (1900-1958), care a susţinut-o cu atîta succes 
(chiar dacă într-un mod controversat), încît pe la 1960 ea 
se putea mîndri cu şapte sute cincizeci de mii de familii de 
credincioşi. Lui Toda i-a urmat Daisaku Ikeda (n. 1928) 
care, judecind după scrisorile oficiale ale mişcării, îşi 
petrecea o mare parte a timpului discutînd despre pace 
împreună cu marii lideri politici ai lumii. A pus bazele unui 
partid, Komeito („Partidul Conducerii Curate 11 ), dar acesta 
a trebuit să se despartă de Soka Gakkai. 

Nichiren Sho-shu ne învaţă că destinul se află în 

» 

mîinile noastre. Trebuie să ne asumăm răspunderea propriei 
noastre vieţi, făcînd mişcările pozitive necesare, pentru a 
ne rezolva problemele şi a ne realiza pe deplin potenţia¬ 
lul. în acest scop, practicanţii sînt sfătuiţi activ, sînt aju¬ 
taţi, susţinuţi de mişcare, sînt încurajaţi să adopte o 
practică ce constă din trei elemente ; ea cuprinde credinţa, 

studiul şi psalmodierea de imnuri. Credinţa are ca obiect 
puterea pergamentului Gohonzon, pe care este scris în 
caractere mandalice : „Namu-myoho-renge-kyo“. Origina¬ 
lul, scris de însuşi Nichiren este adăpostit de principalul 
templu Taiseki-ji, de la poalele muntelui Fuji, dar mem¬ 
brii obţin propriile copii şi îndeplinesc de două ori pe zi 
Gongyo în faţa lor. Gongyo cuprinde psalmodierea formulei 
Namu-myoho-renge-kyo, la care se adaugă fragmente 
alese din Sutra lotusului. în fine, se studiază şi cîteva 
reformulări ale doctrinei budiste, aparţinînd lui Nichiren 
şi succesorilor lui. într-adevăr, succesul în privinţa celor 
lumeşti este apreciat în Nichiren Sho-shu, deşi se spune, 
de asemenea, că el nu poate aduce o fericire de lungă 
durată. Acest lucru este posibil doar purificînd energiile 
inferioare prin ţeluri înalte. 

în prezent, Nichiren Sho-shu reprezintă un unicat 
prin modul în care evită relaţiile cu alte grupuri budiste. El 
afirmă că învăţăturile Nichiren, descrise ca „revoluţio¬ 
nare" şi deci greu de acceptat de către alţi budişti, sînt sin¬ 
gurele potrivite epocii noastre. Mai mult, aşa cum am 
văzut, însusi Nichiren nu se sfia niciodată să dea naştere 
la controverse şi să încingă spiritele. Considera că acestea 
sînt forţe creatoare. Urmîndu-1 pe fondator, aşadar, 
Nichiren Sho-shu păstrează tradiţia atragerii viguroase 
(unii ar spune agresive) de prozeliţi (shakubuku). 

Printre alte subscoli Nichiren transmise Vestului, deşi 
cu mai puţin succes decît Nichiren Sho-shu, se numără 
Reiyukai şi ramificaţia sa Rissho Koseikai; de asemenea, 
ordinul Nipponzan Myohoji, fondat de Nichidatsu Fujii 
(1885-1985), un om profund influenţat de Mahatma Gandhi. 

Călugării şi călugăriţele sale, în robe albe, au construit 
pagode ale liniştii în multe părţi ale lumii şi, de altfel, 
lucrează neobosit şi în deplină armonie cu alte grupuri 
pentru a susţine pacea lumii. 




9. ODISEEA SPIRITUALĂ A 
BUDISMULUI OCCIDENTAL 


încercarea spirituală dea afla cine sîntem cu adevărat 
este cea mai mare aventură. Este căutarea Graalului, a perlei 
nepreţuite, a căluţului de aur de la capătul curcubeului. 
Este adevărat, vieţile obişnuite sînt pline de tot felul de 
căutări şi strădanii. Totuşi, scopurile mărunte pe care le 
urmărim — bogăţie, putere, dragoste, faimă şi aşa mai 
departe — sînt false idealuri; lucruri care ne abat de la ce 
ar trebui să constituie ţelul nostru suprem. în sinea 
noastră ştim lucrul acesta, dar tot timpul ne retragem 
dinaintea provocării, speriaţi de ceea ce aceasta ne cere şi de 
ceea ce ne e teamă că ar trebui să abandonăm. Toate aface¬ 
rile frenetice ale lumii noastre nebune sînt, prin urmare, 
făcute să ne îndepărteze de adevăratele noastre idealuri. 

Este o ironie faptul că pe de o parte, inteligenţa 
umană a cercetat adîncimile spaţiului şi, pe de alta, 
minuscula lume a atomului, si totuşi, ştim încă atît de 
puţine lucruri despre cei mai apropiaţi nouă: noi înşine. 

Au existat, desigur, de-a lungul istoriei, oameni care au 
cercetat această regiune si care ne-au lăsat cărţi si hărţi ale 
ei. Dar nu prea mulţi. îi putem urma, dar nu în totalitate, 
pentru că viaţa este un labirint în perpetuă schimbare şi tre¬ 
buie să ne găsim propriile drumuri către centra Sîntem, aşa¬ 
dar, cei care conduc evoluţia. Lipsite de superficialele lor 
capcane personale, problemele noastre sînt cele ale Uni¬ 
versului — care nu este un cosmos predeterminat sau 
rigid, ci unul al experienţelor — ce se luptă să descopere o 
ieşire din impasul prezentului. Nimeni nu a călătorit în 
viitor înaintea noastră. Sîntem oamenii frontierelor. 

De obicei, trebuie să fim scosi din starea noastră de 
complezenţă, pentru a adopta atitudinea unei căutări spi¬ 
rituale. O criză devastatoare, o mare suferinţă sau oboseala 
crescîndă cauzată de drumul în cerc, de reluarea aceloraşi 
tipare tot mai lipsite de sens : aceştia sînt factorii cataliza¬ 
tori obişnuiţi. La fel s-a întîmplat şi în cazul meu, atunci 
cînd am părăsit viaţa comodă şi convenţională din Anglia, 
pentru a pleca în India, în 1971. Pentru a descoperi înţe¬ 
lepciunea şi cunoaşterea, atunci trebuia să mergi în Est. 
Azi, situaţia este alta. Există probabil un grup budist chiar 

în oraşul vostru si un astfel de centru la o distantă care se 
» » » 

poate parcurge cu maşina, într-o dimineaţă. Căci, în ulti¬ 
mii douăzeci de ani, a existat un fel de dezvoltare explozivă a 
budismului în Occident Au apărut ca ciupercile temple, 
mănăstiri şi centre, rezultatul fiind că poţi găsi azi 
cunoştinţe mai valoroase si mai uşor accesibile în Vest 

> i * » 

decît în Est care, Ia rîndul său, se îndreaptă rapid în 
direcţia unui spirit materialist posesiv. De curînd, un pro- 

fesor coreean, care vizita centrul unde locuiesc, a remar¬ 
cat, oftînd: 

— Acum trebuie să vii în Vest, ca să găseşti calmul orien¬ 
tal! 

Principala problemă cu care se confruntă, aşadar, nou- 
venitul nu este greutatea de a dobîndi cunoştinţele, ci difi¬ 
cultatea de a alege : de la care tejghea a supermarket-ului 
spiritual să cumpere ? Pe care dintre ispititoarele ramuri 
s-o alegi ? 

Ne aflăm, de fapt, într-o poziţie foarte avantajoasă. 
Dat fiind că toate şcolile şi tradiţiile importante s-au 
transmis în Vest, acum avem o viziune mult mai limpede 
a „ofertei" decît o aveau coreligionarii noştri asiatici de 
odinioară. Ne putem permite o perioadă de „marketing", 
experimentînd cu una cu alta, pentru a descoperi ce ni se 
potriveşte cel mai bine. Există, desigur, oameni care tes¬ 
tează piaţa, părăsind un „raion" ori de cîte ori apar difi¬ 
cultăţile, neconfruntîndu-se niciodată cu adevărat cu 
exigenţele budismului. La un moment dat, trebuie să ne 
încredinţăm unui anume curs şi unei practici, dar cel mai 
bine este ca acest proces să nu fie grăbit. Angajarea va 
veni de la sine, în general, atunci cînd situaţia este 
resimţită ca favorabilă, în timp ce, forţînd alegerea, pot 
apărea necazuri. Mulţi profesori şi multe grupuri sînt mai 
degrabă nerăbdători să atragă „recruţi" noi şi, uneori, 
exercită presiuni asupra nou-veniţilor pentru a li se alătura. 
Pe de altă parte, nou-veniţii îşi ghidează adesea alegerea în 
funcţie de motive false, dorind să se bucure cu orice preţ de 
consolarea de a aparţine unui grup. 

O dată angajat, feriţi-vă să fugiţi. Cînd budismul 
începe să „lucreze" cu adevărat, lucrurile se complică ade- 

sea, uneori foarte mult. De exemplu, s-ar putea să fiţi 
obligaţi să priviţi în faţă realităţi interioare, pe care ani de 
zile le-ati evitat. De asemenea, eul nu se deschide unei noi 
evoluţii fără împotrivire — şi aceasta este, uneori, 
intensă, deoarece fiecare progres implică un fel de moarte 
a vechiului eu. Şi există etape în care totul pare pierdut, 
ca şi cum aţi merge la nesfîrşit prin noroi şi zloată, sau 
cînd apar dubii şi spaime chinuitoare. Amintiţi-vă de 
noaptea petrecută de Buddha sub arborele Bodhi şi nu vă 
lăsaţi împiedicaţi. 

Pe de altă parte, nu vă temeţi să părăsiţi un grup sau 
un profesor, atunci cînd a devenit evident că aceştia au 
încetat să vă mai fie de folos. Din nou, poate exista o pre¬ 
siune subtilă sau brutală împotriva plecării, care poate fi 
stigmatizată ca trădare, lipsă de credinţă sau eşec. Dar 
ţineţi minte: Buddha Sakyamuni nu s-a temut să îşi 
părăsească profesorii atunci cînd absorbise de la aceştia 
tot ceea ce îl puteau învăţa. Nici teama că ar putea fi dis¬ 
preţuit şi batjocorit de tovarăşii săi nu l-a împiedicat să 
renunţe la practicile aspre care, hotărîse el, nu erau utile. 
Totuşi, fiţi întotdeauna precauţi: cercetaţi-vă propriile 
motivaţii, verificaţi-vă reacţiile şi sentimentele şi priviţi ce 
se întîmplă în jurul vostru, evitînd extremele : de a fi un 
critic distructiv sau un naiv cu capul în nori. Calea budistă este 
calea de mijloc — şi totul este să învăţăm. Dacă vă 
hotărîţi să părăsiţi un grup sau un profesor, faceţi-o, dacă 
este posibil, în mod cuviincios, cu recunoştinţa necesară. 

Fiţi mereu realişti, ca să nu cădeţi pradă mai cu seamă 
iluziilor de grup. O iluzie cu care se confruntă mulţi nou- 
veniţi este că religia este bună în sine, aşa încît se aşteaptă 
ca toţi oamenii şi toate instituţiile să fie complet benefice. 

De fapt, cu puţine excepţii, oamenii şi instituţiile reli¬ 
gioase sînt foarte asemănătoare celor laice. Au laturile lor 
pozitive şi negative. Fiţi deci prudenţi în această privinţă 
şi poate că atunci nu veţi fi deziluzionaţi aflînd că, de 
exemplu, profesorul vostru, deşi posedă calităţi şi talente 
indubitabile, se dovedeşte, de asemenea, a avea picioare 
de lut. 

Nu fiţi orbiţi nici de profesorii charismatici, de cei 
care au un mare număr de adepţi sau faimă, putere şi 
multe averi. Adevăraţii profesori şi-au păstrat întotdeauna 
un profil umil, trăind retras, necăutînd mulţimi sau succes 
pămîntesc. Ceea ce predicau era dificil, era pentru cei 
puţini mai degrabă decît pentru cei mulţi. Aceia care vînd 
en gros învăţături spirituale o fac adesea udîndu-le la 
rădăcină şi îndulcindu-le pentru a le face atrăgătoare. 

Fiţi, de asemenea, precauţi faţă de profesorii şi grupu¬ 
rile care exercită presiuni asupra voastră pentru bani şi 
servicii. Se spune că Dharma este mai presus de orice preţ 
şi că ar trebui oferită gratuit. Un călugăr nu cere pomană, 
ci aşteaptă tăcut. Trebuie să vă hotărîţi singuri dacă să 
contribuiţi, cînd si în măsura în care credeţi de cuviinţă. 
Totuşi, în ce vă priveşte, încercaţi să fiţi generoşi, nu în 
ultimul rînd pentru că generozitatea înlesneşte dezvolta¬ 
rea spirituală. 

La început, ne ducem la profesori şi în grupuri, pentru 
că avem nevoie de informaţii, de îndrumare şi de susţinerea 
unor oameni care gîndesc la fel ca noi. Dar întotdeauna, în 
budism, ţelul principal este să îl eliberăm pe individ, ajutîndu-1 
să devină autonom, încrezător în sine. Profesorul şi grupul 
care vă ajută în acest sens sînt, prin urmare, bine intenţio¬ 
naţi. Din păcate, există azi multe culte care nu îşi elibe- 

rează credincioşii, ci, în fapt, le zădărnicesc dezvoltarea şi 
îi lipsesc de autonomie. Aceasta se întîmplă, deoarece e 
posibil ca un guru să o ia razna şi, de asemenea, pentru că 
discipolul poate consimţi la propria exploatare sau înro¬ 
bire. Întrucît este dificil să creşti si să devii adult, există 
mereu tentaţia de a căuta părintele bun prin excelenţă, 
adică pe cineva care să ia deciziile şi să modeleze vieţile altora... 
Aceasta înseamnă să devii o oaie sau un sclav înlănţuit, 

dar este comod să fii asa ceva. Nimeni nu trebuie să 

> 

gîndească şi să acţioneze pentru altcineva. 

Păstraţi deci întotdeauna un centru de forţă si încre- 
> > » 

dere în sine. Nu vă lăsaţi „împinşi" în afara lui^ Ţineţi 
minte că, în calitate de adult, orice spuneţi, gîndiţi sau 
faceţi, cade în propria răspundere. Nu poate fi aruncat 
asupra altcuiva. Şi rezistaţi tentaţiei de a vă apropia prea 
mult de un profesor, pentru a beneficia de aprobarea sa şi 
pentru a deveni ceva în genul unui fiu sau fiice favorit(e). 
Dar nici nu păstraţi o prea mare distanţă. Există o zicală 
tibetană care spune că un guru este ca un foc. Dacă staţi 
prea aproape, vă veţi arde, dacă staţi prea departe, nu veţi 
simţi binefacerea căldurii —veţi îngheţa, de fapt. 

Un cuvînt despre ego. în cercurile spirituale din zilele 
noastre, există o puternică blamare a ego-ului, vechiul 
„eu“ fiind învinuit fără încetare pentru toate durerile 
noastre şi ale lumii. De fapt, ego-ul devine o problemă 
doar dacă a fost bagatelizat sau dacă există o dependenţă 
exclusivă de el. Un ego stabil, sănătos este o necesitate 
absolută pentru o funcţionare adecvată în lume. Fără el, nu 
poate fi realizată o dezvoltare spirituală superioară şi sigură, 
şi ne putem împotmoli în tot soiul de stări negative, îndurind 
multe suferinţe psihice— şi, cu siguranţă, nedesăvîrşin- 

du-se niciodată potenţialul. O parte a practicii poate consta 
deci în vindecarea rănilor mai vechi şi în echilibrarea gene¬ 
rală a ego-ului. în acest context, mulţi cercetători au găsit 
ca deosebit de folositoare psihoterapia occidentală mo¬ 
dernă. O dată aceasta realizată, poate începe dezvoltarea 
transegotică, adică deschiderea către ceea ce este mai pre¬ 
sus de „mine“. 

Este discutabil dacă persoanele cu adevărat „nee- 
goiste“ care nu au nici urmă de ego, pot trăi. Desigur, ne 
putem lipsi de identificarea cu ego-ul şi ne putem deschide 
transegoticului, dar mă întreb dacă ego-ul poate dispărea 
vreodată complet, atîta timp cît organismul psihofizic 
trăieşte pe pămînt — sau dacă este într-adevăr de dorit 
aşa ceva. Poate că, de fapt, ego-ul şi transego-ul există 
împreună în persoana desăvîrşită, într-un fel de armonie 
sau echilibru — dar acestea sînt pure supoziţii... 

Dacă este o mare aventură, căutarea spirituală trebuie 
să aibă şi dificultăţile sale. Nimic din ceea ce are preţ nu 
se obţine stînd acasă în siguranţă şi comod. Trebuie să ne 
avîntăm în necunoscut şi să-l înfruntăm. Există multe cap¬ 
cane de-a lungul drumului — la unele ne-am referit mai 
sus; dar, dintre toate, cea mai periculoasă este îngîmfarea 
spirituală. Aceasta este o condiţie nefericită, în care ego-ul 
este sporit, „umflat“, ca un balon. în termeni tradiţionali, 
asta înseamnă că avem de-a face nu cu o fiinţă umană, ci 
cu una stăpînită sau posedată de energii primordiale — o 
fiinţă demonică, de fapt. Aceasta se poate întîmpla din 
cauza eliberării unor imense energii spirituale, în special 
prin practica Tantra. Aceste energii nu sînt, pur şi simplu, 
bune în sine ; ele sînt neutre şi pot fi folosite pentru a ne 
ajuta să ne dezvoltăm mai presus de noi înşine, să trans- 

cendem ego-ul; dar, de asemenea, ego-ul şi le poate 
însuşi, folosindu-le în scopurile sale egoiste. Maeştrii 
(guru) şi profesorii sînt în mod special vulnerabili în 
această privinţă, căci ei se bucură de putere, prestigiu şi 
susţinere publică, fiind deci susceptibili de a fi corupţi. Nu 
este greu să îţi pierzi capul atunci cînd zeci de oameni pri¬ 
vesc la tine cu ochii mari de uimire, în fiecare zi. Este uşor 
să începi să crezi că eşti diferit — dacă nu îţi păstrezi 

conştiinţa si dacă nu cenzurezi atent această tendinţă. 

» » » > 

Îngîmfarea face dezvoltarea spirituală autentică imposi¬ 
bilă, căci la un ego „umflat“ este mult mai greu să renunţi 

decît la unul obişnuit. 

» 

Cum să descoperiţi infatuarea ? Verificaţi prezenţa 
complexului de putere: a dorinţei de a conduce şi contro¬ 
la. Aceasta este adesea însoţită de o lipsă de îndurare şi de 
un dispreţ pentru bunăstarea celorlalţi, ca şi cum aceştia 
nu au nici o însemnătate şi, de aceea, de ei se poate uza şi 
abuza după propria dorinţă; în timp ce guru este mare şi 
nimic nu trebuie să stea în calea destinului său. O pro¬ 
fundă neplăcere, provocată de cei care sînt de altă părere, 
care critică sau pun întrebări — toate acestea sînt alte 
simptome ; de asemenea, nerăbdarea de a recruta şi de a-şi 
petrece vremea cu cei bogaţi şi celebri. îndrăgirea titlurilor 
şi a hainelor fine, plăcerea de a-şi auzi propria voce pro- 
clamînd adevărul revelat, precum şi mărunte concesii şi in¬ 
dulgenţe, cuprinzînd uneori şi o anumită laxitate a practicii, 
de parcă, o dată „ajuns acolo" nu mai este necesar să res¬ 
pecţi disciplina fundamentală. 

Fiecare practicant, chiar şi cel începător, trebuie să fie 
mereu atent. Aceasta este principala precauţie şi ea tre¬ 
buie respectată, în special atunci cînd lucrurile par să 

meargă bine şi se simte „existenţa unui progres". în orice 
caz, nu consideraţi niciodată „realizările spirituale" ca pe 
nişte cîştiguri personale. 

Există apoi o altă capcană în care şi eu personal am 
căzut. Este ceea ce aş numi să fii un budist cu prestigiu. Adică, 
să devii funcţionarul unui grup budist: administrator, edi¬ 
tor, membru în comitet, profesor sau orice tip de funcţio¬ 
nar. La prima vedere, asemenea lucruri seamănă foarte 
mult cu un trai corect. La urma urmelor, slujeşti Dhar- 
ma — şi dacă o poţi face cum trebuie, cu atît mai bine. Se 
întîmplă însă că, într-un fel, te abaţi de la propria-ţi prac¬ 
tică pe măsură ce munca cealaltă te covîrşeşte. Şi aceasta 
poate avea ca efect infatuarea; o persoană ce face parte 
dintr-un comitet religios se poate bucura de un înalt pres¬ 
tigiu şi de un statut spiritual nepotrivit cu adevăratele sale 
realizări. Nu este, probabil, o coincidenţă că viaţa celor 
care conduc centrele budiste este extrem de încărcată. 

De asemenea, nu folosiţi budismul ca pe un mijloc de 
a evada din lume sau de a scăpa de problemele vieţii so¬ 
ciale. Vă puteţi izola cu uşurinţă într-un „turn de fildeş 
budist", tot restul lumii putînd să se ducă să se spînzure, 
în vreme ce voi vă concentraţi asupra marii voastre sarcini: 
propria salvare spirituală. Buddha însuşi intervenea fără 
ezitare în situaţiile vieţii sociale ori de cîte ori era nevoie si a 

> i > 

făcut chiar şi declaraţii politice. Pe de altă parte, nimeni nu 
este mai vulnerabil la loviturile ego-ului decît cel angre¬ 
nat în indignarea justificată cu privire la o cauză dreaptă. 
Uităm cu uşurinţă că si în noi există întunericul, nu doar 
în oamenii răi cărora ne opunem. Vrem cu adevărat să a- 
jutăm victimele lumii sau doar să ne bucurăm de plăcerea 
călduţă de a fi „unul dintre cei buni" ? 

La început, nu vă aşteptaţi la prea mult de la voi. 
Schimbările adevărate şi durabile sînt rodul unui proces 
lent şi îndelungat. Exersaţi regulat şi conştiincios, dar nu 
deveniţi un soi de atlet spiritual care încearcă să bată re¬ 
cordurile. Nu trebuie să petreceţi mai mult timp decît altci¬ 
neva în meditaţie, să suportaţi dureri mai mari sau să citiţi 
mai multe cărţi. De fapt, această energie competitivă culti¬ 
vată vă va obosi, probabil, curînd. 

De asemenea, nu transformaţi practica într-un soi de 

penitenţă, flagelîndu-vă cu ajutorul ei. Noi, cei din Vest, 

nu ne privim cu ochi prea buni propriile făpturi; suferim 

de vini profund înrădăcinate şi de ură împotriva sinelui. 

Din această cauză, sîntem duri cu noi — si cu alţii, de ase- 

menea. Priviţi cîtă brutalitate i-a fost impusă omenirii în 

numele religiei celei drepte. Ceea ce ne trebuie cu 

adevărat este deci să ne îmblînzim si să ne deschidem ini- 

> 

mile împietrite, lăsînd să iasă la iveală căldura noastră 
înnăscută, dar amorţită. Acesta este în mare măsură sco- 
pul budismului, în special al ramurii Mahayana, cu accen¬ 
tul esenţial pus de aceasta pe compasiune. 

Există totuşi practici budiste foarte dure şi aspre. 
Dacă acestea erau potrivite în regiunile şi condiţiile unde 
s-au dezvoltat, este îndoielnic că pot fi întotdeauna utile 
pentru occidentalii independenţi care, adesea, au mai 
curînd nevoie de tratamentul opus. Totuşi, unii sînt atraşi 
spre aceste forme dure. Ei simt, poate, că prin ele se pot 
plasa mai presus de durere. Dar suferinţa nu se curmă deve¬ 
nind un bloc de gheaţă sau un automat rigid, programat. 

Prin budism, ne pregătim să fim deschişi şi pe deplin vul¬ 
nerabili la durere sau suferinţă, dar şi să le putem suporta 
şi supravieţui. Ne pregătim pentru a fi adevărate fiinţe umane. 

Fiind conştienţi de capcanele drumului, nu vă lăsaţi 
opriţi de ele. Veţi face, desigur, greşeli. Toţi facem, şi este 
în regulă atîta timp cît învăţăm din ele. S-ar putea ca idea¬ 
lurile să vi se prăbuşească, oameni în care investiţi multă 
încredere să vă dezamăgească; dar nu vă cramponaţi de 
rezultatul negativ pe care îl produc în mod inevitabil ase¬ 
menea experienţe. Lăsaţi-1 să treacă, primind lecţia, şi 
mergeţi mai departe. 

încercaţi întotdeauna să rămîneţi receptivi. Nefiind recep¬ 
tivi şi neavînd un spirit larg, nu veţi putea învăţa. Nu ştiţi 
niciodată din ce direcţie neaşteptată va veni următoarea 
învăţătură. Din nefericire însă, mulţi occidentali se închid 
în ei şi nu pot primi nimic din ceea ce i-ar putea schimba 
sau ajuta. A fi deschis înseamnă să fii mereu atent şi 
conştient, să nu blochezi nimic, să nu eviţi lucrurile (mai 
cu seamă pe cele neplăcute), să nu spui „Nu“, să nu refuzi 
să faci faţă lumii atunci cînd nu sînt acceptate condiţiile 
tale. înseamnă să renunţi la nevoia de control. Totuşi, tre¬ 
buie să fim realişti: nu continuaţi să fiţi receptivi atunci 
cînd este clar că acest lucru nu mai are sens. Deschiderea 
nu este sinonimă cu naivitatea sau credulitatea. Din nou, 
calea de mijloc... 

Atunci cînd cunoştinţele încep să fie aprofundate şi 
apar revelaţiile, nu deveniţi rigizi în opiniile voastre. 
După ani de rătăciri zadarnice prin pustiu, atunci cînd lu¬ 
crurile încep să se limpezească, este foarte ispititoare do- 




ODISEEA SPIRITUALĂ A BUDISMULUI OCCIDENTAL 207 

rinţa de a formula o nouă concepţie despre lume şi, apoi, 
infatuaţi de propria reuşită, vă agăţaţi cu tenacitate de ea 
şi deveniţi chiar entuziasmaţi de zelul misionarului. Am 
crezut din cînd în cînd, plin de bucurie, că înţelesesem to¬ 
tul, că aveam în palmă sensul vieţii... doar pentru a mă trezi 
împroşcat cu ouă pe faţă atunci cînd frumoasa mea viziune 
despre lume s-a sfărîmat sub loviturile vieţii. Toate ideile 
din minte — oricît de înalte sau de pline de inspiraţie ar 
fi — sînt temporare şi imperfecte. Scopul practicii budiste 
este de a renunţa la toate. 

Totul este, aşa cum am spus la început, o mare aven¬ 
tură— şi, în special pentru începători, care sînt adesea 
mult mai „proaspeţi", mai receptivi decît cei care au cău¬ 
tat îndelung. Maestrul Zen Shunryu Suzuki Roshi, care a lu¬ 
crat multă vreme în Statele Unite avea dreptate să-şi 
numească faimoasa carte Spiritul Zen, spiritul începătorului. 
îmi amintesc cu nostalgie cele dintîi zile ale propriei mele 
căutări cînd rătăceam luni de zile prin India, după cum mă 
îndruma spiritul. Mă aşteptasem să întîlnesc mulţi guru, 
dar acei swami şi sadhu întîlniţi, care îşi afirmau plini de 
încredere realizările în diverse ashram-uri şi în locuri sfinte, 
nu m-au impresionat. Totuşi, nu am fost deziluzionat; mi-am 
primit învăţătura de la India însăşi, ţara aceea unde, fie că te 
opui, fie că nu, eşti confruntat fără menajamente cu tulbură¬ 
toarea problemă a vieţii în care ne găsim într-un mod atît 
de misterios antrenaţi. Au apărut apoi experienţe minunate şi 
revelaţii, nedobîndite prin eforturi, ci oferite cu largă genero¬ 
zitate, ca dureri, de către Acela care nu poate fi cunoscut. 

Aceasta este, din multe puncte de vedere, o epocă pro¬ 
pice studierii budismului. Orice tradiţie spirituală posedă 
adevăratul spirit atunci cînd este nouă sau cînd trece într- 
o altă fază de dezvoltare. Nu peste mult timp, va apărea 
desigur infrastructura unei biserici organizate (de fapt, 
sîntem martorii începutului acesteia); şi, după cum ştim 
din experienţele trecutului, bisericile cu înzestrările lor 
pămînteşti, cu armatele lor de profesionişti plătiţi, 
înăbuşesc aproape întotdeauna tradiţia spirituală anarhică 
ce pune un accent deosebit pe revelaţia mistică directă — 
pe contemplarea nemijlocită a adevărului. Cine doreşte 
se poate îndrepta spre budism pentru a găsi aici consolările 
convenţionale ale religiei, dar, făcând acest lucru, el (sau ea) 
îşi pierde dreptul, obţinut prin naştere, pentru a supă co¬ 
mună. Funcţia spiritualităţii autentice nu e aceea de a ofe¬ 
ri siguranţa şi consolarea, ci de a-1 încuraja pe căutător să se 
aventureze pe drumul dificil şi solitar al autocunoaşterii. 

Deci, nu fiţi intimidaţi. Fiţi încrezători în propriul po¬ 
tenţial spiritual, în capacitatea de a vă găsi calea proprie, 
învăţaţi de la alţii, desigur, şi folosiţi ceea ce vi se pare 
util, dar învăţaţi, de asemenea, să vă încredeţi în propria 
voastră înţelepciune interioară. Fiţi curajoşi. Fiţi treji şi 
conştienţi. De asemenea, ţineţi minte că budismul nu vă ajută 
„să fiţi budist"; adică să obţineţi o nouă identitate. Nici să 
dobîndiţi cunoştinţe teoretice, practice şi tehnice. El vă ajută, 
în ultimă instanţă, să renunţaţi la toate formele şi concep¬ 
tele si să deveniţi liberi. 

» > 

Fiţi deci pregătiţi să înlăturaţi toate acumulările inu¬ 
tile şi să porniţi în căutarea aurului adevărului spiritual. 
Cu siguranţă că se află acolo, înăuntru, şi, ne asigură cei 
mai mari maeştri, nici nu este atît de dificil pe cît am 
crede să ajungem la el. 

